Howrah Bridge: গঙ্গার টানেল-জটে বিপদে হাওড়া ব্রিজ - metro tunnel under the ganges may damage howrah bridge! | Eisamay\nmetro tunnel under the ganges may damage howrah bridge!\nগঙ্গার টানেল-জটে বিপদে হাওড়া ব্রিজ\nEiSamay.Com | Updated: 18 Jun 2017, 12:35:00 PM\nযে মেশিন দিয়ে গঙ্গার নীচে টানেল খোঁড়া হচ্ছে, সেই মেশিন প্রস্ত্ততকারী সংস্থার দাবি, এতে হাওড়া ব্রিজের বড়সড় ক্ষতি হতে পারে৷\nএই সময়: হেরিটেজ ভবনের গা-ঘেঁষে মেট্রোর টানেল খোঁড়া নিয়ে দড়ি টানাটানি চলছে৷ এর মধ্যেই কলকাতার জন্য ভয়ঙ্কর ক্ষতির সঙ্কেত দিল একটি জার্মান সংস্থা৷ যে মেশিন দিয়ে গঙ্গার নীচে টানেল খোঁড়া হচ্ছে, সেই মেশিন প্রস্ত্ততকারী সংস্থার দাবি, এতে হাওড়া ব্রিজের বড়সড় ক্ষতি হতে পারে৷ কেননা, যে ভাবে ধীরগতিতে কাজ করতে গিয়ে টানেল বোরিং মেশিনের গতি কমানো বা থামিয়ে দেওয়া হচ্ছে, তাতে ব্রিজের ক্ষতির সমূহ সম্ভাবনা রয়েছে৷ ক্ষতি হতে পারে হাওড়া স্টেশন এবং দমদম-মাঝেরহাট চক্ররেলের লাইনেও৷ বৃহস্পতিবার কলকাতা হাইকোর্টে এই তথ্য জানান ইস্ট-ওয়েস্ট মেট্রো নির্মাণকারী সংস্থা অ্যাপকনের আইনজীবী জয়ন্ত মিত্র৷ সংশ্লিষ্ট জার্মান সংস্থাটির রিপোর্টও এ দিন হাইকোর্টে পেশ করেন তিনি৷ ফলে কেন্দ্রীয় অনুমোদনে দেরিতে প্রকল্পের খরচ বাড়ছে বলে যে উদ্বেগ প্রকাশ করা হচ্ছিল, এই রিপোর্টে তার থেকেও বড় উদ্বেগের অবকাশ তৈরি হল৷\nএ দিন সকাল সাড়ে দশটা থেকে প্রায় তিন ঘণ্টার শুনানিতে ঘুরেফিরে আসে দিল্লি মেট্রোর প্রসঙ্গ৷ আগের শুনানিতে কেন্দ্র জানিয়েছিল, সেখানে যে পাঁচটি ভবনের গা-ঘেঁষে মেট্রো গিয়েছে, সেখানে হেরিটেজের ১০০ মিটারের বেশি দূরত্বে টানেল খোঁড়ার অনুমতি দেওয়া হয়েছে৷ সেই তথ্যে সন্ত্তষ্ট হয়েছিল হাইকোর্ট৷ অথচ এ দিন বিচারপতি দীপঙ্কর দত্তর এজলাসে কলকাতা মেট্রো রেল কর্পোরেশনের পক্ষে আইনজীবী বিকাশরঞ্জন ভট্টাচার্য দিল্লি মেট্রো রেলের তরফে প্রকাশিত রিপোর্ট পেশ করেন৷ তাতে বলা হয়েছে, খুনি দরওয়াজা, যন্তরমন্তর, কাশ্মিরী গেট, জামা মসজিদ-সহ হেরিটেজ ভবনগুলির কোথাও ২৭ মিটার, কোথাও ৩০ আবার কোথাও ৭০ মিটারের মধ্যে (হেরিটেজ ভবনের ১০০ মিটার পর্যন্ত সংরক্ষিত এলাকা বলে চিহ্নিত৷ ২০১০ সালের হেরিটেজ সংরক্ষণ আইন অনুযায়ী, ওই এলাকার মধ্যে কোনও খননকার্য করতে দেওয়ার কথা নয়) মেট্রোর কাজ হয়েছে৷ এ ছাড়া তামিলনাডুতে চেন্নাই স্টেশনেও হেরিটেজ ভবনের গা-ঘেঁষে খননকার্য করতে দেওয়া হয়েছে বলে তথ্য দেয় কেএমআরসিএল৷ রাজস্থানের জয়পুরেও একই ভাবে হেরিটেজ এলাকার মধ্যে মেট্রো রেলের কাজের অনুমতি দেওয়া হয়েছে বলে অভিযোগ৷\nদিনের শুরুতেই কেন্দ্রের বিরুদ্ধে একের পর এক এমন তথ্য পেয়ে তীব্র অসন্ত্তষ্ট হয় আদালত৷ সমগ্র সওয়াল-জবাবের সুর যেন বাঁধা হয়ে যায় ‘কেন্দ্রের বঞ্চনার শিকার বাংলা’ শিরোনামে৷ ক্ষুব্ধ বিচারপতির প্রশ্ন, ‘দিল্লি কি সব আইনকানুনের ঊর্ধ্বে? দিল্লি, চেন্নাইয়ের মেট্রো যদি হেরিটেজ এলাকার মধ্যে থেকেও অনুুমতি পায়, কলকাতা নয় কেন?’ এর সদুত্তর দিতে পারেননি কেন্দ্রের অতিরিক্ত সলিসিটার জেনারেল কৌশিক চন্দ্র৷ এর পরেই আদালতের পাল্টা প্রশ্ন, ‘যদি দেখা যায়, দিল্লিতে সংরক্ষিত এলাকার মধ্যে খননকার্যের অনুমতি দেওয়া হয়েছে, তা হলে কি কলকাতার ক্ষেত্রে সেই অনুমতি দেবে কেন্দ্র?’ কেন্দ্রের তরফে আমতা আমতা করে বলার চেষ্টা হয়, এ ভাবে অনুমতি দিতে থাকলে হেরিটেজ বাঁচানোই সমস্যা হবে৷ আদালতের প্রশ্ন, ‘তা হলে দিল্লির ক্ষেত্রে সেই আইন ভাঙা হয় কী করে?’\nকেন্দ্র আগেই জানিয়েছিল, কলকাতায় হেরিটেজ এলাকার মধ্যে এই ছাড়পত্র দেওয়ার জন্য আইন পাশ করতে সংসদে বিল আনতে হবে৷ কিন্ত্ত তা করতে তিন-চার মাস সময় লাগবে৷ আদালতের বক্তব্য, তাতে প্রকল্পের খরচ বাড়বে৷ তা ছাড়া গঙ্গার নীচে টানেল খোঁড়া এবং মেশিন দাঁড় করিয়ে রাখায় অন্যান্য ক্ষতির আশঙ্কা থেকে যাচ্ছে৷ তাই প্রয়োজনে অর্ডিন্যান্স এনে জরুরি ভিত্তিতে অনুমতির ভাবনাচিন্তা করতে বলেছিল হাইকোর্ট৷ এ দিন কেন্দ্রের তরফে জানানো হয়, রাষ্ট্রপতি নির্বাচনের আগে এ ভাবে অর্ডিন্যান্স আনা সম্ভব নয়৷ আদালত কারণ জানতে চায়৷ তবে কেন্দ্র সে ব্যাখ্যা দিতে পারেনি৷ এতে আদালতের মনে হয়েছে, কলকাতা মেট্রোর সামগ্রিক সঙ্কটের গভীরতা কেন্দ্রকে বোঝাতে পারছেন না সংশ্লিষ্ট পদাধিকারীরা৷\nএর আগে কেএমআরসিএল-এর আইনজীবী তথ্য তুলে দেখিয়ে দেন, গোটা প্রকল্পের ডিপিআর-এর অনুমতি কেন্দ্র দিয়েছে ২০০৮-এর জুনে৷ ফলে, এখন কেন্দ্র যে ২০১০ সালের মনুমেন্ট সংরক্ষণ আইনের কথা বলে অনুমোদন দিতে টালবাহানা করছে, সেই আইন এ ক্ষেত্রে প্রযোজ্য নয় বলে দাবি আইনজীবীদের৷ নিয়ম হল, ডিপিআর-এর অনুমতি দেওয়ার ক্ষেত্রে সংশ্লিষ্ট সব মন্ত্রকের সবুজ সঙ্কেত প্রয়োজন৷ তাতে সিলমোহর লাগে কেন্দ্রীয় মন্ত্রিসভার৷ তাই দিল্লির হেরিটেজ ভবনগুলির গা-ঘেঁষে মেট্রোর টানেল খোঁড়া নিয়ে এএসআই এবং মেট্রো কর্তৃপক্ষের তথ্যে ফারাক দেখেই আগামী সোমবারের মধ্যে ক্যাবিনেট সচিবের হলফনামা চায় হাইকোর্ট৷ ক্যাবিনেট সচিবকে জানাতে হবে, দিল্লি বা চেন্নাইয়ের মেট্রোর ক্ষেত্রে হেরিটেজ ভবনের সংরক্ষিত এলাকার মধ্যে কোনও খননের অনুমতি দেওয়া হয়নি৷ তথ্যগত ত্রুটি থাকলে আইন অনুযায়ী আদালত ব্যবস্থা নেবে বলেও লিখিত নির্দেশে জানায় হাইকোর্ট৷ এর পরে প্রয়োজনে কেএমআরসিএল-এর বিশেষজ্ঞদের সঙ্গে স্পেশাল অফিসার নিয়োগ করে দিল্লির হেরিটেজ এবং মেট্রো প্রকল্পের সবিস্তার তথ্য নেবে হাইকোর্ট৷\nজার্মান সংস্থার বক্তব্য\nগঙ্গার নীচে যেখানে টানেল বোরিং মেশিনটি কলকাতার মুখে রয়েছে, সেখানে মাটি খুব নরম৷ এমন মাটিতে প্রায় সাড়ে চার হাজার টনের মেশিন দাঁড় করানো বা গতি ধীরে করলে গোটা মেশিনটিই বসে যেতে পারে৷ সে ক্ষেত্রে গঙ্গার প্রায় ৩০ মিটার নীচে নির্মীয়মাণ প্রায় আট কিলোমিটার দীর্ঘ টানেলই ভেঙে পরতে পারে৷ হাওড়ার দিকে পূর্ব ও দক্ষিণ-পূর্ব রেলের স্টেশনের মাঝে মাটির নীচ দিয়ে গিয়েছে টানেলটি৷ ফলে বিপর্যয় হলে হাওড়া স্টেশন এবং গঙ্গার উপরে ব্রিজের হাওড়ার দিকে ক্ষতির আশঙ্কা থেকে যাচ্ছে৷\nহেরেন নেক্ট নামের ওই জার্মান সংস্থার থেকে বছর সাতেক আগে অ্যাপকন প্রায় দেড়শো কোটি টাকা দামের দু’টি মেশিন কেনে৷ প্রথম দু’বছরের জন্য থাকা ওয়ার্যান্টিও শেষ হয়ে গিয়েছে৷ এখন যে ভাবে সেই মেশিন বন্ধ করা হচ্ছে, তাতে ফের তা চালু করা যাবে কি না, তা নিয়েও সংশয় প্রকাশ করা হয়েছে নির্মাণকারী সংস্থার রিপোর্টে৷\nহাওড়া কোর্টে পুড়ে ছাই নথি পরের খবর\nহাওড়া ব্রিজ under the ganges Metro tunnel Howrah Bridge German company\nWeb Title : metro tunnel under the ganges may damage howrah bridge!


কাশ্মীর ইস্যুতে বাংলাদেশের মানুষকে প্রতিবাদ করার আহ্বান\nমঙ্গলবার, ৬ আগস্ট ২০১৯, ২২:৪১\nপ্রেস নারায়ণগঞ্জ: ইসলামী আন্দোলন বাংলাদেশ জেলা মহানগরের সভাপতি মুফতি মাসুম বলেছেন, ভারতবর্ষ যখন স্বাধীন হয় তখন বৃটিশ সরকার নিয়ম করে দিয়েছিল কাশ্মীর একটি স্বাতন্ত্র দেশ, এখানকার জনগণ সর্বদিক থেকে স্বাধীন। এমনকি এখানে কেউ জমিজমা ক্রয়, বহিরাগতরা নাগরিকত্বও নিতে পারবে না।\nমঙ্গলবার (৬ আগস্ট) সন্ধ্যা ৬টায় মাসিক সভায় সেক্রেটারি সুলতান মাহমুদের সঞ্চালনায় সভাপতির বক্তব্যে মুফতি মাসুম বিল্লাহ এই কথা বলেন।\nতিনি আরও বলেন, মোদি সরকার ৩৭০ ধারা পরিবর্তন করে নতুন করে সঙ্কট সৃষ্টি করেছে। কিন্তু ভারতের সংবিধানের ২-এর ক-খ ধারায় উল্লেখ আছে, কোন দেশকে কেন্দ্রীয় সরকারের অধীনে নিতে হলে প্রেসিডেন্ট অর্ডিনেন্স জারি করবে, এবং কাশ্মীরের জনগণের মতামত নিবে। কিন্তু এখানে তা করা হয়নি। সম্পূর্ণ অবৈধভাবে তাদের মৌলিক অধিকার কেড়ে নিয়েছে। তিনি বলেন, কাশ্মীর সঙ্কট শুধু কাশ্মীরেরই নয়, এ সঙ্কট বাংলাদেশেরও। এজন্য বাংলাদেশের জনগণকে প্রতিবাদমুখর হতে হবে।\nমাসুম বিল্লাহ বলেন, পাকিস্তানীরা যেভাবে আমাদের অধিকার কেড়ে নিয়েছিল, অনুরূপভাবে কাশ্মীরীদের অধিকারও মোদি সরকার কেড়ে নিয়েছে। সেখানে ১৪৪ ধারা জারি করেছে, স্কুল-কলেজ বন্ধ এমনকি ইন্টারনেট বন্ধ করে দিয়ে এক ভীতিকর পরিবেশ সৃষ্টি করে রেখেছে।\nতিনি আরও বলেন, আমরা ভারতবিরোধী নই, ভারতের নীতি-নৈতিকতা ও আদর্শের বিরোধী। মোদির এ অন্যায়ের বিরুদ্ধে ভারতের সর্বস্তরের জনগণ এবং বুদ্ধিজীবীগণ প্রতিবাদ জানিয়ে বলেছেন, মোদির এই নীতি ভারতের গণতন্ত্রকে গলা কাটার শামিল এবং এতে করে ভারতই টুকরো টুকরো হবে।\nতিনি বলেন, মোদি মুসলমানদের অধিকার কেড়ে নিয়ে তাদের উপর জুলুম নির্যাতন চালাচ্ছে। কাশ্মীর সাতচল্লিশের পর থেকে অগ্নিগর্ভ। বারবার রক্ত ঝরছে সাধারণ মানুষের। কাশ্মীরের আপামর জনতার মতামতকে উপেক্ষা করে ভারতের সংবিধান পরিবর্তনের মাধ্যমে নতুন সংকট সৃষ্টি করছে। এই সংকট নিরসনে আন্তর্জাতিক সংস্থাগুলোকে দ্রুত পদক্ষেপ নিতে হবে।\nএ সভায় আরও উপস্থিত ছিলেন, নগর সহ-সভাপতি, নূর হোসেন, জয়েন্ট সেক্রেটারি ডা. সাইফুল ইসলাম, সাংগঠনিক সম্পাদক মাও. শামসুল আলম প্রমুখ নেতৃবৃন্দ।


আওয়ামী লীগের বড় অস্ত্র ১০ বছরের উন্নয়ন || প্রথম পাতা || জনকন্ঠ\nআওয়ামী লীগের বড় অস্ত্র ১০ বছরের উন্নয়ন\nস্টাফ রিপোর্টার ॥ নির্বাচনের মাঠে আওয়ামী লীগের বড় অস্ত্র ১০ বছরের উন্নয়নের চিত্র। গত ১০ বছরে বাংলাদেশ যতটা এগিয়েছে বলা হয় এর আগের ৪০ বছরেও সেই কাজ হয়নি। আগে বাংলাদেশ বড় প্রকল্প করতে ভয় পেলেও এখন ছোট প্রকল্প গ্রহণের কথা চিন্তাই করে না। সমৃদ্ধ বাংলাদেশের এই চিত্র নিয়েই ভোটারদের কাছে টানছে আওয়ামী লীগ। উন্নয়ন এবং প্রবৃদ্ধির ধারাবাহিকতা রক্ষার আভাস মিলছে আন্তর্জাতিক প্রতিষ্ঠানের গবেষণায়। তবে এবার নবীন আর প্রবীণ তারকারা উন্নয়নের পক্ষে নৌকায় ভোট দেয়ার আহ্বান জানাচ্ছেন। তবে এখনও বিএনপির পক্ষে এ ধরনের প্রচার কাউকে চালাতে দেখা যায়নি। উল্টো জনপ্রিয় অভিনেতা মোশারফ করিমের একটি ছবি বিকৃত করে ধানের শীষের পক্ষে ভোট চাওয়ার অভিযোগ পাওয়া গেছে। প্রকৃত এবং বিকৃত ছবি দিয়ে ফেসবুকে এমন প্রতারণার বিরুদ্ধে সজাগ থাকতে অনুরোধ জানিয়েছেন অনেকে।\nবৃহস্পতিবার শহীদ মিনার থেকে বরেণ্য অভিনয় শিল্পী, চিত্রশিল্পী, সঙ্গীত শিল্পী, বুদ্ধিজীবীদের নিয়ে আওয়ামী লীগের আনুষ্ঠানিক প্রচার শুরু হয়েছে। এতে প্রধান অতিথি হিসেবে উপস্থিত ছিলেন আওয়ামী লীগের সাধারণ সম্পাদক ওবায়দুল কাদের।\nকাদের সমাবেশে বলেন, ১৯৭১ সালে বঙ্গবন্ধু শেখ মুজিবুর রহমানের নেতৃত্বে দেশের মানুষ পাক হানাদার বাহিনীকে পরাজিত করেছে। এদেশের মাটিতে আর সেই যুদ্ধাপরাধী সাম্প্রদায়িক শক্তিকে টিকিয়ে রেখেছে বিএনপি। মুক্তিযোদ্ধা ‘বাই চান্স’ জেনারেল জিয়াউর রহমানের দল বিএনপি। তিনি এ এদেশের মাটিতে যুদ্ধাপরাধী আর খুনীদের রাজনীতির সুযোগ করে দিয়েছেন। বিএনপিকে খুনীদের দল উল্লেখ করে ওবায়দুল কাদের বলেন, এই দল খুনীদের দল, দুর্নীতিবাজদের দল। যারা পাঁচ বার দুর্নীতিতে চ্যাম্পিয়ন হয়েছে। আজকে এই দলের নেতা পলাতক, সাজাপ্রাপ্ত আসামি। আজকে কামাল হোসেন, মোস্তফা মহসিন মন্টু, কাদের সিদ্দিকীর নেতৃত্ব দিচ্ছে লন্ডন থেকে খুনী, দুর্নীতিবাজ তারেক রহমান। সে একসময়ের হাওয়া ভবনের যুবরাজ। আগামী নির্বাচনেই পরিষ্কার হয়ে যাবে দেশবাসী শেখ হাসিনার উন্নয়নের পক্ষে থাকবে নাকি খুনী, দুর্নীতিবাজ, সাম্প্রদায়িক শক্তির পক্ষে থাকবে।\nনির্বাচনে আওয়ামী লীগ বিজয়ী হবে দাবি করে কাদের বলেন, এই প্রচ- রোদের মধ্যে আপনারা বসে আছেন, এটা একটা চেতনার বিষয়, আদর্শের বিষয়। এই আদর্শ, চেতনা, মূল্যবোধ আপনাদের এখানে বসিয়ে রেখেছে। এটা দেখে বোঝা যায় আগামী নির্বাচনে আমরাই বিজয়ী হবো।\nশিল্পীদের মধ্যে ছিলেন হাসান ইমাম, মনোরঞ্জন ঘোষ, জাহিদ হাসান, বাঁধন, শমী কায়সার, রোকেয়া প্রাচী, শাকিল খান, তানভীন সুইটি, মাহফুজ আহমেদ, অরুণা বিশ্বাস, তারিন, শামীমা তুষ্টি, এস ডি রুবেল, সায়মন, তারেক সুজাত, সত্যজিৎ দাস রুপু, চিত্রনায়িকা নতুন, জিয়াউল আহসান প্রমুখ। অনুষ্ঠানে উপস্থিত ছিলেন আওয়ামী লীগের প্রচার ও প্রকাশনা সম্পাদক ড. হাছান মাহমুদ, উপসম্পাদক আমিনুল ইসলাম আমিন, উপদফতর সম্পাদক ব্যারিস্টার বিপ্লব বড়ুয়া, সাবেক বিজ্ঞান ও প্রযুক্তি মন্ত্রী ইয়াসেফ ওসমান।\nপ্রচারাভিযানের প্রথম দিনে বর্ণাঢ্য র‌্যালি ঢাকা বিশ্ববিদ্যালয়ের টিএসসি হয়ে, শাহবাগ, বাংলামোটর, কাওরান বাজার, ফার্মগেট, জাতীয় সংসদ ভবন হয়ে ধানম-ি ৩২ নম্বরে গিয়ে শেষ হয়। র‌্যালিতে ৮টি ট্রাকে দেশের বরেণ্য শিল্পীরা সাধারণ মানুষের কাছে আওয়ামী লীগের প্রচারপত্র বিতরণ করেন। এই প্রচারপত্রে আওয়ামী লীগ সরকারের ১০ বছরের উন্নয়ন চিত্র তুলে ধরা হয়।\nএতে বর্তমান সরকারের সময় সবচেয়ে উল্লেখযোগ্য অবকাঠামো উন্নয়নের পাশাপাশি দক্ষ মানব সম্পদ এবং দেশের অর্থনৈতিক অগ্রগতির চিত্র ছিল।\nমোশারফ করিমের ছবি বিকৃত ॥ সাম্প্রতিক সময়ে দেশের সব থেকে আলোচিত অভিনেতা মোশারফ করিম। তিনি এখন জনপ্রিয়তার শীর্ষে রয়েছেন। তার ছবি বিকৃত করে ভোট চাওয়ার ঘটনা ঘটিয়েছেন বিএনপি কর্মীরা। বরেণ্য শিল্পীরা নৌকার পক্ষে ভোট চাইছেন। এটি দেখে আর সহ্য না হওয়ায় এমনটি করা হয়েছে বলে ধারণা করা হচ্ছে। কোন এক বিএনপি সমর্থক মোশারফ করিমের একটি ছবি ফেসবুকে ছড়িয়ে দিয়েছেন। সেই ছবিতে দেখা যায় তারেক রহমানের নির্দেশে মোশারফ করিম ধানের শীষে ভোট চাইছেন। কিন্তু দুটি ছবি পাশাপাশি দিয়ে ফেসবুকে এর প্রতিবাদ জানিয়েছেন জনপ্রিয় অভিনেতা মোশারফ করিম এর ঘনিষ্ট বন্ধু শামীম জামান। এ প্রসঙ্গে শামীম জামান বলেন, মোশারফ করিমের একটি ফ্যান পেইজ রয়েছে। সেই পেইজ এর একটি ছবি নিয়ে তা বিকৃত করা হয়েছে। ছবিটি দুই তিন বছর আগের। প্রকৃত ছবিতে মোশারফ করিম এর হাতে তারই একটি প্রতিকৃতি সদৃশ ছবি দেখা যায়। এ বিষয়ে শামীম জামান জানান, প্রকৃত ঘটনা তুলে ধরার জন্যই তিনি দুটি ছবি পাশাপাশি দিয়ে শেয়ার করেছেন। তিনি বলেন, আমি মোশারফকে অনেক দিন ধরেই চিনি। মোশারফ অসাম্প্রদায়িক এবং মুক্তিযুদ্ধের পক্ষের চেতনায় বিশ^াসী। তার মতো জনিপ্রয় অভিনেতাকে নিয়ে এ ধরনের ঘটনা অনভিপ্রেত।\nঢাকা-১০ এ তাপস ॥ উন্নয়নের সাতটি বার্তা নিয়ে ভোটারদের কাছে গেলেন ব্যারিস্টার শেখ ফজলে নূর তাপস। বৃহস্পতিবার বেলা ১২টায় তিনি কলাবাগান থানার ডলফিন গলির বিভিন্ন বাসাবাড়ি ও দোকানে নৌকার পক্ষে প্রচার চালান ও ভোট প্রার্থনা করেন। এ সময় তাকে ফুল দিয়ে শুভেচ্ছা জানান স্থানীয় নেতাকর্মীরা। প্রচারকালে তাপস নিজ নির্বাচনী এলাকার উন্নয়নের ফিরিস্তি তুলে ধরার পাশাপাশি ৭টি পরিকল্পনার কথা ভোটারদের মাঝে তুলে ধরেন। তার পরিকল্পনাগুলো হচ্ছেÑ যানজট নিরসনে মেট্রোরেলের সংযোগ ধানম-ি ২৭ নম্বর থেকে সাইন্স ল্যাবরেটরি মোড় হয়ে নিউমার্কেট দিয়ে নিয়ে যাওয়ার কথা। এর ফলে এলাকার যানজট প্রায় ৬০ শতাংশ কমবে। এ ছাড়াও ধানম-ি ২নং সড়ক থেকে নিউমার্কেট পর্যন্ত ফ্লাইওভার নির্মাণ, হাজারীবাগের ট্যানারি শিল্পের খালি জমিতে আধুনিক সুবিধা সম্পন্ন মডেল আবাসিক এলাকা স্থাপন, শহীদ শামছুন্নেছা আরজু মনি মা ও শিশু কল্যাণ কেন্দ্রকে ৫০ শয্যায় উন্নীত করা, কাঁটাবনে বহুতল বিশিষ্ট শহীদ লে. কমোডর মোয়াজ্জেম হোসেন কমিউনিটি সেন্টার নির্মাণ, বহুতল বিশিষ্ট হাজারীবাগ কমিউনিটি সেন্টার নির্মাণ এবং নিউমার্কেটে বহুতল পার্কিং লট নির্মাণ করা।\nঢাকা-১২-তে স্বরাষ্ট্রমন্ত্রী ॥ বৃহস্পতিবার বেলা সোয়া ১১টার দিকে বিজয় সরণি থেকে নেতাকর্মীদের নিয়ে তেজকুনি পাড়া এলাকায় নির্বাচনী প্রচারে নামেন স্বরাষ্ট্রমন্ত্রী আসাদুজ্জামান খাঁন কামাল। এ সময় তিনি সাংবাদিকদের বলেন, আপনারা দেখেছেন দেশের বিভিন্ন জায়গায় আওয়ামী লীগ-যুবলীগ নেতাকর্মী ও সমর্থকদের ওপর হামলা করা হচ্ছে। এটা নির্বাচন বানচালের চেষ্টা হতে পারে। বিএনপি নেতাদের গ্রেফতার প্রসঙ্গে আসাদুজ্জামান খাঁন কামাল বলেন, সুনির্দিষ্ট ওয়ারেন্ট ছাড়া কাউকে ধরা হচ্ছে না এবং নির্বাচন কমিশনে আমাদের যারা দায়িত্বপ্রাপ্ত ব্যক্তি আছেন তাদের জানিয়ে ওয়ারেন্টভুক্ত আসামিদের ধরা হচ্ছে। আপনারা জানেন যে ওয়ারেন্টভুক্ত আসামিদের ধরা না হলে অস্থিতিশীল পরিস্থিতির সৃষ্টি হবে।\nঢাকা-১৮ আসন ॥ আসনটিতে উত্তরখানে জাতীয় ঐক্যফ্রন্টের প্রার্থী শহীদ উদ্দিন মাহমুদ স্বপন নির্বাচনী প্রচার শুরু করেন। এর জন্য প্রথমেই মাজার জিয়ারতের মাধ্যমে নির্বাচনী প্রচার শুরু করেন। প্রচার অভিযানে জোট নেতা মাহমুদুর রহমান মান্না বলেন, দেশের গণতন্ত্র পুনরুদ্ধারে জনগণকে রক্ষা করতে আপনারা ধানের শীষে ভোট দিন। এই ধানের শীষ খালেদা জিয়ার মার্কা নয়, এটি দেশের ১৮ কোটি মানুষের মার্কা। আপনারা সবাই ধানের শীষে ভোট দিয়ে আমাদের প্রার্থীকে জয়যুক্ত করুন। আপনাদের একটি ভোট খালেদা জিয়ার মুক্তি ত্বরান্বিত করবে। প্রচার অভিযানে আওয়ামী লীগ নেতাকর্মীদের সঙ্গে ঐক্যফ্রন্টের নেতাকর্মীদের ধাওয়া-পাল্টাধাওয়ার ঘটনা ঘটেছে।


আসামিদের অনাস্থায় আবরার হত্যা মামলার বিচারকাজে অচলাবস্থা || Somoynews.tv\nআসামিদের অনাস্থায় আবরার হত্যা মামলার বিচারকাজে অচলাবস্থা\nআদালতে একযোগে ২২ আসামির অনাস্থায় হঠাৎ অচলাবস্থা বুয়েট ছাত্র আবরার হত্যা মামলার বিচারকাজে। রাষ্ট্রপক্ষের অভিযোগ, বিচার কাজে কালক্ষেপণ করতেই আসামিপক্ষের এমন কৌশল। আর অপরাধ বিশ্লেষকরা বলছেন, আসামিদের এমন আচরণ প্রমাণ করে তারা সবাই অপরাধে শামিল ছিলেন।\nবাংলাদেশ প্রকৌশল বিশ্ববিদ্যালয়ের (বুয়েট) ক্যাম্পাসে প্রকৌশলী হবার স্বপ্ন নিয়ে লাশ হয়ে ফিরেছেন সন্তান, সেই ক্যাম্পাসেই দেখা মিলল হতভাগ্য বাবার। তবে দুঃসহ স্মৃতির সঙ্গে এবার যুক্ত- সন্তান হত্যার বিচার নিয়ে অনিশ্চয়তা।\nএ বিষয়ে আবরারের বাবা বলেন, তারা একটি অজুহাতে মামলাটি দীর্ঘয়িত করার জন্য জজ সাহেবের উপর অনাস্থা প্রকাশ করেছে। এ জন্য আবরারের মা খুবই দুঃখ পেয়েছে। তার মা বলছে, যে আমরা ছেলে হত্যার বিচার কি আমি পাবো না?\nবুয়েট ছাত্র আবরার হত্যা মামলায় গেল ৫ অক্টোবর থেকে আদালতে সাক্ষ্যগ্রহণ শুরু হয়। একে একে ৪০ জন সাক্ষ্য দেন আসামিদের বিরুদ্ধে। কিন্তু গত ৩ ডিসেম্বর হঠাৎ গ্রেফতার ২২ আসামি একসঙ্গে আদালতের প্রতি অনাস্থা প্রকাশ করলে অনিশ্চয়তা দেখা দেয়। অথচ এর আগে, ২২ জনের মধ্যে ৮ জন আদালতে দায় স্বীকার করে জবানবন্দি দিয়েছিলেন।\nআরও পড়ুন: বঙ্গবন্ধুর ভাস্কর্য অবমাননা ক্ষমার অযোগ্য: কাদের\nএ বিষয়ে নিহত আবরারের মামা মোফাজ্জল হোসেন বলেন, আবরারের মৃত্যু আমাদের নিঃস্ব করে দিয়েছে। এভাবে কেউ একটা মানুষকে পিটিয়ে মারতে পারে, এটা অমানুষিকতা ছাড়া আর কি?\nবিচারপ্রক্রিয়ার মাঝপথে আসামিপক্ষের এ অনাস্থাকে বিচার বিলম্বিত করার কৌশল হিসেবে দেখছেন রাষ্ট্রপক্ষের আইনজীবী আব্দুল্লাহ আবু।\nতিনি বলেন, আদালত দীর্ঘদিন ধরে মামলাটি দেখছে। আর এই মামলায় ৪০ জন সাক্ষীও রয়েছে। এই অবস্থায় অনাস্থায় যাওয়াটা বিচার প্রক্রিয়া দীর্ঘসূত্রিতা সৃষ্টি করা।\nআর ফৌজদারি আইন বিশেষজ্ঞরা বলছেন, আসামিদের জোটবদ্ধ এ আচরণে তাদের সংঘবদ্ধ অপরাধের বিষয়টি স্পষ্ট হয়।\nযদিও আসামিপক্ষের আইনজীবী মো. মনজুর আলমের দাবি, আদালতই একপেশে আচরণ করছেন। আমাদের বিষয়টি মূল্যয়ন করছেন না।\nগত ১৫ সেপ্টেম্বর আসামিদের বিরুদ্ধে অভিযোগ গঠন করেন আদালত। এর আগে, জানুয়ারিতে মামলাটি ঢাকার চিফ মেট্রোপলিটন ম্যাজিস্ট্রেট বিচারের জন্য ঢাকা মহানগর দায়রা জজ আদালতে বদলির আদেশ দেন। এরপর মহানগর দায়রা জজ আদালত মামলাটি দ্রুত বিচার ট্রাইব্যুনাল-১ এ পাঠানোর আদেশ দেন।\nআরও পড়ুন: ১৭ ডিসেম্বর চিলাহাটি-হলদিবাড়ি রেল সড়কের যাত্রা শুরু\n২০১৯ সালের ১৩ নভেম্বর গোয়েন্দা পুলিশের (ডিবি) পরিদর্শক ও মামলার তদন্ত কর্মকর্তা ওয়াহিদুজ্জামান ২৫ জনকে অভিযুক্ত করে ঢাকার চিফ মেট্রোপলিটন ম্যাজিস্ট্রেট আদালতে অভিযোগপত্র জমা দেন। এ মামলায় ২২ জনকে গ্রেফতার করা হয়ছিল। আর পলাতক রয়েছেন আরও ৩ জন।\nএছাড়া এজাহার বহির্ভূত আরও ৬ আসামি হলেন- ইশতিয়াক আহম্মেদ মুন্না, অমিত সাহা, মিজানুর রহমান ওরফে মিজান, শামসুল আরেফিন রাফাত, এসএম মাহমুদ সেতু ও মোস্তবা রাফিদ।\nপলাতক তিন আসামি হলো- মোর্শেদুজ্জামান জিসান, এহতেশামুল রাব্বি তানিম ও মোস্তবা রাফিদ। এদের মধ্যে প্রথম দুজন এজাহারভুক্ত আসামি।\nফেসবুকে স্ট্যাটাস দেয়ার জেরে বুয়েট শিক্ষার্থী আবরারকে ২০১৯ সালের ৬ অক্টোবর রাতে তার কক্ষ থেকে ডেকে নিয়ে যায় বুয়েট শাখা ছাত্রলীগের কয়েকজন নেতাকর্মী। তারা ২০১১ নম্বর কক্ষে নিয়ে গিয়ে আবরারকে পিটিয়ে হত্যা করে। পরে রাত তিনটার দিকে শেরে বাংলা হলের সিঁড়ি থেকে তার লাশ উদ্ধার করে পুলিশ।\nএ ঘটনায় ওই বছরের ৭ অক্টোবর রাজধানীর চকবাজার থানায় আবরারের বাবা বরকত উল্লাহ বাদী হয়ে ১৯ জনকে আসামি করে হত্যা মামলা করেন। পুলিশ পরে ২২ জনকে গ্রেফতার করে। এর মধ্যে আট জন আদালতে স্বীকারোক্তিমূলক জবানবন্দি দিয়েছে। এদের সবাই বুয়েট ছাত্রলীগের নেতাকর্মী।


৪র্থ বিয়ে করলেই অনুষ্ঠানের জন্য ব্যাঙ্কোয়েট হল ফ্রি - চিত্র-বিচিত্র - Premier News Syndicate Limited (PNS)\n১৮ জানুয়ারী, ১১:৪১ রাত\nপিএনএস ডেস্ক: অনেকেই বলেন, বিয়ে জীবনে একবারই মঙ্গল বয়ে আনে। আবার অনেকে এটাকে ন্যাঁড়ার বেলতলায় একবার যাওয়ার মতো ব্যাপার মনে করেন! শুধু কি তাই, কেউ কেউ আবার বুক ফুলিয়ে বলেন, প্রেম সে তো কাপুরুষের কাজ। সাহসীরা বিয়ে করে প্রতিদিন ঝুঁকি নেন!\nএবার বিয়ে পাগল এমন সাহসীদের জন্য বড় ধরনের ছাড়ের ঘোষণা দিয়েছে পাকিস্তানের একটি ব্যাঙ্কোয়েট হল কর্তৃপক্ষ। এই ছাড়ের ঘোষণা দিয়ে সম্প্রতি তারা একটি বিজ্ঞাপন প্রকাশ করে। এতে বলা হয়, চতুর্থ বিয়ে করলেই অনুষ্ঠানের জন্য তাদের ব্যাঙ্কোয়েট হলের কোনও ‘ভাড়া’ পরিশোধ করতে হবে না।\nতবে যারা দ্বিতীয় কিংবা তৃতীয় বিয়ে করবেন; তাদেরকেও একেবারে নিরাশ করেনি হল কর্তৃপক্ষ। বিজ্ঞাপনে যে সমস্ত পুরুষ দ্বিতীয়বার বিয়ে করবেন; তারা এই ব্যাঙ্কোয়েট হল ভাড়ার ক্ষেত্রে ৫০ শতাংশ ছাড় পাবেন বলে জানানো হয়। এছাড়া কেউ তৃতীয়বার বিয়ে করার সাহস দেখালে পাবেন ৭৫ শতাংশ ছাড়।\nআর চতুর্থ বিয়ের ক্ষেত্রে এই ছাড় মিলবে ১০০ শতাংশ। অর্থাৎ যারা চতুর্থ বিয়ে করবেন; তারা বিনামূল্যে এই ব্যাঙ্কোয়েট হলে বিয়ের অনুষ্ঠান এবং খাওয়া-দাওয়ার আয়োজন করতে পারবেন।\nপাকিস্তানের বাহাওয়ালপুরের একটি ব্যাঙ্কোয়েট হল কর্তৃপক্ষের দেয়া এমন অভিনব বিজ্ঞাপনের ব্যাপারে টুইটারে একটি ভিডিও টুইট করেছেন দেশটির নারী সাংবাদিক নায়লা ইনায়েত।\nভিডিওতে দেখা যায়, ওই ব্যাঙ্কোয়েট হলের মালিক এই অবিশ্বাস্য ছাড়ের ব্যাপারে বিস্তারিত তথ্য জানাচ্ছেন। বলেন, এই ছাড় পাওয়ার শর্ত হলো, কোনও ব্যক্তি দ্বিতীয়, তৃতীয় কিংবা চতুর্থ বিয়ে করতে চাইলে বিয়ের জন্য ব্যাঙ্কোয়েট হল বুকিং করতে হবে তার প্রথম স্ত্রীকেই।\nএই বাধা পেরোতে পারলেই মিলবে এই অবিশ্বাস্য ছাড়ের সুযোগ। এখন প্রশ্ন হল, এই অসাধ্য সাধনের ঝুঁকি নেয়ার সাহস দেখাবেন ক’জন! জিনিউজ।


জুডোর প্রথম দিনে আনসার-বিকেএসপির দাপট - BeachNews24.Com | বীচ নিউজ ২৪ ডটকম\nজুডোর প্রথম দিনে আনসার-বিকেএসপির দাপট\nবঙ্গবন্ধু ৯ম বাংলাদেশ গেমসের জুডো প্রতিযোগিতার উদ্বোধনী দিনে ৪টি ওজন শ্রেণির ফাইনাল অনুষ্ঠিত হয়। প্রথম দিন দাপট দেখিয়েছে বাংলাদেশ আনসার ও বিকেএসপি।\nবুধবার মিরপুরের শহীদ সোহরাওয়ার্দী ইনডোর স্টেডিয়ামে পুরুষ অনূর্ধ্ব- ৬০ কেজি ওজন শ্রেণিতে স্বর্ণপদক জিতেছেন বিকেএসপির মো. আবু রায়হান শুভ। রৌপ্যপদক জিতেছেন বাংলাদেশ সেনাবাহিনীর মো. মাসুদ রানা। যৌথভাবে ব্রোঞ্জপদক জেতেন বাংলাদেশ আনসারের জমির উদ্দিন রনি ও ভিডিপির মো. সেজান আহমেদ জাহান।\nমহিলা অনূর্ধ্ব- ৪৮ কেজি ওজন শ্রেণিতে স্বর্ণপদক জিতেছেন বাংলাদেশ আনসারের শারমিন আক্তার অন্তরা। রৌপ্যপদক জিতেছেন বিকেএসপির সাদিয়া খাতুন বকুল। যৌথভাবে ব্রোঞ্জপদক জেতেন চাঁপাইনবাবগঞ্জের সখিনা ও বাংলাদেশ সেনাবহিনীর শাপলা খাতুন।\nপুরুষ অনূর্ধ্ব- ৫৫ কেজি ওজন শ্রেণিতে স্বর্ণপদক জেতেন বাংলাদেশ সেনাবাহিনীর মো. মমিনুর ইসলাম। রৌপ্যপদক জেতেন বর্ডার গার্ড বাংলাদেশের (বিজিবি) মো. মিজানুর রহমান। যৌথভাবে ব্রোঞ্জপদক জেতেন বিকেএসপির মো. সামসুদ্দোহা সৌরভ ও ভিডিপির মো. দেলোয়ার হোসেন।\nনারী অনূর্ধ্ব- ৪৪ কেজি ওজন শ্রেণিতে স্বর্ণপদক জেতেন বাংলাদেশ আনসারের প্রিয়াংকা আক্তার। রৌপ্যপদক জেতেন বাংলাদেশ সেনাবাহিনীর পপি খানম। যৌথভাবে ব্রোঞ্জপদক জেতেন বিকেএসপির লিনা সরেন ও ভিডিপির নিলুফা আক্তার।\nএর আগে সকালে মিরপুর শহীদ সোহরাওয়ার্দী ইনডোর স্টেডিয়ামে প্রধান অতিথি হিসেবে প্রতিযোগিতার উদ্বোধন করেন জাতীয় ক্রীড়া পরিষদের (এনএসসি) সচিব মাসুদ করিম। বিশেষ অতিথি হিসেবে উপস্থিত ছিলেন এনএসসির পরিচালক শেখ হামিম হাসান। এ ছাড়া আরো উপস্থিত ছিলেন জুডো ফেডারেশনের সভাপতি ফয়জুর রহমান ও সাধারণ সম্পাদক মো. শাহ আলম সরদার।


সেন্ট ট্রিজারে শিশু শ্রেণীতে ভর্তি ফি ৬ হাজার টাকা ! - parbatyachattagram.com\nনীড় পাতা » পাহাড়ের সংবাদ » সেন্ট ট্রিজারে শিশু শ্রেণীতে ভর্তি ফি ৬ হাজার টাকা !\nসেন্ট ট্রিজারে শিশু শ্রেণীতে ভর্তি ফি ৬ হাজার টাকা !\nডিসেম্বর ২২, ২০১৩, ৪:৩৬ অপরাহ্ন\tপাহাড়ের সংবাদ, রাঙামাটি 26 বার পড়া হয়েছে\nএ বছর হঠাৎ করেই রাঙামাটি সেন্ট ট্রিজার স্কুলে ভর্তি ফিসহ আনুষঙ্গিক খরচ কয়েকগুন বৃদ্ধিতে অসন্তোষ প্রকাশ করেছে অভিভাবকরা। প্রতিবাদে ভর্তি বয়কট করে রবিবার স্কুল চত্বরে অবস্থান নিয়ে বিক্ষোভ সমাবেশও করেছে তারা। সোমবার এই বিষয়ে জেলা প্রশাসককে স্মারকলিপি দেয়ার কথাও জানিয়েছেন তারা।\nঅভিভাবকরা জানিয়েছেন, স্কুলে অধ্যয়নরত শিক্ষার্থীদের অভিভাবকদের সাথে কোনোপ্রকার আলাপ-আলোচনা ছাড়াই স্কুল কর্তৃপক্ষ ভর্তি ও পুনঃ ভর্তি ফি ও অন্যান্য খরচ প্রায় দ্বিগুণ আদায় করছে। বিষয়টি সুরাহার জন্য স্কুলের ১০৫জন অভিভাবকের স্বাক্ষরিত একটি আবেদনপত্র প্রধান শিক্ষিকা বরাবরে প্রেরণ করা হয়। কিন্তু স্কুল কর্তৃপক্ষ আবেদনপত্রটি আমলে না নিয়ে নিজেদের ইচ্ছেমতো ভর্তি ফি বিদ্যালয়ের নোটিশ বোর্ডে টানিয়ে দিয়েছে বলে অভিযোগ করে অভিভাবকবৃন্দ। এনিয়ে গত রোববার দুপুরে স্কুলে বিক্ষুব্ধ অভিভাবকরা জড়ো হয়ে বিদ্যালয় কর্তৃপক্ষের সাথে বসচায় লিপ্ত হয়। তারা দ্রুত ভর্তি ফি কমানোর আহ্বান জানান স্কুল কর্তৃপক্ষকে।\nবিদ্যালয় সূত্র জানায়, এবছর পুনঃ ভর্তির জন্য ১৮০০ টাকা, স্কুল ফি ৪০০ টাকা, বার্ষিক চার্জ ১৪৬০ টাকা, দরিদ্র ফান্ড ৫০টাকা, ফি কার্ড ৫০টাকা, রিপোর্ট কার্ড ৫০টাকা, ডায়েরি ৮০টাকা, সিলেবাস ৩০টাকা, খেলাধূলা ও অন্যান্য ২০০ টাকা মিলে মোট ৪,১২০ টাকা নেওয়া হচ্ছে। এর সাথে বই ও খাতার খরচসহ শ্রেণি অনুসারে প্রায় পাঁচ হাজার টাকা নির্ধারণ করা হয়েছে। অভিভাবকরা জানায়, গত শিক্ষাবর্ষে তারা সবমিলিয়ে শ্রেণি অনুসারে ৩৫০০ টাকার মধ্যে ছাত্র-ছাত্রী ভর্তি করিয়েছিলো। এ ছাড়া নতুন শিক্ষার্থীদের ভর্তির ক্ষেত্রে ছয় হাজার টাকার বেশি নেওয়া হচ্ছে। এই হারও গতবারের চেয়ে প্রায় দ্বিগুণ বলে দাবি করেছেন অভিভাবকরা। অভিভাবকরা জানায়, দেশের বর্তমান ক্রান্তিকালীন পরিস্থিতিতে এমনিতেই সংসারের ব্যয় মেটাতে তাদের হিমশিম খেতে হচ্ছে। বাজারে সবকিছুর দাম চড়ে যাওয়ার প্রেক্ষাপটে সন্তানদের বিদ্যালয় খরচও বেড়ে গেলে অনেক অভিভাবকের পক্ষে ভালো প্রতিষ্ঠানে সন্তানদের ভর্তি করানো সম্ভব হবে না।\nএ ব্যাপারে স্কুল কতর্ৃৃপক্ষের মতামত জানাতে চাওয়া হলে তারা জানায়, তিন বছর অন্তর একবারই ভর্তি ফি বাড়ানো হয়। সে হিসেবে তিন বছর পর এবার ভর্তি ফি বাড়ানো হয়েছে পুরাতনদের ক্ষেত্রে ৬০০টাকা, নতুনদের ক্ষেত্রে ১৫০০টাকা। অন্যান্য খরচসহ মিলে তা বেশি হয়েছে। কিন্তু বর্তমানে সবকিছু দাম হিসেব করলে তা বেশি নয় বলে দাবি করেন তারা। ভর্তির ফির বিষয়গুলো কেন্দ্রীয় অফিস থেকে নির্ধারণ করা হয়। তাই কমবেশি করার সুযোগ স্কুল কর্তৃপক্ষের নেই বলেও জানান তারা।\nস্কুল কর্তৃপক্ষ ও অভিভাবকদের মধ্যে এরূপ অবস্থায় রোববার বিকেলে অভিভাবকদের প্রতিনিধি মনিরুল ইসলাম, আবু সাদাৎ মোঃ সায়েম ও সনৎ বড়–য়ার সাথে স্কুল কর্তৃপক্ষ বৈঠকে বসে। কেন্দ্রীয় অফিসের সিদ্ধান্ত অনুসারে স্কুল কর্তৃপক্ষ নতুন ভর্তিচ্ছুকদের ক্ষেত্রে ৫০০ টাকা কমানোর সিদ্ধান্ত দিলেও পুনঃ ভর্তি ইচ্ছুকদের ক্ষেত্রে তা কমানো সম্ভব নয় বলে কেন্দ্রীয় অফিস থেকে জানানো হয়। এ অবস্থায় শিক্ষার্থীদের অভিভাবকগণ সোমবার পর্যন্ত সকল শিক্ষার্থীদের ভর্তি কার্যক্রম বন্ধ রাখার সিদ্ধান্ত নিয়ে অতিরিক্ত ফি কমানোর জন্য জেলাপ্রশাসক বরাবরে স্মারকলিপি দেওয়ার সিদ্ধান্ত গ্রহণ করে।\nসেন্ট ট্রিজার স্কুলের প্রধান শিক্ষিকা প্রণতি কস্তা বলেন, তাঁরা এতোদিন নতুন ভর্তি ইচ্ছুদের ফি কমানোর দাবি করলে আমরা কেন্দ্রীয় অফিসের সাথে কথা বলে ৫০০ টাকা কমাই। কিন্তু, হঠাৎ আজকে এসে তাঁরা পুনঃ ভর্তিচ্ছুকদের ফিও কমানোর কথা বলে। তাদের দাবির প্রেক্ষিতে কেন্দ্রীয় অফিসে যোগাযোগ করলে ফি কমানোর বিষয়টি বিবেচনা করা হয়নি। তাই আমরা বর্তমান নিয়মে ফি নিচ্ছি। তিন বছর পর যে হারে ভর্তি ফি বাড়ানো হয়েছে তা বেশি নয় বলে তিনি দাবি করেন।\nআগের সংবাদটি পড়ুন দীঘিনালায় অবৈধ অস্ত্র উদ্ধার\nপরের সংবাদটি পড়ুন প্রচারণায় বাধা দেয়ার অভিযোগ আওয়ামী লীগের


‘মুসলমান বলেই আমাদের জঙ্গি সন্দেহ করা হয়′ | বিশ্ব | DW | 18.04.2016\n‘মুসলমান বলেই আমাদের জঙ্গি সন্দেহ করা হয়'\nআল-কায়দার ইন্ধনে ইউরোপে একের পর এক জঙ্গি হামলা কতগুলো গুরুত্বপূর্ণ প্রশ্ন ছুড়ে দিয়েছে৷ এখানকার তরুণ মুসলমানরা কেন সমাজের বিপক্ষে দাঁড়াচ্ছে? কেন ঠান্ডা মাথায় হত্যা করছে স্বদেশিদের? আর জার্মানির মুসলমানরাই বা কেমন আছেন?\nব্রাসেলস বিমানবন্দর, মোলেনবেক সাবওয়ে স্টেশন এবং প্যারিসের ভয়াবহ হামলার পর, এ রকম সব প্রশ্নের উত্তরই খুঁজে চলেছি আমরা৷ এখন অবশ্য আর আল-কায়েদা নয়, মাঠে নেমেছে তথাকথিত ‘ইসলামিক স্টেট' বা আইএস-এর সদস্যরা৷\nকিন্তু এহেন প্রাণহানি থামাতে ইউরোপীয় সমাজকে যে দ্রুত কার্যকর কিছু একটা করতে হবে, সে ব্যাপারে কোনো দ্বিমত নেই কারুর৷ তারপরও সহজে এ সমস্যার কোনো সমাধানও উঠে আসছে না, কারণ, এখনও তরুণ মুসলমানদের ইউরোপীয় সমাজে একাত্ম করতে ব্যর্থ হচ্ছেন ইউরোপের নেতারা৷\nভিডিও দেখুন 03:17\n'We are always treated as suspects'\n‘মুসলমান বলেই কি আমরা জঙ্গি?’\nবরং উদ্বাস্তু সংকট আর একের পর এক জঙ্গি হামলার কারণে মুসলমানদের প্রতি একটা আস্থাহীনতা কাজ করছে ইউরোপে৷ বলা বাহুল্য, এভাবে কোনো দেশে ধর্মনিরপেক্ষতার ভিত্তি স্থাপন সম্ভব নয়৷\nডয়চে ভেলের ভিডিও-ব্লগার জাফর আব্দুল করিম জার্মানির কিছু মসজিদে গিয়ে বেশ কয়েকজন মুসলমানের সঙ্গে কথা বলেন৷ তাদের কথাতেও নিরাপত্তাহীনতাই উঠে এসেছে, উঠে এসেছে একঘরে হয়ে যাওয়ার ভয়৷\nওপরের ভিডিওটি দেখলেই বুঝবেন৷\n‘মুসলমান মানেই জঙ্গি?’ – আপনার কী মনে হয়? লিখুন নীচে, মন্তব্যের ঘরে৷\nমুসলিম তরুণদের সমাজের মূলধারায় সম্পৃক্ত করতে হবে\nপ্রথমবারের মতো না হলেও, ব্রাসেলসের হামলা কিছু কঠিন প্রশ্নের জন্ম দিয়েছে, যার উত্তর পশ্চিমা বিশ্বকে অবশ্যই দিতে হবে৷ এ সব প্রশ্নের উত্তরে দরকার আত্ম-অনুসন্ধান, লিখেছেন ডয়চে ভেলের গ্রেহেম লুকাস৷ (22.03.2016)\nকোলনে মুসলিমদের উপর আক্রমণ ন্যক্কারজনক কিন্তু দেখিয়েছে, জার্মানরা কিভাবে এমন একটি সংস্কৃতি থেকে আরো বেশি বিপন্ন বোধ করছেন, যা তাদের জীবনধারা বা আদর্শের সঙ্গে মেলে না – বলেছেন ডয়চে ভেলের শামিল শামস৷ (13.01.2016)\nকি-ওয়ার্ডস বিশ্ব, জার্মানি, ইউরোপ, জঙ্গি হামলা, উদ্বাস্তু, মুসলমান মানেই জঙ্গি, মুসলমান, মসজিদ, নিরাপত্তাহীনতা, ভাইরাল ভিডিও\nব্রেক্সিটের সময়সীমা বাড়ানো নিয়ে জনসনের তিন চিঠি 20.10.2019\nএকাকীত্বের রাজধানী বার্লিন! 20.10.2019\nজার্মানির রাজধানী বার্লিনে বসবাসকারী অনেক মানুষই এখন নিঃসঙ্গতায় ভুগছেন৷ একাকী সময় কাটানোয় তাদের স্বাস্থ্যগত সমস্যা ছাড়াও এটি সমাজে মারাত্মক প্রভাব ফেলছে৷\nট্রমা কেয়ার সত্ত্বেও অঙ্গদানে ভাটা 19.10.2019\nঅঙ্গদানে প্রতিবন্ধকতা তৈরি করছে ধর্মীয় ও সামাজিক কারণ৷ তাই রাজ্যের সবচেয়ে বড় সুপার স্পেশালিটি হাসপাতাল এসএসকেএম-এর ট্রমা কেয়ার সেন্টারে অঙ্গদান হয়নি বললেই চলে৷ তিন মাসে মাত্র একজন রোগীর পরিবার অঙ্গদানে রাজি হয়েছে৷


বেহালার মেয়ের সুরের জাদুতে মুগ্ধ হলেন লতা মঙ্গেশকর! ছোট্ট একটা টুইটে জীবন বদলে গেল সমদীপ্তার\nআজকের দিনে আমাদের দৈনন্দিন জীবনের এক অবিচ্ছেদ্য অঙ্গ হয়ে উঠেছে সোশ্যাল মিডিয়া। এই সোশ্যাল মিডিয়ার দৌলতে এখন কত কিছুই না ঘটছে! বিশেষ করে লকডাউন চলাকালীন মন ভালো রাখতে নাচ ,গান, নিত্যনতুন রান্না কত কিছুই না করছেন সবাই। আর তা সোশ্যাল মিডিয়ায় শেয়ার করা মাত্রই ভাইরাল হয়ে যাচ্ছে রাতারাতি।\nগত বছর লকডাউন চলাকালীন বিশ্ব সঙ্গীত দিবসের দিন এভাবেই বাড়ি বসে গান গেয়ে গোটা দেশে ভাইরাল হয়ে গিয়েছিলেন বাংলার বেহালার মেয়ে সমদীপ্তা মুখোপাধ্যায় (Samadipta Mukherjee)। গানের জগতের মানুষ সমদীপ্তা। তাই ওই বিশেষ দিনে তাঁর ইচ্ছা হয়েছিল সঙ্গীতপ্রেমীদের জন্য একটু অন্য ধরনের গান উপহার দেওয়ার।\nআর তাই খানিকটা শখ করেই অস্ট্রিয়ান সঙ্গীত পরিচালক উলফবার্গ মোৎজার্টের ৪০ নম্বর সিম্ফনি ভারতীয় সরগমে গেয়ে ফেসবুকে একটি ভিডিও পোস্ট করেছিলেন সমদীপ্তা। সেই ভিডিও দেখে ফেসবুকে লাইক, কমেন্ট পড়লেও তখনও পর্যন্ত তা ভাইরাল হয়নি। কিন্তু সোশ্যাল চক্করে নানা মাধ্যমে ঘুরতে তা একসময় গিয়ে পড়ে স্বয়ং সুর-সম্রাজ্ঞী লতা মঙ্গেশকরের (Lata Mangeshkar) হাতে।\nতাঁর গান সুর-সম্রাজ্ঞীর এতটাই পছন্দ হয় যে তিনি গানের ভিডিওটি নিজের প্রতিটি সোশ্যাল মিডিয়া হ্যান্ডলে শেয়ার করেন। সমদীপ্তাকে প্রাণ ভরে আশীর্বাদ করে তিনি লেখেন ‘আমায় একজন এই ভিডিও পাঠিয়েছেন। অস্ট্রিয়ান সংগীতকার মোৎজার্টের ৪০ নম্বর সিম্ফনি জি মাইনর ভারতীয় সরগমে দারুণভাবে গেয়েছে মেয়েটি। ওকে আশীর্বাদ করি, যেন একজন ভাল গায়িকা হতে পারে।’\nতারপরেই লতা মঙ্গেশকরের একটা ছোট্ট টুইট রাতারাতি জীবন বদলে যায় সমদীপ্তার। এরপরেই সোশ্যাল মিডিয়া, সংবাদমাধ্যম সর্বত্র ছড়িয়ে পড়ে সুর সম্রাজ্ঞী লতা মঙ্গেশকরের আশীর্বাদ ধন্য সমদীপ্তার গানের ভিডিও। এর পর সমদীপ্তা জি বাংলার গানের রিয়ালিটি শো সারেগামাপা -এর প্রতিযোগি হিসাবে অংশগ্রহণ করেছিলেন। এমনকি সংগীতের এই মহাযুদ্ধের চূড়ান্ত পর্বেও পৌঁছেছিলেন তিনি।


শিখরছোঁয়া অহংকার…… – Women Chapter\nনভেম্বর ২০, ২০১৪, ১১:০৬ পূর্বাহ্ণ\nফারহানা আনন্দময়ী: ‘নিজেরে করো জয়’……কথাটা গুরুদেব লিখেছেন খুব সহজ করে, কিন্তু কাজটা কি অতোটাই সহজ ? সত্যিই কি জয় করা যায় নিজেকে ? হ্যাঁ, জয় যে করা যায়, তার একটা হৃদয়রাঙা অভিজ্ঞতা হলো আমার বেশ কিছুকাল আগে। আষাঢ়ের পূর্ণিমা সাধারণত এমন হয় না, চাঁদি ফেটে যাওয়া জ্যোছনায় পুড়তে পুড়তে পৌঁছুলাম বিশদ বাংলোয়। সেখানে অপেক্ষা করছিল এক অপার বিস্ময়…একজন মানুষের সাথে অন্তরঙ্গ কিছু সময় কাটানোর আমন্ত্রণ ছিল। বুদ্ধির দীপ্তিতে ঝলমল করছে তাঁর দু’টো চোখ, আত্মবিশ্বাসের দ্যুতি ঠিকরে পড়ছিল তার পুরো অবয়ব জুড়ে। মুখ থেকে বের হওয়া কথাগুলোর মধ্যে শব্দের কোনো শিথিলতা নেই, পাহাড়ের গা বেয়ে নেমে আসা নুড়ি পাথরের মত স্বতস্ফুর্ততা তার বলা প্রতিটি শব্দে। সাধারণ ভঙ্গীতে অকপটে শুনিয়ে গেলেন নিজেকে জয় করার অসাধারন এক সাহসী গল্প। তিনি ওয়াসফিয়া নাজরীন, আমাদের শিখরস্পর্শী অহংকার…তিনি শুধু হিমালয়ের সর্বোচ্চ চূড়াই জয় করেননি, জয় করেছেন তার বিশ্বাস প্রতিজ্ঞা আর আমাদের মত স্বপ্ন দেখা, কিন্তু স্বপ্ন ছুঁতে না পারা সকলের স্বপ্ন।\nএকুশ শতকের এই বিশ্বায়িত সমাজে ওয়াসফিয়া নাজরীনকে বিশ্বের অন্য কোন এগিয়ে যাওয়া সভ্য দেশে আলাদা করে নারী হিসেবে মূল্যায়ন করা হবে না, সে আমি জানি। তাঁকে তারা বলবে হিমালয় জয় করা এক দুঃসাহসী অভিযাত্রী…নারী পুরুষের স্বতন্ত্র জৈবিক পরিচয় সেখানে গৌণ। তবে আমাদের এই পুরুষ-নিয়ন্ত্রিত, ধর্ম-শোষিত সমাজে তাঁকে অসম্ভবের বিধি নিষেধ ডিঙোনো এক ‘বিস্ময় নারী’ হিসেবে চিহ্নিত করতেই বেশি গৌরব বোধ করছি। তিনি যখন হিমালয়ের সাথে তাঁর ভাব-ভালবাসার গল্প বলছিলেন, তার জীবনের পেছনের কথা বলছিলেন, শুনতে শুনতে কেবল এ কথাই মনে বাজছিল, মানুষ চাইলে সব কিছুই পারে। তবে সে চাওয়ার মধ্যে সততা থাকা চাই, ইচ্ছের জোর থাকা চাই, প্রবল সাহস আর আত্মবিশ্বাস থাকা চাই।\nব্যক্তিগতভাবে আমার মনে হয় যে কোনও চ্যালেঞ্জিং কাজের জন্য প্রথম এবং প্রধানতম নিয়ামক হলো আত্মবিশ্বাস। তবে ওয়াসফিয়ার কাছে যখন জানতে চাইলাম, তিনি প্রথাগত ধারণার একটু বাইরে দিয়েই কেন হাঁটলেন। তাঁর মতে, জীবন জয় করার প্রধান শর্ত হলো জীবনের প্রতি সততা। নিজের প্রতি সৎ থাকা, তাকে জড়িয়ে থাকা মানুষের প্রতি সৎ থাকা, সর্বোপরি নিজের প্রতিজ্ঞার প্রতি একনিষ্ঠ সততাই তাঁকে আজ তার গন্তব্যের কাছাকাছি পৌঁছে দিয়েছে। ওয়াসফিয়া জীবনটাকে শুধু পাহাড়চূড়া জয় করার মতো সাহসী অ্যাডভেঞ্চারে ভরিয়ে রাখেননি। সমাজের ভণ্ডামির বিরুদ্ধে, সমাজের অসাড়তার বিরুদ্ধে, সাজানো শ্বাসরোধী পেষণের বিরুদ্ধে কম সুবিধাভোগী মানুষের অধিকারের পক্ষে বিভিন্ন আন্দোলনে সক্রিয় থেকেছেন। তাঁর বয়স বিচার করলে একটু অবাকই হতে হয়, কারণ বয়স অনুপাতে তাঁর অভিজ্ঞতা এবং অর্জনের পাল্লাটা একটু বেশিই ভারী।\nওয়াসফিয়া নাজরীন নিঃসন্দেহে সৌভাগ্যবান এদিক থেকে যে, তাঁর বেড়ে ওঠা এবং বড় হয়ে ওঠাটা আমাদের সমাজের গড়পড়তা সাধারণ নারীর বেড়ে ওঠার চেয়ে একটু আলাদা। তার পরিবার তাকে সেই পূর্ণ স্বাধীনতা এবং সার্বিক সহযোগিতা দিয়ে গেছেন যাতে ওয়াসফিয়া তার ইচ্ছের কুঁড়িটাকে নিজ হাতে পাঁপড়ি মেলাতে পারেন। তিনি শুধু তাই হিমালয় চূড়া ছুঁয়ে আসেননি, এর আগেও তিনি আরো দুটো মহাদেশের সর্বোচ্চ চূড়ায় তার পায়ের ছাপ রেখে এসেছেন। এখন তাঁর অর্জনের থলেতে পাঁচটি সর্বোচ্চ চূড়া জয়ের দু:সাহসিক অভিজ্ঞতা। রয়েছে পৃথিবীর সাতটি চূঁড়া জয়ের অঙ্গীকার। এ অঙ্গীকার শুধু নিজের প্রতি নয়, আমাদের প্রতি, সমাজের প্রতি। বিশেষ করে নারীর অধিকার আদায়ের প্রতি। ওয়াসফিয়াদের মতো ঠিক-ঠিক মানুষেরাই একদিন সমাজকে একটি সঠিক রূপ দিতে পারবে বলে আমরা বিশ্বাস করি। তার দুঃসাহসিক অভিযাত্রার একটি টুকরো গল্প আমায় দারূণভাবে ছুঁয়েছিল। হিমালয় চূড়ায় দাঁড়িয়ে তার সূর্যোদয় দেখা… আলোর ঢেউয়ে পাল তোলা সেই ক্ষণটি নি:সন্দেহে অবিস্মরণীয়… সে এক অন্য রূপ। মাথার ওপরে নয়, পায়ের নীচে সূর্যোদয়…আমরা মাথা উঁচু করে, চোখ তুলে সূর্যদেবকে দেখি। আর সেদিন সূর্যদেব মুখ উঁচিয়ে আমাদের ওয়াসফিয়াকে দেখেছিল… যেন, শুধু তুমিই তাকে চেয়ে দ্যাখো না, সেও তোমায় চেয়ে দ্যাখে।\nইচ্ছেটাকে জীবনের মুঠোয় নয়, বরং জীবনটাকেই ইচ্ছের মুঠোবন্দী করা যায়… সেই বিশ্বাসটুকু এই সমাজের পিছিয়ে থাকা নারীদের কাছে পৌঁছে দেয়ার এক উদাত্ত আহবান রইল ওয়াসফিয়ার কাছে। শুধু হিমালয় বা কিলিমাঞ্জারো চূড়া নয়, আমাদের নারীরা যেন যে যার কাজের ক্ষেত্রে সফলতার শিখর স্পর্শ করতে পারে, যে যার যোগ্যতার মাপে। মেধা, সততা আর সাহস নিয়ে আপন কর্মক্ষেত্রটি আপন আলোয় আলোকিত করুক… তা সে একজন জীবন কামড়ে ধরা গার্মেন্টস কর্মীই হোক অথবা রাষ্ট্র পরিচালনার শীর্ষপদে আসীন একজন নারীই হোক।\nবিশদ বাংলার সেই ছোট্ট পরিসরে সেদিন সন্ধ্যায় আমরা যে ক’জন নারী ছিলাম, আমি নিশ্চিত…আমরা সকলেই সেই সময়টুকুর জন্য অসীম চেজে তেজস্বিনী হয়ে টগবগ করে ফুটছিলাম। ওয়াসফিয়ার সাহসী অর্জনে আমরাও অনেকটা দূর এগিয়ে যাওয়ার সাহস পেয়েছিলাম। ওয়াসফিয়ার সাহস আর অনুপ্ররণায় আমি নিজেই শুধু আত্মবিশ্বাসে নতুন করে জন্ম নিইনি, সাফল্যের এক অমিত আলোয় উজ্জ্বল তাঁর মুখের অবয়বে নিজের আত্মজার মুখটিও খুঁজে ফিরছিলাম। স্বপ্ন আঁকছিলাম সেও একদিন ওয়াসফিয়াকে ছোঁবে, হয়তো অতিক্রমও করে যাবে।\nঅজস্র ধন্যবাদ ওয়াসফিয়া নাজরীন, আমাদের স্বপ্ন জাগানোর জন্য, সাহস হয়ে সামনে থাকার জন্য… তোমারই হোক জয়।\nTags: আন্দোলনে নারী, উইমেন চ্যাপ্টার, এভারেস্ট জয়ী, ওয়াসফিয়া নাজরীন, ফারহানা আনন্দময়ী, শিখরছোঁয়া অহংকার......


সব ধরনের অনানুষ্ঠানিক খাতের ষাটোর্ধ্বদের জন্য সার্বজনীন পেনশন স্কিম প্রণয়নের নির্দেশ প্রধানমন্ত্রীর\n: প্রধানমন্ত্রী শেখ হাসিনা বাংলাদেশ আওয়ামী লীগের গত নির্বাচনী ইশতেহার অনুযায়ী সরকারি-বেসরকারিসহ সকল ধরনের অনানুষ্ঠানিক খাতের ষাটোর্ধ্ব জনগণের জন্য একটি সার্বজনীন পেনশন স্কিম প্রণয়ন এবং কর্তৃপক্ষ স্থাপনের নির্দেশনা দিয়েছেন।\nতিনি আজ আজ বৃহস্পতিবার গণভবনে ‘সার্বজনীন পেনশন ব্যবস্থা’ বিষয়ে প্রণীত কৌশলপত্রের উপস্থাপনাকালে এই নির্দেশনা দেন। অর্থ বিভাগের সিনিয়র সচিব আব্দুর রউফ তালুকদার প্রধানমন্ত্রী শেখ হাসিনার উপস্থিতিতে এই উপস্থাপনা প্রদান করেন।\nঅনুষ্ঠানে অর্থমন্ত্রী আ হ ম মুস্তফা কামাল, পরিকল্পনামন্ত্রী এম এ মান্নান, প্রধানমন্ত্রীর মুখ্য সচিব ড. আহমদ কায়কাউস, অর্থ বিভাগের সিনিয়র সচিব আব্দুর রউফ তালুকদার, প্রধানমন্ত্রীর কার্যালয়ের সিনিয়র সচিব মো. তোফাজ্জল হোসেন মিয়া, অর্থনৈতিক সম্পর্ক বিভাগের সচিব ফাতিমা ইয়াসমিন এবং পরিকল্পনা বিভাগের সচিব প্রদীপ রঞ্জন চক্রবর্তীসহ অন্যান্য ঊর্ধ্বতন কর্মকর্তাগণ উপস্থিত ছিলেন।\nদেশের আপামর জনগণের জন্য বর্তমান সরকারের নির্বাচনী ইশতেহারে প্রধানমন্ত্রীর সার্বজনীন পেনশন ব্যবস্থা প্রবর্তনের অঙ্গীকারের আলোকে এই কৌশলপত্র প্রণয়ন করা হয়েছে।\nআন্তর্জাতিক অভিজ্ঞতা, বাংলাদেশের প্রেক্ষাপট ও অর্থনৈতিক সক্ষমতার আলোকে প্রণীত কৌশলপত্রের উপর প্রধানমন্ত্রী শেখ হাসিনা বিভিন্ন নির্দেশনা প্রদান করেন। এছাড়া তিনি সার্বজনীন পেনশন ব্যবস্থা প্রর্বতনের লক্ষ্যে জরুরিভিত্তিতে একটি আইন প্রণয়নের উদ্যোগ গ্রহণের জন্য অর্থ বিভাগকে নির্দেশ দেন।


প্রবাসীদের ঘরেই খাবার পৌঁছে দেবে মালয়েশিয়া দূতাবাস | NTV Online\n০৪ এপ্রিল, ২০২০, ১৯:২৫\nআপডেট: ০৪ এপ্রিল, ২০২০, ২০:৩৩\nকরোনা থেকে সেরে উঠেছে ২৭ লাখ ৩৪ হাজার মানুষ\nবিশ্বে করোনায় মৃত ৩ লাখ ৭০ হাজারের বেশি\nকরোনা আক্রান্ত ব্যক্তির ধান কেটে দিলেন স্বেচ্ছাসেবক লীগের সভাপতি\nভারতে লকডাউন বেড়েছে আরো এক মাস, ছাড়ও আছে\nকক্সবাজারে পৌর মেয়র-কাউন্সিলর করোনা আক্রান্ত, উপসর্গে মৃত্যু ২\nপ্রবাসীদের ঘরেই খাবার পৌঁছে দেবে মালয়েশিয়া দূতাবাস\nমালয়েশিয়ায় অবস্থানরত বাংলাদেশি প্রবাসীদের জন্য খাদ্য সহায়তার ঘোষণা দিল বাংলাদেশ হাইকমিশন। বাংলাদেশ হাইকমিশনের ফেসবুক পেজে খাদ্য সহায়তার জন্য এ ঘোষণা দেওয়া হয়।\nচলমান পরিস্থিতিতে মালয়েশিয়ায় বসবাসরত প্রবাসী বাংলাদেশিদের জরুরি খাদ্য চাহিদার পরিপ্রেক্ষিতে একটি অনলাইন চাহিদা ফর্ম ছাড়া হয়েছে। যেসব প্রবাসী খাদ্য সংকটে আছে তারা এই ফর্ম পূরণ করে পাঠিয়ে দিলে দূতাবাস থেকে সহযোগিতা করা হবে বলে জানানো হয়েছে।\nফরম পূরণ করার নিয়ম এখানে বলে দেওয়া হলো-\nপ্রবাসীর মোবাইলে ইন্টারনেট সংযোগ থাকতে হবে। তারপর নিচে দেওয়া লিংকে বাংলাদেশিদের জরুরি খাদ্য চাহিদা ফরম ক্লিক করে প্রবেশ করতে হবে।\nফেসবুক লিংক :https://www.facebook.com/bdhckl/\n১. আপনার নাম লিখুন, ২. পাসপোর্ট নাম্বার লিখুন ৩. মোবাইল নাম্বার লিখুন ৪. আপনার এলাকা নির্বাচন করুন (গোল চিহ্ন ক্লিক করুন) ৫. আপনার পূর্ণ ঠিকানা লিখুন (বর্তমান যে জায়গায় অবস্থান করছেন) ৬. বেতন পেয়েছেন (লকডাউন চলাকালীন যদি বেতন পেয়ে থাকেন তবে ‘হ্যাঁ’ অথবা ‘না’ তে ক্লিক করুন) ৬. নিয়োগকর্তার বিস্তারিত (আপনি যে কোম্পানির অধীনে আছেন) ৭. নিয়োগকর্তার নাম (আপনার কোম্পানির মালিকের নাম) ৮. নিয়োগকর্তার ঠিকানা ৯. নিয়োগকর্তার মোবাইল নম্বর ১০. কোন খাবারগুলো বেশি জরুরি (টিক দিন)।\nফরম পূরণ হয়ে গেলে সাবমিট লেখায় ক্লিক করে দিন। ফরম পূরণ করতে অসুবিধা হলে অনুগ্রহ করে এসব নাম্বারে যোগাযোগ করতে হবে। নাম্বারগুলো হচ্ছে- +৬০১২২৯০৩২৫২, +৬০১২২৯৪১৬১৭, +৬০১৩৬৩৩০১০৩, +৬০১১২৬৯৯১১৫০, +৬০১৭৬২৩২১৮৩, +৬০১৬৭৯০৭৪৩৪ এবং +৬০১২৪৩১৩১৫০ ।\nএ বিষয়ে বাংলাদেশ হাইকমিশন থেকে বলা হয়, ‘আমরা কাউকে অভুক্ত অবস্থায় থাকতে দিতে চাই না। তাই এ মুহূর্তে চলাচল কঠিন হলেও আমরা আপনাদের কাছে খাদ্য সহায়তা পৌঁছে দিতে চাই। আপনারা ঘরে থাকুন, নিরাপদে থাকুন, ভালো থাকুন।’


আমার পদ নিয়ে ব্যক্তি বিশেষের কেন এতো মাথা ব্যথা: এলিট\n16 Nov, 2020 52 বার দেখা হয়েছে\nযুবলীগের কেন্দ্রীয় কমিটিতে পদ পাওয়ার পর ব্যক্তি বিশেষের ঈর্ষা আর হিংসার মুখে পড়েছেন তরুণ ব্যবসায়ী নিয়াজ মোর্শেদ এলিট।\nতিনি দাবি করেছেন, একটি পক্ষ হিংসাত্মক মনোভাব নিয়ে তার নামে ভিত্তিহীন মনগড়া ও রাজনৈতিক শিষ্টাচার বর্হিভূত অপপ্রচার চালাচ্ছে।\nসোমবার তার সদস্য পদ বাতিল চেয়ে গণমাধ্যমে পাঠানো একটি বিবৃতির জবাবে তিনি এ দাবি করেন।\nযুবলীগের কেন্দ্রীয় কমিটি থেকে নাম প্রত্যাহার চেয়ে গণমাধ্যমে বিবৃতি দেন চট্টগ্রামের মিরসরাই উপজেলা আওয়ামী লীগের সভাপতি ও সাধারণ সম্পাদক।\nবিবৃতিতে তারা দাবি করেন, নিয়াজ মোর্শেদ এলিট কোনো কালে আওয়ামী লীগ বা দলের কোনো অঙ্গ-সহযোগী সংগঠনের সঙ্গে জড়িত ছিলেন না। তার পরিবার বিএনপি পরিবার হিসেবে এলাকায় স্বীকৃত। তার বাবা মনিরুল ইসলাম ইউসুপ চট্টগ্রাম-১ মীরসরাই থেকে বিএনপির মনোনয়ন প্রত্যাশী ছিলেন। এলিটও স্থানীয় বিএনপির পৃষ্ঠপোষক হিসেবে পরিচিত।\nএছাড়া তার বিরুদ্ধে আরও কিছু অভিযোগ তুলে ধরা হয়।\nএলিট বলেন, “আওয়ামী লীগ বঙ্গবন্ধু ও জননেত্রীকে নির্দিষ্ট ব্যক্তি বিশেষ ও পরিবার ছাড়া অন্যরা ভালোবাসতে পারবে না তা কিন্তু নয়। এখন আমার রাজনৈতিক কমিটমেন্টের কারণে আমার অবস্থান শক্ত হলে কারো ভীত নড়বড়ে হয়ে গেছে যদি ভাবে, সেটা তাদের বিষয়। আমি আওয়ামী লীগের রাজনীতি করি, জননেত্রী শেখ হাসিনার হাতকে শক্তিশালী করতে উনার একজন কর্মী হিসেবে কাজ করেছি, সামনেও করে যাব। রাজনীতি করে আমি এক টাকা অবৈধভাবে অর্জন করেছি তা কেউ প্রমাণ করতে পারবে না। আমি দেশের সব নিয়ম কানুন মেনে ব্যবসা করি। রাজনীতি করি বঙ্গবন্ধু ও জননেত্রীকে ভালোবাসি আর দেশের মানুষের পাশে থাকার ক্ষুদ্র চেষ্টা থেকেই। এখানে চাওয়া পাওয়ার কিছুই নেই। আল্লাহ কাউকে সম্মান দিলে সেখানে হিংসুক লোকজন কি তা কেড়ে নিতে পারে? আমিতো আমার রাজনীতি করছি। কারো বাড়া ভাতে ছাই দিচ্ছি না। তাহলে কতিপয় ব্যক্তি বিশেষের কেন এতো মাথা ব্যাথা? মিরসরাই আমার জন্মস্থান সেটা তো অপরাধ হতে পারে না!”\nতিনি আরও বলেন, “আওয়ামী লীগের রাজনীতি করতে গিয়ে আমি পারিবারিক ব্যবসা থেকে বের হয়ে গেছি। আমার বাবা অন্য রাজনীতি করেন বলে তার সঙ্গেও আমার সম্পর্ক ছিন্ন করতে হয়েছে। আমার নিজস্ব একটা পরিচয় আছে। দলের জন্য কাজ করছি। ক্রীড়াসহ নানা সামাজিক সংগঠনের সাথে জড়িত দীর্ঘদিন ধরে। এরপরও কেন আমার বাবার কথা বলে আমাকে টেনে নামানোর চিন্তা? এসব গতবার আন্তর্জাতিক উপ কমিটির সদস্য পদ পাওয়ার সময়ও করা হয়েছিল। নেতৃবৃন্দ সব অবগত আছেন। আমি হলফ করে বলছি, আমি আওয়ামী লীগের বাইরে অন্য কোনও দল করেছি এমন প্রমাণ কেউ দিতে পারলে পদ ছেড়ে দেব। আমার বিরুদ্ধে যেসব অপপ্রচার করা হচ্ছে, তা ভিত্তিহীন, মনগড়া ও রাজনৈতিক শিষ্টাচার বর্হিভূত। ”\nতরুণ এ রাজনীতিক আরও বলেন, “পদ পদবী প্রত্যেক কর্মীর জন্য অলঙ্কার স্বীকৃতি। জননেত্রী শেখ হাসিনা ও যুবলীগ সভাপতি পরশ ভাই আমাকে তাদের সাথে কাজ করার সুযোগ দিয়েছেন তাই কৃতজ্ঞ। কিন্তু পদে না রাখলেও আমি কাজ করতাম না তা নয়। সুতরাং একটা সদস্য পদ নিয়ে কারো এতো বিচলিত হওয়ার কিছু নেই। আমার পিতা অন্যদল করে সেটা নিয়ে আমাকে বির্তকিত করার অপচেষ্টা হচ্ছে। উনিও তো আওয়ামী লীগই করতেন। উনি কেন দলত্যাগ করলেন, সেটারও কারণ বের করা দরকার। কেন তিনি আওয়ামী লীগে থাকতে পারেননি। এরকম আওয়ামী লীগের মতো গণমানুষের একটি দলকে যদি একটি পরিবার ও গোষ্ঠীর মধ্যে সীমাবদ্ধ রাখতে চায়, তাহলে তো সেটা দলের জন্য কখনো মঙ্গল বয়ে আনবে না। ”\nএলিট বলেন, “রাজনীতিতে নানা মত থাকবে, তবে আর্দশের ঠিকানা একটাই, একজনই। আমাদের আর্দশিক নেতা জাতির পিতা বঙ্গবন্ধু শেখ মুজিবুর রহমান। তার আদর্শ বাস্তবায়নে মুক্তিযুদ্ধের পক্ষের যে কোনও নাগরিকই আওয়ামী লীগের রাজনীতি করতে পারে। আমিও স্কুল জীবন থেকে বঙ্গবন্ধুর আর্দশে অনুপ্রাণিত হয়ে ছাত্রলীগের রাজনীতিতে জড়িত ছিলাম। কমার্স কলেজ ছাত্রলীগের রাজনীতি করার পর গতবার আওয়ামী লীগের আন্তর্জাতিক উপ কমিটির সদস্য হিসেবে দায়িত্ব পালন করেছি। আমার কাজের মূল্যায়ন করে যুবলীগের সভাপতি ও সেক্রেটারি আমাকে কেন্দ্রীয় কমিটিতে স্থান দিয়েছেন। আমিও তাদের আস্থা ও বিশ্বাসের প্রতিদান দেওয়ার চেষ্টা করব। ”\nতরুণ এ রাজনীতিক রাজনীতির পাশাপাশি বিভিন্ন ব্যবসায়িক ও সামাজিক সংগঠনের নেতৃত্ব দিয়ে যাচ্ছেন। এলিট চট্টগ্রাম খুলশী ক্লাব লিমিটেডের প্রতিষ্ঠাতা সভাপতি, বাংলাদেশ মানবাধিকার কমিশন চট্টগ্রাম উত্তর জেলা শাখার সভাপতি, জুনিয়র চেম্বার চট্টগ্রামের প্রতিষ্ঠাতা সভাপতি, বাংলাদেশ দাবা ফেডারেশান চট্টগ্রামের চিফ কো-অর্ডিনেটর, ব্রাদার্স ইউনিয়ন (ঢাকা ও চট্টগ্রাম) ক্রিকেট কমিটির সভাপতি, একুশে মেলা পরিষদের মহাসচিব, কালের কণ্ঠ শুভ সংঘের প্রধান উপদেষ্টা, চট্টগ্রাম বোট ক্লাবের সদস্য ও শাহীন গলফ অ্যান্ড কান্ট্রি ক্লাবের আজীবন সদস্য।\nসম্প্রতি প্রতিষ্ঠা করেছেন ‘নিয়াজ মোর্শেদ এলিট ব্লাড ডোনার্স ক্লাব’। স্বেচ্ছাসেবামূলক এ সংগঠনের মাধ্যমে প্রতিদিন অসংখ্য মানুষকে রক্তদান করা হয়।


বাংলাদেশের আদিবাসী ভাষা ও সংস্কৃতি - The Santal Resources Page\nHome / Uncategories / বাংলাদেশের আদিবাসী ভাষা ও সংস্কৃতি\nবাংলাদেশের আদিবাসী ভাষা ও সংস্কৃতি\nTudu Marandy and all 4:47 PM Edit\nড. সৌরভ সিকদার\nড. সৌরভ সিকদার\nবাংলাদেশে ৪৫টিরও অধিক ক্ষুদ্র জাতিসত্তা বা আদিবাসী (ওহফরমবহড়ঁং) রয়েছে। বাংলাদেশ জন-গণনা রিপোর্ট ১৯৯১ অনুযায়ী এদের মোট সংখ্যা ১২ লাখ হলেও আর্য (অৎুধহ) আগমনের পূর্বে এ অঞ্চলের আদি বাসিন্দা মূলত এই আদিবাসীরাই। সভ্যতার আলো ও স্বপ্নবঞ্চিত এই আদিবাসীরা এখনো নিজভূমিতে পরবাসী। তাদের নিজস্ব ভাষা ও সংস্কৃতি পরিবর্তিত হতে হতে হুমকির সম্মুখীন। বাংলাদেশের আর্থসামাজিক-রাজনৈতিক প্রেক্ষাপটে এ কথা বললে অতিরিক্ত বা অত্যুক্তি হবে না যে আদিবাসী সংস্কৃতি আজ বিপন্ন প্রায়। এ কথার সত্যতা পাওয়া যায় বাংলাদেশের আদিবাসী ফোরাম প্রধান যে দুটি বিষয় নিয়ে সংগ্রাম করছে তার প্রথমটি হচ্ছে ভূমি-অধিকার এবং দ্বিতীয়টি নিজস্ব সংস্কৃতির সংরক্ষণ এছাড়াও মাতৃভাষা রক্ষা ও মাতৃভাষার প্রাথমিক লাভের অধিকারের দাবিতে সোচ্চার। বাংলাদেশের আদিবাসীদের ভাষা ও সংস্কৃতির পরিবর্তনের সূচনা হয়েছিল মূলত ঔপনিবেশিক কালে। তবে তখন এই পরিবর্তন সীমিত ছিল মূলত ধর্মান্তর (মিশনারিদের মাধ্যমে খ্রিস্ট ধর্মগ্রহণ) এবং আদিবাসীদের ভাষায় কিছু কিছু বহিরাগত শব্দ অনুপ্রবেশের মাধ্যমে। যেমন-ঋধঃযবৎ, খ্রিষ্ট্র প্রভৃতি বিদেশি শব্দ তারা এ সময় ব্যবহার করতে শুরু করে। কলোনি শাসনামলে আদিবাসীদের সমাজ কাঠামো এবং তাদের সংস্কৃতিতে পরিবর্তন না হওয়ার কারণ হিসেবে উল্লেখ্য করা যায়-স্থবির অর্থনীতি, অনুন্নত যোগাযোগ ব্যবস্থা, প্রজা-প্রভু সম্পর্ক এবং আদিবাসীদের বাসস্থান প্রত্যন্ত এলাকায় বা গভীর বনে হওয়া। প্রকৃতপক্ষে বাংলাদেশের আদিবাসীদের সমাজ-সংস্কৃতি এবং ভাষার ক্ষেত্রে প্রধান পরিবর্তন শুরু হয় ঔপনিবেশ-উত্তর আমলে। বিশেষ করে আদিবাসীদের বিভিন্ন জাত-গোষ্ঠীর সামাজিক সাংস্কৃতিক পরিবর্তনের ইতিহাস পর্যালোচনা করলে দেখা যায় মূলত শিল্পায়ন এবং আধুনিকায়নের জন্যই এ ধরনের পরিবর্তন ঘটে থাকে। বাংলাদেশের আদিবাসীদের ক্ষেত্রে এই বিষয়গুলো প্রধান কারণ হয়ে দেখা দেয়নি। যদিও আধুনিকায়নের বিষয়টি এর সঙ্গে জড়িত আছে। বাংলাদেশের প্রধানত উত্তরবঙ্গ, দক্ষিণ-পূর্ব (চট্টগ্রাম) এবং পূর্ব-উত্তর (সিলেট) সীমান্তজুড়ে আছে আদিবাসীরা। এ দেশের অধিকাংশই দুর্গম পাহাড়-প্রত্যন্ত অঞ্চলে বাস করে। আর উত্তর-পূর্ব অঞ্চলে (উত্তরবঙ্গ) বাস করে সাঁওতাল, ওঁরাওসহ অন্যান্য কয়েকটি আদিবাসী জাতি। এরা মূলত সমতলভূমির বাসিন্দা এবং কৃষিই প্রধান জীবিকা। অঞ্চল ও অবস্থান ভেদে কলোনিউত্তর সময়ে এদের পরিবর্তনের ধারাও ভিন্ন ভিন্ন।\nবাংলাদেশের আদিবাসীগণ বাঙালিদের মতোই হিন্দু, বৌদ্ধ, খ্রিস্টান ধর্ম গ্রহণ করেছে এবং তা পালন করে আসছে। এখানে বলে নেয়া ভালো যে বাংলাদেশের সংখ্যাধিক্য জনগোষ্ঠীর (৮০%) ধর্ম ইসলাম হলেও আদিবাসীদের মধ্যে এই ধর্ম গ্রহণের তথ্য আমরা পাই না। অধিকাংশ উপজাতি বৌদ্ধ, হিন্দু, খ্রিস্টান ধর্মাবলম্বী হলেও এদের প্রায় প্রত্যেকেরই রয়েছে নিজস্ব নাম-ধাম, আচার-নীতি, উৎসব সংস্কার চিকিৎসা পদ্ধতি (এখন লুপ্তপ্রায়) ভাষা ও সংস্কৃতি। যা তারা শতাব্দীর পর শতাব্দী ধরে বংশপরম্পরায় বহন করে চলছে। তাদের প্রাত্যহিক জীবনের সঙ্গে জড়িত এই সংস্কৃতি মূলত অন্যদের থেকে তাদের পৃথক করে তুলছে। যে কোনো জাতি বা জনগোষ্ঠীর সংস্কৃতি পরিবর্তনের দুটি প্রধান কারণ হচ্ছে_ (১) স্থানচ্যুতি (২) অন্য জাতি কর্তৃক অধিনস্ত হওয়া। বাংলাদেশের অধিবাসীদের ক্ষেত্রে এ দুটি কারণ তো আছেই সেই মানুষ তথা রাষ্ট্রসৃষ্ট অসংখ্য কারণও সক্রিয়। গ্লোবালাইজেশন ও অন্যান্য সংস্কৃতির আগ্রাসনের ফলে এদের সঙ্গে অন্যের এবং এক জাতির সঙ্গে অন্য জাতির সংস্কৃতির সংঘাত ঘটেছে তেমনি ১৯৭৪ সালে বৃটিশ শাসনের অবসান হলে ভারতবর্ষ যথা ভারত ও পাকিস্তান দ্বিজাতিতত্ত্বের ভিত্তিতে নতুন দুটো রাষ্ট্রের উদ্ভব ঘটে তখন কোনো রাষ্ট্রই তাদের আদিবাসীদের ভাষা ও সংস্কৃতি রক্ষার জন্য ব্যবস্থা নেয়নি। পাকিস্তান আমলে আদিবাসীদের মানবিক সংস্কৃতির অধিকার বলে কিছু ছিল না। তারা ছিল সত্যিকার অর্থে দেশের অবহেলিত মানুষ।\n১৯৭১ সালে স্বাধীন বাংলাদেশের অভ্যুদ্বয়ের পরও তারা স্বীকৃতি পাননি। এর প্রমাণ ১৯৭২ সালে বাংলাদেশের সংবিধানে রাষ্ট্র পরিচালনা মূলনীতি হিসেবে জাতীয়তাবাদ, সমাজতন্ত্র, গণতন্ত্র ও ধর্ম নিরপেক্ষতাকে (১৯৭৮ সালে সংবিধান সংশোধনীর মাধ্যমে এই ধর্ম নিরপেক্ষতাও লুপ্ত হয়) গ্রহণ করা হলেও পরবর্তী সময়ের কোনো শাসকেই যথার্থ গণতান্ত্রিক এবং প্রগতিশীল জাতীয়তাবাদের পরিচয় দিতে পারেনি। ফলে গণতন্ত্রের পরিবর্তে স্বৈরতন্ত্র, উগ্র বাঙালি জাতীয়তাবাদ এমনকি অনেক সময় রাষ্ট্রযন্ত্রেও আগ্রাসী চরিত্রেরও বহিঃপ্রকাশ ঘটেছে। রাজ্যব্যবস্থা ও শাসকদের এই চরিত্রের কারণে গণতন্ত্র যেমন সত্যিকারের বিকাশ লাভ করতে পারেনি, তেমনি আদিবাসী সংস্কৃতি তাদের ঐতিহ্য-সংস্কৃতি বিকাশের পরিবর্তে সংখ্যাধিক্য জনগণের বাঙালি সংস্কৃতির দ্বারাই প্রভাবিত হয়ে বদলে ফেলেছে তাদের নিজস্ব ভাষা ও সংস্কৃতিকে।\nবাংলাদেশের সংবিধানের ৬ নং অনুচ্ছেদে বলা আছে বাংলাদেশের নাগরিকগণ বাঙালি বলিয়া পরিচিত হবেন। অর্থাৎ এ দেশের সকল আদিবাসীর পরিচয় হবে বাঙালি। বাংলাদেশের জনগণ হলেও যে তারা বাঙালি নন এ সত্যকে তো অস্বীকার করার উপায় নেই। কাজেই রাষ্ট্রই যখন তাদের বাঙালি পরিচয়ে সংবিধানে গ্রহণ করেছেন, ফলে অর্থনৈতিকভাবে অনুন্নত, পশ্চাৎপদ এই সব আদিবাসীর পক্ষে নিজস্ব জাতি পরিচয় ঐতিহ্য ও সংস্কৃতি রক্ষা করা কঠিন হয়ে দাঁড়ায়।\nআধুনিক বিশ্ব ব্যবস্থায় নাগরিকদের জন্য যে সমস্ত অনিবার্য অধিকার বা সুযোগ-সুবিধা দেয়া হয় তা বাস্তবায়ন বা ভোগ করতে গণতন্ত্র নিঃসন্দেহে অনিবার্য দেশে গণতান্ত্রিক শাসন ছাড়া ক্ষুদ্র ক্ষুদ্র জাতিসমূহের অধিকার সংরক্ষণ বা সমুন্নত করার কথা ভাবাই যায় না। দেশে গণতান্ত্রিক শাসন ব্যবস্থা বিরাজ করলে ক্ষুদ্র বৃহৎ নির্বিশেষে সকল জনগোষ্ঠীর অধিকার ভোগ করায় নিশ্চয়তা সবচেয়ে বেশি থাকবে। এর ফলে টিকিয়ে রাখা সম্ভব হয় আদিবাসীদের ভাষা ও সংস্কৃতিকে। বাংলাদেশের গণতন্ত্রের চর্চা না হওয়ায় ক্ষতিগ্রস্ত হয়েছে আদিবাসীরাও। ঔপনিবেশ-উত্তর আমলে যোগাযোগ ব্যবস্থার উন্নতি আদিবাসীদের মধ্যে শিক্ষার সম্প্রসারণ ঘটলেও তাদের সংস্কৃতিই সবচেয়ে বেশি ক্ষতিগ্রস্ত হয়েছে।\nবিগত ৬০ বৎসরে (১৯৪৭ সালের পর) বাংলাদেশের আদিবাসী জনসংখ্যা বৃদ্ধি পেলেও তাদের জায়গা জমি বৃদ্ধি তো পায়নি বরং সঙ্কুচিত হয়েছে। ফলে জীবন ও জীবিকার তাগিদে তারা নিজ নিজ অঞ্চল ছেড়ে অন্যত্র গমন করেছে অথবা পেশা পরিবর্তন করতে বাধ্য হয়েছে। আর এ কারণে তাদের মিসতে হয়েছে অপেক্ষাকৃত সচ্ছল বাঙালিদের সঙ্গে। সঙ্গত কারণেই তাদের সংস্কৃতি-ভাষা প্রভাবিত করেছে এবং করছে। এ প্রয়াস বাংলাদেশের উত্তর পশ্চিম অঞ্চলের সাঁওতাল আদিবাসীদের ভাষা ও সংস্কৃতির পরিবর্তনের কথঅ বলা যেতে পারে।\nপার্বত্য চট্টগ্রামের আদিবাসীদের মধ্যে প্রধান বা গরিষ্ঠ হচ্ছে চাকমা। বাংলাদেশে এদের সংখ্যা প্রায় ৩ লক্ষ। ঔপনিবেশ-উত্তর সময়ে এদের ভাষা ও সংস্কৃতিই সবচেয়ে বেশি ক্ষতিগ্রস্ত হয়েছে বলে বাংলাদেশের নৃ-বিজ্ঞানীদের অভিমত। চাকমাদের এই ঐতিহ্য বাহী জুমচাষ মারাত্মকভাবে ক্ষতিগ্রস্ত হয় ১৯৬১ সালে কাপ্তাই বাঁধ নির্মাণের কারণে। সে সময় এলাকার কৃষি জমির ৪০% অর্থাৎ ৫৪ হাজার একর জমি পারিন নিচে ডুবে যায়। ফলে জুম চাষে নিয়োজিত চাকমা ও অন্যান্য আদিবাসীদের ৫০% বাধ্য হয়ে জীবিকার তাগিদে ফল-ফলাদি ও অন্যান্য শাক-সবজি চাষের সঙ্গে সম্পৃক্ত হয়। জুম চাষ এ অঞ্চলের আদিবাসীদের শুধু অর্থনৈতিক ভিতই রচনা করে নি যুগ যুগ ধরে এই সহজ জীবন ব্যবস্থা তাদের দান করেছে আনন্দ। চাকমাদের পালাগানে (ভরন্দী আদাম) জুম নিয়ে আনোন্দ আবেগ বর্ণনা হয়েছে। পাবত্য চট্টগ্রামের জুমচাষ তাই এখানকার আদিবাসীদের সমাজ, সংস্কৃতি বিশ্বাস ও ঐতিহ্যের সঙ্গে ঘনিষ্ঠভাবে সম্পৃক্ত। জুম চাষ ক্ষতিগ্রস্ত হওয়ায় বর্তমানে জুম কেন্দ্রিক অনষ্ঠান উৎসব এমকি সাহিত্য চর্চা ও সীমিত হয়ে পড়েছে। যেমন: ঞ.ঐ খবহি তাঁর ডরষফ জধপবং ড়ভ ংড়ঁঃয ঊধংঃবৎহ ওহফরধ. (১৮৭০) গ্রন্থে জুম চাষ কেন্দ্রিক একটি উৎসবের উল্লেখ করেছেন যা চাকমাদের ভাষায় 'মাগিরি' এবং একটি অনুষ্ঠান 'সাবাং'। বর্মমানে এ দুটি সাংস্কৃতিক কর্মকা-ই লুপ্ত বলা যায়। এ ছাড়া জুম অর্থনীতির উপর ভিত্তিকরে এখানকার সামাজিক সম্পর্ক গড়ে উঠেছিল। যা ছিল একটি স্বয়ং সম্পূর্ণ অর্থনৈতিক ব্যবস্থা। এই ব্যবস্থা সমবায়ের ভিত্তিতে কাজ করে প্রতিটি গ্রামই ছিল অর্থনৈতিক স্বয়ংসম্পূর্ণ। কিন্তু যোগাযোগ ব্যবস্থার প্রসারও সামাজিক শ্রেণী বিন্যাস (রাজা-প্রজা) ভেঙ্গে গেলে পরিবর্তনটা অনিবার্য হয়ে যায়। একসময় আদিবাসী যুবক যুবতীদের মধ্যে অবাধ মেলা মেশায় বিধি নিষেধ ছিল বতমানে প্রাম বা গোত্রকেন্দ্রিক সমাজ পরিবর্তন ঘটায় অবাদ মেলা মেশার সুযোগ তৈরি হয়েছে চাকমাসহ অনেক সমাজেই। যে কোন সমাজে বিরাট একটি গুরুত্বপূর্ণ সাংস্কৃতিক বিষয় বিয়ের অনুষ্ঠানসমূহ। অনেক আদিবাসীরই ঐতিহ্যবাহী বিবাহের রূপ বদলে গেছে। চাকমা সমাজে পূর্বে বিবাহে 'চুমুলাঙ' নামের একটি অনুষ্ঠান সম্পন্ন না করলে বিবাহ বৈধ হত না, বর্তমানে এ অনুষ্ঠান লুপ্ত প্রায়। এবার চাকমাদের ভাষার প্রসঙ্গে পৃথক ভাবে আলোচনা করা যেতে পারে। ইন্দে-ইউরোপীয় ভাষা পরিবারের একটি ভাষা হচ্ছে চাকমা। বাংলা সাথে এর সাদৃশ্য থাকা সত্ত্বেও এটা একটি পৃথক ভাষার মর্যাদা লাভ করার সব যোগ্যতাই রয়েছে। তবে ধর্মীয়, ভৌগোলিক ও অবস্থানগত কারণে তিব্বতি-বর্মী পরিবারের ভাষার যাথেষ্ট প্রভাব এই ভাষায় পাওয়া যায়। জাতিগত ভাবে অন্যান্য আদিবাসীর তুলনায় অগ্রসর হওয়ার এবং বাঙালি ও বাংলা ভাষাভাষী মানুষের সানি্নধ্যে আসায় বর্তমানে এদের নিজস্ব ভাষা ভীষণ ভাবে ক্ষতিগ্রস্ত হচ্ছে। চাকমা ভাষার নিজস্ব লিপি ঙলযধঢ়ধঃধ এখন আর চাকমারা ব্যবহার করে না। বরং বাংলা লিপিই ক্রমে ক্রমে গ্রহণীয় হয়ে উঠছে। টাকমারা বাংলা লিপিতেই সাহিত্য চর্চা করছে বর্তমানে। তাছাড়া পরিবারে মাতৃভাষার ব্যবহার করলেও বাইরে অন্যান্য আদিবাসীর ভাষার অবস্থাও প্রায় এক। উল্টর-পশ্চিমাঞ্চলের রাজবংশী, রাজোয়ার প্রভৃতি আদবাসীদের ভাষা হারিয়ে এখন বাংলা ভাষায় কথা বলে তারা।\nকলোনির উত্তরকালে বাংলাদেশের আদবাসীরা যখন নাগরিক ভোটাধিকার লাভ করে এবং রাষ্ট্রীয় শাসনের কার্যকর অন্তর্ভুক্তি ঘটে, তখন তাদের ছোটগোত্র বা সমাজ প্রচলিত ঐতিহ্যবাহী বিচার ব্যবস্থা লুপ্ত হয়ে পড়ে। অর্থাৎ একজন আদিবাসী অপরাধ করলে আগে যেমন স্থানীয় বা গোত্র পরিষদে বিচার করা হতো এখন তা পরিবর্তিত হয়ে রাষ্ট্রীয় পরিষদে বা পর্যায়ে করা হয়।\nএ ছাড়াও ঐতিহ্যগতভাবে বাংলাদেশের বেশকিছু আদিবাসীর ছিল ভেষজ চিকিৎসা পদ্ধতি। তারা তাদের পাহাড় অরণ্যে প্রাপ্ত উদ্ভিদগুলো দিয়েই চিকিৎসা করে আসছিল দীর্ঘদিন। কিন্তু সভ্যতার সম্প্রসারণ এবং নাগরিক জীবন চিকিৎসার সুযোগ তৈরি হওয়ায় ক্রমে ক্রমে আধুনিক চিকিৎসা পদ্ধতি অধিকার করে নেয় আদিবাসীদের নিজস্ব সংস্কৃতির এক ঐতিহ্যবাহী উপাদান ভেষজ চিকিৎসা। একইভাবে তাদের খাদ্যাভ্যাসে তেমন উল্লেখযোগ্য পরিবর্তন না ঘটলেও ছেলেরা নিজেদের ঐতিহ্যবাহী পোশাক ছেড়ে নাগরিক সাংস্কৃতির আধুনিক পোশাক পড়ছে-চাকমা-মারমা, সাঁওতাল-ওরাও, গারো-হাজং প্রভৃতি এলাকা ঘুরলেই এই তথ্য প্রমাণিত হয়। নাগরিক সুবিধাপ্রাপ্ত এলাকাতে চাকমারা বাংলা গান শুনছেন অবাধে। ফলে নিজস্ব সঙ্গীত চর্চা ক্রমে হারিয়ে যাচ্ছে।\nযে কোনো সমাজ প্রকৃতি এবং সভ্যতার সামাজিক নিয়মেই কিছু পরিবর্তন ঘটে থাকে। বাংলাদেশের আদিবাসীদের ক্ষেত্রেও কিছু পরিবর্তন ঘটেছে যা অত্যন্ত স্বাভাবিক। কিন্তু রাষ্ট্রসৃষ্ট সঙ্কটের কারণে যায় না। যেখানে রাষ্ট্রের উচিত এই সমস্ত ক্ষুদ্র জাতিসত্তার ভাষা ও সংস্কৃতি রক্ষা করা, অথচ এখানে তারা বিপরীত আচরণ করছে। এশিয়ার দুটি রাষ্ট্র ফিলিপাইন এবং নেপালে আদিবাসীদের রক্ষার জন্য আইন তৈরি করা হয়েছে। যা তাদের ভাষা ও সংস্কৃতির অধিকারসহ এগুলোকে অবিকৃত থাকতে সহায়তা করবে। বাংলাদেশের প্রায় ৩০ লাখ আদিবাসীর ভাষা ও সংস্কৃতি রক্ষার জন্য রাষ্ট্রীয়ভাবে আইন তৈরি এবং তা বাস্তবায়ন সম্ভবত এ মুহূর্তে সবচেয়ে জরুরি কাজ।\nআর তা না করলে এ দেশের আদিবাসীদের ভাষা ও সংস্কৃতি যে বিপন্ন থেকে বিপন্নতর হয়ে পড়বে সে বিষয়ে সন্দেহ নেই।\nবাংলাদেশের আদিবাসী ভাষা ও সংস্কৃতি Reviewed by Tudu Marandy and all on 4:47 PM Rating: 5


প্রতিবছর ১০০ কন্যার বিনামূল্যে বিয়ে! – আওয়ার নিউজ\nপ্রতিবছর ১০০ কন্যার বিনামূল্যে বিয়ে!\nব্যবসায়ী ব্যক্তিদের বিয়ে মানেই যেন ব্যাপক শোরগোল। আর ব্যবসায়ীদের ছেলেমেয়েদের যখন বিয়ে দেয়া হয়, তখন তো কে কত বেশি টাকা খরচ করল তা নিয়ে শুরু হয়ে যায় ভোটাভোটি। তবে এবার একজন সত্যিকারের ব্যবসায়ীর দেখা মিলল।\nভারতের সুরাতের একজন সুনামধন্য ব্যবসায়ী গোপাল ভাস্তাপারা গত ফেব্রুয়ারি মাসে নিজের ছেলের বিবাহ সম্পন্ন করেন। তিনি খুব সাধারণভাবে নিজের ছেলের বিয়ে করান। মাত্র ৩০০ অতিথির উপস্থিতিতে এই বিয়ে সম্পন্ন করা হয়, যার মাঝে বেশিরভাগই আত্মীয়স্বজন ছিলেন।\n৫১ বছর বয়সী এই ডেভেলপার ব্যবসায়ী নিজ ছেলের বিয়ের কাজ শেষ হবার পরপর আবার পুরো ব্যস্ত হয়ে পড়েছেন। তিনি সমাজের ১০০ জন গরীব, অবহেলিত, নির্যাতিত ও নিপীড়িত মেয়েদের বিয়ে দেয়ার দায়িত্ব নিয়েছেন।\nএপ্রিলের ২৮ তারিখে তার গ্রামের মেয়েদের একসাথে বিয়ে করাবেন তিনি। গোপাল তার পাশের গ্রাম চামারদিতে এই বিবাহের অনুষ্ঠান সম্পন্ন করবেন। তিনি আমরেলি ও রাজকোটে সে সকল মেয়েদের খুঁজে বের করেন। যাদের তার পরিবার টাকার অভাবে বিয়ে করাতে পারছিলেন না।\nগোপাল বলেন, ‘আমরা আমাদের ছেলের বিয়ে খুব সাধারণভাবে এজন্য করিয়েছি যেন সেই টাকা দিয়ে গ্রামের দরিদ্র ১০০ জন মেয়েকে বিয়ে দিতে পারি। এসকল মেয়েদের মাঝে বিভিন্ন ধর্মাবলম্বী রয়েছে। ৬ জন মুসলমান কন্যাও রয়েছেন এই ১০০ জনের তালিকায়।’\nঅন্যান্য সকল বিয়েতে যেমন পরিবারের লোকেরা উপস্থিত থাকে, ঠিক সেভাবে গোপাল সেই ১০০ জন কন্যাকে ও তাদের হবু বরকে নিজেদের সকল বন্ধুবান্ধবদের দাওয়াত করতে বলেছেন। এতে সেদিন ৬০,০০০ জন অতিথি আসবে বলে জানা গেছে। ১০০ কন্যার বিয়ে দিতে গোপালের ৩ কোটি টাকা খরচ করতে হবে।\nগোপাল আগামী ১০ বছর এভাবে ১০০ জন মেয়ের বিয়ে দিবেন বলে সিদ্ধান্ত নিয়েছেন। তিনি পরিবেশের ভারসাম্য বজায় রাখার জন্য এই বিপ্লবী পন্থা চিন্তা করেছেন।–সুত্র: ইন্ডিয়া টাইম্‌স।\nঅন্যরকম সংবাদ Comments Off on প্রতিবছর ১০০ কন্যার বিনামূল্যে বিয়ে! সংবাদটি প্রিন্ট করুন\n« শ্যুটিং চলাকালে জ্ঞান হারালেন নার্গিস ফাকরি (পূর্বের সংবাদ)\n(পরের সংবাদ) উত্তর কোরিয়ার ক্ষেপণাস্ত্র পরীক্ষা ব্যর্থ »


আমাদের ছবি না টাঙিয়ে সেই টাকা অসহায়দের দিন: ওবায়দুল কাদের\n০৩:৫৪:২৯ মঙ্গলবার, ৩১ মার্চ ২০২০\n• করোনাভাইরাস; সৌদি আরবে প্রথম বাংলাদেশির মৃ'ত্যু • ঢাকায় শনাক্ত হওয়া প্রথম করোনা রোগী ফয়সাল সুস্থ হয়ে নিজের অভিজ্ঞতা জানালেন প্রধানমন্ত্রীকে • শ্রমিকদের ঘরে ঘরে চাল-ডাল-সাবান পৌঁছে দিন: প্রধানমন্ত্রী • মারা গেলেন সালমান খানের ভাইপো • যুক্তরাষ্ট্রে একদিনেই ৫৪০ জনের মৃ'ত্যু • ‘এশিয়ায় করোনাভাইরাস মহামারী শেষ হতে বহু দেরি’ • এই দুঃসময়ে অনিয়ম হলে ছাড় দেওয়া হবে না: প্রধানমন্ত্রী • ঘরের কোণায় হলেও একটা কিছু ফসল ফলান - দেশবাসীর প্রতি প্রধানমন্ত্রী • সীমিত আকারে পরিবহন চলাচল করবে : প্রধানমন্ত্রী • নিম্ন-আয়ের লোকজনের জন্য সাত মাসের বেতন দান করলেন এরদোয়ান\nমঙ্গলবার, ০৩ ডিসেম্বর, ২০১৯, ০৬:৫৮:৪৮\nনড়াইল থেকে : আওয়ামী লীগের শীর্ষ নেতাদের ছবি রাস্তায় না টাঙিয়ে সেই টাকা দলের অসহায় নেতা–কর্মীদের জন্য ব্যয় করার পরামর্শ দিয়েছেন দলটির সাধারণ সম্পাদক ওবায়দুল কাদের।\nনড়াইল জেলা আওয়ামী লীগের ত্রিবার্ষিক সম্মেলনে প্রধান অতিথির বক্তব্যে এই আহ্বান জানান ওবায়দুল কাদের। আজ মঙ্গলবার নড়াইল সরকারি ভিক্টোরিয়া কলেজের সুলতান মঞ্চ চত্বরে এই সম্মেলনের আয়োজন করা হয়।\nসড়ক পরিবহন ও সেতুমন্ত্রী ওবায়দুল কাদের বলেছেন, বসন্তের কোকিলদের আওয়ামী লীগে স্থান নেই। শেখ হাসিনার অ্যাকশন ডাইরেক্ট অ্যাকশন। দলের ত্যাগী মানুষদেরই নেতৃত্বে রাখতে হবে।\nবিএনপির চেয়ারপারসন কারাবন্দী খালেদা জিয়ার মুক্তির ব্যাপারে ওবায়দুল কাদের বলেন, খালেদা জিয়ার নামে দুর্নীতির মামলা আওয়ামী লীগ করেনি। মামলা করেছে সাবেক তত্ত্বাবধায়ক সরকার। খালেদা জিয়ার মুক্তির ব্যাপারে আদালতই সিদ্ধান্ত নেবেন। তার মুক্তির জন্য রাজপথে আন্দোলন করার দরকার নেই।\nসম্মেলনে সভাপতি পদে ৪০ জন এবং সাধারণ সম্পাদক পদে ৩০ জন প্রার্থী মনোনয়নপত্র সংগ্রহ করেন। পরে সভাপতি এবং সাধারণ সম্পাদক নির্বাচনের জন্য ২০ মিনিট সময় দেওয়া হয়। কিন্তু এ নিয়ে কোনো ঐকমত্য হয়নি।\nপরে ওবায়দুল কাদের বলেন, ‘পদলোভী নেতারা একমত হতে পারেনি। তাই নেত্রীর পরামর্শে দলের সভাপতি এবং সাধারণ সম্পাদকের নাম ঘোষণা করতে হচ্ছে।’\nএ কথা বলে ওবায়দুল কাদের নড়াইল জেলা আওয়ামী লীগের সভাপতি পদে আবারও সুবাস বোস এবং সাধারণ সম্পাদক পদে নিজাম উদ্দীন খানের নাম ঘোষণা করেন।\nএ ছাড়া দলের যুগ্ম সাধারণ সম্পাদক নড়াইল পৌর মেয়র জাহাঙ্গীর হোসেন বিশ্বাস, ১ নম্বর সদস্য মো. ছিদ্দিক আহম্মেদ এবং দলের জাতীয় পরিষদ সদস্য মো. ফজলুর রহমানের নাম ঘোষণা করা হয়।\nসম্মেলনে বিশেষ অতিথি ছিলেন আওয়ামী লীগের কেন্দ্রীয় যুগ্ম সাধারণ সম্পাদক মাহবুব উল আলম হানিফ ও আবদুর রহমান, সাংগঠনিক সম্পাদক আবু সাঈদ আল মাহামুদ, কেন্দ্রীয় নেতা শেখ তন্ময়, কেন্দ্রীয় সদস্য এস এম কামাল হোসেন, নড়াইল-১ আসনের সাংসদ কবিরুল হক, নড়াইল-২ আসনের সাংসদ মাশরাফি বিন মুর্তজা, কেন্দ্রীয় নেত্রী পারভিন জামান প্রমুখ। সম্মেলন উদ্বোধন করেন দলের প্রেসিডিয়াম সদস্য পীযূষ কান্তি ভট্টাচার্য।


আমার কি ল স্কুল যেতে হবে (2020 সালে)? - বিগ্লা বিনিয়োগকারী\nমহামারীটির মাঝে আপনার যদি আইন স্কুলে যাওয়া উচিত কিনা তা বিবেচনা করে? আইনী পরিষেবাদির অবিচ্ছিন্ন দাবির সাথে, ল স্কুলে যাওয়া আজকের অর্থনীতিতে উপযুক্ত বিকল্প হিসাবে মনে হতে পারে।\nতবে জীবনের যে কোনও পথের মতো, আইন স্কুল সবার জন্য উত্তর নয়। অনেক লোকের জন্য, লোকেরা কেন স্কুল প্রতিশ্রুতিবদ্ধ সে কারণগুলি সর্বদা সঠিক হয় না।\nজিজ্ঞাসা করা গুরুত্বপূর্ণ প্রশ্নগুলি হ’ল – ল স্কুলে যাওয়ার আপনার উদ্দেশ্য কী? এবং আপনি কি আইন স্কুলের সামনে কাজ করার বিষয়টি আপনার পক্ষে সঠিক পথ তা নিশ্চিত করার জন্য বিবেচনা করবেন?\nআইন স্কুলটি আপনার পক্ষে সঠিক পথ কিনা তা আপনাকে সিদ্ধান্ত নিতে সহায়তা করার জন্য আমরা এখানে আছি। নিমজ্জন নেওয়ার আগে কিছু গুরুত্বপূর্ণ বিষয় বিবেচনা এবং আলোচনা করা উচিত।\nআইন স্কুলে যাওয়ার জন্য আপনার প্রেরণা কী?\nপ্রথমে আইন বিদ্যালয়ে যাওয়ার জন্য আপনার অনুপ্রেরণাগুলি সম্পর্কে কথা বলা যাক। এমন কি যা আপনাকে যেতে চায়?\nঅধ্যয়নগুলি প্রমাণ করে যে নির্দিষ্ট ধরণের প্রেরণার ফলে অন্যান্য ধরণের প্রেরণার চেয়ে সুখ এবং তৃপ্তির সম্ভাবনা বেশি থাকে।\nবাহ্যিক অনুপ্রেরণাকারী যেমন অর্থ, শক্তি, গ্রহণযোগ্যতা, প্রতিপত্তি এবং প্রশংসা সুখের সাথে বিপরীতভাবে সম্পর্কিত হয়। সুতরাং, যদি আপনি আইন স্কুলে যাওয়ার কথা ভাবছেন কারণ আপনার পিতামাতারা আপনাকে চান বা আপনি এক টন অর্থ উপার্জনের আশা করছেন, তবে এটি আপনার পক্ষে সেরা অনুপ্রেরণার সম্ভাবনা নেই। সাম্প্রতিক স্নাতক আপনাকে বলতে পারেন যে ছাত্র loanণের debtণ আপনাকে সেই সমস্ত বাহ্যিক বৈধতা যাচাইকারীদের সম্পর্কে দ্বিগুণ চিন্তা করতে বাধ্য করবে।\nস্বতন্ত্র প্রেরণাগুলি যা ব্যক্তিগত বৃদ্ধি, ঘনিষ্ঠ সম্পর্ক এবং অন্যকে সুখের সাথে ইতিবাচকভাবে সংযুক্ত করতে সহায়তা করে। সুতরাং, উদাহরণস্বরূপ, যদি আপনি জেলা অ্যাটর্নি হিসাবে ক্যারিয়ারে শ্রেষ্ঠত্ব অর্জন এবং অন্যদেরকে এই প্রক্রিয়াতে সহায়তা করার স্বপ্ন দেখেন তবে এগুলি এতে যোগ দিতে দুর্দান্ত অনুপ্রেরণাকারী।\nআইন স্কুলে যাওয়ার বা কোনও স্কুল বেছে নেওয়ার সিদ্ধান্ত নেওয়ার ক্ষেত্রে, আপনার মর্যাদার ভিত্তিতে কোনও স্কুল বেছে নেওয়ার বিষয়ে আপনার খুব সতর্ক হওয়া উচিত এবং এটি কোনও শীর্ষ আইন স্কুল হিসাবে বিবেচিত হবে বা আইন বিদ্যালয়ের ধরণ যা আপনাকে প্রবেশ করবে whether বড়লা\nএকটি স্বাস্থ্যকর পথ হ’ল এমন একটি স্কুল বেছে নেওয়া যা আপনার ব্যক্তিগত লক্ষ্যগুলিকে সমর্থন করে এবং লালন করবে এবং নিশ্চিত করে যে আপনি একটি যুক্তিসঙ্গত পরিমাণ আইন স্কুল debtণ, বার পরীক্ষায় উত্তীর্ণ হওয়ার একটি দুর্দান্ত সুযোগ এবং অনুশীলন আইন উপভোগ করার আরও ভাল সম্ভাবনা রয়েছে। এটি যদি আপনি সর্বাধিক বিশিষ্ট বিদ্যালয় নাও থাকেন তবে এটিতে অংশ নিতে পারেন।\nআপনি ল স্কুলে গিয়ে কী লিখতে চান সেগুলি সম্পর্কে চিন্তা করুন। যদি তারা মূলত বাহ্যিক প্রেরণা হয় তবে সাবধান হন। দীর্ঘমেয়াদে, যাওয়ার জন্য এই কারণগুলি আপনার সুখ আনতে পারে না এবং আইনী শিক্ষা গ্রহণ করা ভুল হতে পারে।\nকারণগুলি যদি মূলত অভ্যন্তরীণ হয় তবে দুর্দান্ত। আপনি এগিয়ে যাওয়ার সাথে সাথে এই অনুপ্রেরণাগুলি ধরে রাখুন, কারণ এগুলি হ’ল যা আপনাকে আপনার ক্যারিয়ারে তৃপ্তি এবং শান্তি পেতে সহায়তা করবে। তবে জেনে রাখুন যে একবার আপনি এলএসএটি গ্রহণের পরে আইন স্কুল আবেদন প্রক্রিয়াটি পেরে গেলে এবং আইন শৃঙ্খলার চাপ অনুভব করতে শুরু করলে এই প্রেরণাগুলি সরে যেতে শুরু করতে পারে।\nমনে রাখবেন, বিশ্বটি অসন্তুষ্ট আইনজীবীদের দ্বারা পূর্ণ, যার মধ্যে অনেকেরই উল্লেখযোগ্য ছাত্র loanণের .ণ রয়েছে। সঠিক অনুপ্রেরণা দিয়ে ক্যারিয়ারের পথটি তাড়া করুন এবং আপনি আপনার ভাগ্যবানদের একজন হতে পারেন, আপনার কাজের পছন্দগুলি নিয়ে খুশি এবং সন্তুষ্ট content\nআইন স্কুলে যাওয়ার আগে কাজ করার সুবিধা\nআইন স্কুলে আপনি প্রবেশের পথটি ব্যক্তিগত একটি, তবে আপনি সাধারণত আন্ডারগ্র্যাড স্তর থেকে আরও দূরে এবং কঠোর এবং অবাস্তব হয়ে পড়ে।\nআপনি কাজ শুরু করার পরে, ক্লাসরুমে পড়াশোনায় ফিরে যাওয়ার ধারণাটি অপ্রতিরোধ্য বলে মনে হতে পারে এবং আবার একটি ছাত্র জীবনধারা বাঁচার ধারণাটি আপত্তিজনক বলে মনে হতে পারে।\nঅবশ্যই, বেশ কয়েক বছর ধরে কর্মীশক্তিগুলিতে অর্থ উপার্জনের পরে স্কুলে ফিরে যাওয়ার পক্ষে কঠোর পদক্ষেপ রয়েছে, তবে লন্ডন স্কুলে পড়ার পরিবর্তে আইন স্কুলে আগে ঝাঁপিয়ে পড়ার পরিবর্তে কাজ করার কিছু সুবিধা রয়েছে। তাদের মধ্যে কিছু আপনি এমনকি স্কুলে না যাওয়া পর্যন্ত আপনি বুঝতে পারবেন না। এখানে তাদের কিছু আছে.\nআপনি সঞ্চয় বাড়ে এবং offণ পরিশোধ করবেন\nআপনার বেল্টের নীচে কয়েক বছর কাজ করার পরে, ল স্কুলটিতে যাওয়ার পরে আপনার কাছে নগদ কিছু সঞ্চয় করার সুযোগ রয়েছে যা কার্যকর হবে। আপনার পিছনে কিছু অর্থ থাকা আপনাকে বিভিন্ন উপায়ে সহায়তা করতে পারে।\nহতে পারে আপনি স্নাতক হিসাবে আপনার বছর থেকে ব্যবহার করা আপনার loansণ এবং ক্রেডিট কার্ডগুলির কয়েকটি পরিশোধ করতে পারেন। আপনার যদি আইন স্কুলে জীবনের জন্য শিক্ষার্থী loansণ গ্রহণের প্রয়োজন হয় তবে এটি ধাক্কা নরম করতে সহায়তা করবে।\nঅথবা, আপনি যখন কোনও নতুন শহরে আইন অধ্যয়ন করছেন তখন কোনও জীবিত পরিস্থিতি বাছাইয়ের জন্য আপনি এটি ব্যবহার করতে পারেন।\nআপনি কীভাবে বাজেট করবেন তা শিখবেন\nএই কাজের অভিজ্ঞতা এবং অর্থকে আলাদা করা আপনাকে কীভাবে বাজেট করবেন তা শিখতে সহায়তা করতে পারে। এটি বিশেষত কার্যকর হবে যখন আপনি আইন স্কুলের জন্য কীভাবে অর্থ প্রদান করবেন তা নির্ধারণ করার চেষ্টা করছেন এবং আপনার ব্যয়ের সাথে আরও কঠোর হওয়া দরকার।\nআইন স্কুলটি আপনার পক্ষে সঠিক কিনা তা বিবেচনার জন্য আপনার কাছে সময় থাকবে\nআপনি যেমন কাজ করতে অভ্যস্ত হয়ে উঠছেন, আইন স্কুলে আইনী কেরিয়ার শুরু করা আপনার পক্ষে কিনা তা সম্ভবত আপনার কাছে স্পষ্ট হয়ে উঠবে। আপনি যখন কাজ করতে অভ্যস্ত হয়ে পড়েন, তখন ক্যারিয়ার, স্বাস্থ্যকর বেতন এবং 401 কে পড়াশোনা ছেড়ে যাওয়ার ধারণাটি কম ও আকর্ষণীয় হয়ে উঠতে পারে।\nসুতরাং, যারা যাওয়ার সিদ্ধান্ত নিয়েছেন তাদের সম্ভবত এটি করার কিছু শক্ত কারণ রয়েছে কারণ এটি ত্যাগ করার মতো।\nযদি কাজ করার পরে, আপনার চলে যাওয়ার বাহ্যিক কারণ রয়েছে, আপনাকে তাদের পুনরায় চিন্তাভাবনা করার প্রয়োজন হতে পারে। যদি আপনার কাছে আবার পড়াশোনার জন্য কারণগুলি অন্তর্ভুক্ত হয় তবে এটি আইন স্কুলের প্রতি আপনার আবেগকে প্রদর্শন করতে পারে।\nশ্রেণিকক্ষ থেকে দূরে এবং কাজের “বাস্তব জগতে” কিছুটা প্রয়োজনীয় সময় ব্যয় করা আইন স্কুলে যাওয়ার জন্য আপনার কারণ এবং লক্ষ্যগুলি সহজতর করতে সহায়তা করতে পারে। এটি আপনাকে আইন স্কুলের ব্যয়ের প্রশংসা করতে এবং আরও সাশ্রয়ী মূল্যের বিকল্পগুলির দিকে চালিত করতে পারে। এবং একটি পরিষ্কার উদ্দেশ্য আপনাকে আপনার আইন ক্যারিয়ারে এগিয়ে যেতে সহায়তা করার পক্ষে শক্তিশালী, এমনকি আপনার কাজটি ক্লান্তিকর এবং কঠিন হলেও is\nমনে রাখবেন, আইন বিদ্যালয়ের কোনও পথই “সঠিক” বা “আদর্শ” উপায় নয়। প্রতিটি পদ্ধতি বিভিন্ন সুবিধা এবং অসুবিধাগুলি সরবরাহ করে, আপনার জন্য কাজ করার জন্য আপনার কেবল সঠিক সিদ্ধান্ত নেওয়া দরকার। কর্মজীবনে জীবনের পরে স্কুলে ফিরে যাওয়ার সময় ভীতিজনক মনে হতে পারে, বা আপনি পিছিয়ে যাচ্ছেন বলে মনে রাখবেন, আপনি আপনার ক্যারিয়ারে শিখেছেন এমন অনেক দক্ষতা আপনাকে আইন বিদ্যালয়ে সজ্জিত করবে।\nআপনি যদি ল স্কুলে যাবেন কিনা তা যদি আপনি স্থির করে থাকেন তবে সম্ভবত আপনার এখনও প্রচুর প্রশ্ন রয়েছে।\nআমি কি আইনজীবী হিসাবে প্রচুর অর্থোপার্জন করতে পারি?\nসংক্ষেপে, হ্যাঁ আপনি পারেন। প্রচুর আইনী শিক্ষার্থীরা গ্রেড স্কুলের পরে সরাসরি একটি বিশাল আইন সংস্থার সাথে সেই বড় বেতনের বোনাস আইনী কাজের জন্য স্কুলে যাচ্ছেন এবং হ্যাঁ তাদের মধ্যে কেউ কেউ তা অর্জন করে।\nতবে, এটি লক্ষ করা জরুরী যে খুব বেশি কিছু হয় না। আপনি যদি পরিসংখ্যানগুলি দেখুন তবে নতুন আইন গ্রেডের জন্য 160,000 ডলার চিহ্নের একটি শীর্ষ রয়েছে peak তবে চাকরির বাজারে বেশিরভাগ শুরুর বেতন তার চেয়ে অনেক কম।\nবাস্তবের দিক থেকে, শীর্ষ আইনী স্কুলগুলি এবং আইন সংস্থাগুলি কেবলমাত্র স্থানীয় কয়েকটি স্কুল সহ দেশের সর্বাধিক সম্মানিত স্কুলগুলির মধ্যে প্রায় 15 থেকে 20 পর্যন্ত ভাড়া রাখে। এমনকি যদি আপনি those স্কুলগুলির মধ্যে একটি থেকে থাকেন তবে উচ্চ-উড়ানের আইনী চাকরিটি ছিনিয়ে নিতে আপনার ক্লাসে শীর্ষ গ্রেডের প্রয়োজন হতে পারে। তার মানে আইনি শিল্পে সাম্প্রতিক গ্রেড হিসাবে আপনার শীর্ষ বেতনে আঘাত করার সম্ভাবনা আরও কম।\nসুতরাং, হ্যাঁ, আপনি একজন আইনজীবী হিসাবে খুব ভাল উপার্জন করতে পারেন। তবে সমস্ত বিবেচনায় নেওয়ার কথা মনে রাখবেন।\nএকটি আইন ডিগ্রি বহুমুখী?\nসুসংবাদটি হ্যাঁ, একটি আইন ডিগ্রি বহুমুখী। আইন স্কুল স্নাতক সর্বদা আইনজীবী হিসাবে শেষ হয় না। ব্যাংকিং, ফিনান্স, পাবলিক, সরকারী, বেসরকারী, বা আন্তর্জাতিক ব্যবসায়ের মতো বিভিন্ন শিল্পে প্রচুর কাজ শেষ।\nতবে, যদি এই ক্ষেত্রগুলির যে কোনও একটিতে কাজ করা আপনার লক্ষ্য হয় তবে সচেতন হন যে সম্ভবত কোনও আলাদা স্নাতক ডিগ্রি রয়েছে যা আপনাকে আইনগত ক্ষেত্রে অনুসরণ করার পরিবর্তে আপনার ক্ষেত্রে আরও এগিয়ে নিয়ে যেতে পারে। এছাড়াও, এটি সম্ভবত পুরোপুরি খাটো এবং সস্তা হবে।\nআমার কাছে আরও ভাল কিছু করার না থাকলে ল ল স্কুলের জন্য আবেদন করা উচিত?\nআপনি আইন স্কুলে আবেদন করার একমাত্র কারণ যদি আপনার আর কিছু করার থাকে না, তবে সহজ উত্তরটি হ’ল না। আপনার কাছে আরও ভাল করার কিছু না থাকলে আপনার উচিত আইন বিদ্যালয়ের জন্য আবেদন করা উচিত নয়।\nএই রুটটি অনেক কলেজ সিনিয়র বা সাম্প্রতিক গ্রেডগুলির জন্য সাধারণ যারা তাদের জীবন এবং ক্যারিয়ারে পরবর্তী কী করতে আটকে বোধ করেন।\nতবে যদি আপনি এটি অনুভব করেন তবে কয়েক বছর কাজ করা, অর্থোপার্জনে এবং আপনাকে উত্সাহিত করা বিভিন্ন ক্যারিয়ার এবং শিল্পগুলি অন্বেষণ করার অর্থটি বোধগম্য হয়। মনে রাখবেন, আপনি যদি এখনও পরবর্তী জীবনে যোগদান করতে চান তবে ল স্কুলটি সর্বদা আপনার জন্য থাকবে।\nআমি যদি “আইন” ভালবাসি তবে আমি কি আইন স্কুলের জন্য আবেদন করব?\nআপনি যদি ‘আইনকে ভালোবাসেন’ তবে তা দুর্দান্ত। তবে এটি একটি বিস্তৃত বিবৃতি, সুতরাং আইন স্কুলে যাওয়ার সিদ্ধান্ত নেওয়ার আগে আপনার সম্ভবত আইনটির কোন দিকটি আপনার আগ্রহী তা সিদ্ধান্ত নেওয়া উচিত। এইভাবে আপনি নিজের আবেগের প্রতি মনোনিবেশ করতে পারেন এবং এটিকে ক্যারিয়ারে পরিণত করতে সহায়তা করতে পারেন।\nউদাহরণস্বরূপ, আপনি যদি ‘আইন শৃঙ্খলা’ নিয়ে আচ্ছন্ন থাকেন তবে আইন স্কুলটি আপনার পক্ষে দুর্দান্ত হতে পারে।\nযদি কোনও ক্রেডিট চুক্তির শর্তগুলির সাথে আলোচনার বা আপনার কাছে আবেদন করার জন্য গতিগুলি জমা দেওয়ার ধারণাটি থাকে তবে ল স্কুলটি সর্বোত্তম বিকল্প নাও হতে পারে।\nআমি কি একটি পার্থক্য করতে হবে?\nহ্যাঁ, এখানে প্রচুর আইনজীবী রয়েছেন যা তাদের কাজটি আরও ভালোর জন্য ব্যবহার করবেন না। তবে কৃতজ্ঞ, পৃথিবী এমন আইনজীবীদের দ্বারা পূর্ণ যাঁরা সঠিক পছন্দগুলি করার জন্য এবং তাদের কাজের মাধ্যমে লোকদের সহায়তা করার জন্য যথাসাধ্য চেষ্টা করেন।\nঅনেক আইনজীবি মানবাধিকার গোষ্ঠী বা অ্যাডভোকেসি সংস্থার মাধ্যমে সামাজিক পরিবর্তনে প্রভাব ফেলতে সচেষ্ট হন। তবে এই জনস্বার্থের কাজগুলি খুব পুরষ্কারজনক হলেও সচেতন হওয়া জরুরী যে তারা সাধারণত খুব বেশি অর্থ প্রদান করে না।\nএটি বলেছে যে, এই ধরণের ভূমিকার প্রতি আগ্রহী হওয়া আইনী স্কুলে যাওয়ার বড় কারণ। অধিকন্তু, প্রচুর আইন স্কুল শিক্ষার্থীদের জন্য আইন স্কুলের ব্যয় স্থগিত করতে সহায়তা করবে যা তাদের কাছে repণ ayণ পরিশোধের কর্মসূচি উপস্থাপন করে জনস্বার্থে কাজ করার স্বপ্ন দেখে।


গিলমোর গার্লস: লোগান কেন ররি 'এস' - টেলিভিশন\nগিলমোর গার্লস: লোগান কেন ররি 'এস' (এবং কখন সে শুরু করেছিল) ডাকবে?\nলোগানের ব্যঙ্গাত্মক তবুও মিষ্টি ব্যক্তিত্বটি রুরির সাথে সম্পর্ক শুরু করার মুহুর্ত থেকেই স্পষ্ট ছিল গিলমোর গার্লস । এর সর্বোত্তম উদাহরণগুলির মধ্যে একটি থেকে আসে যে তারা তাদের দেখা হওয়ার সাথে সাথেই তাকে 'এস' বলে ডাকতে শুরু করেছিল। সিডাব্লু শোতে সেই ডাক নামটি কীভাবে এসেছে তা এখানে।\nররি লোগানের সাথে দেখা করেছিলেন যখন তারা দুজনই ইয়েলে যোগ দিয়েছিল এবং স্কুল পত্রিকার জন্য কাজ করছিল। বিশেষভাবে তাঁর পরিচয় হয়েছিল গিলমোর গার্লস মরসুম5পর্ব 3, 'তারাগুলিতে লিখিত।' এই জুটি যখন একসাথে আনা হয়েছিল তখন যখন ররি জীবন এবং মৃত্যু ব্রিগেড, একটি গোপনীয় সমাজ যার অংশ ছিল সে সম্পর্কে একটি গল্প করার সিদ্ধান্ত নিয়েছিল। প্রথমদিকে, ররি লোগানের ব্যক্তিত্ব দ্বারা বন্ধ হয়ে গিয়েছিল, কারণ তাকে সাধারণ ধনী প্লেবয়ের মতো মনে হয়েছিল, তবে ররি তার গল্পটি শেষ করার পরেও তারা একে অপরকে জানতে পেরেছিল। তাদের পার্থক্য থাকা সত্ত্বেও ররি তার হয়ে পড়ে এবং অনুভূতিটি লোগানের পক্ষে পারস্পরিক ছিল - বাস্তবে, শোটি থেকেই বোঝা যায় যে তিনি সম্ভবত ররির হয়ে পড়েছিলেন। লোগান যে বিষয়টি ররিকে 'এস' বলেছেন তা এই ধারণার দৃ strong় প্রমাণ।\nলোগান প্রথমে ডাকনামটি তিনটি পর্ব পরে ব্যবহার করেছিলেন 'নরম্যান মিলার, আমি গর্ভবতী!' সরেজমিনে, এটি ররির দক্ষতা এবং পেশাদার সাংবাদিক বা 'এস রিপোর্টার' হওয়ার আকাঙ্ক্ষার একটি উল্লেখ ছিল। কিন্তু ডাক নামটি ব্যবহার বন্ধ হয়নি। সেই দিক থেকে, ররি এবং লোগান বিপুল সংখ্যাগরিষ্ঠের জন্য তারিখ করেছিলেন গিলমোর গার্লস এবং লোগান তার সমস্তটি জুড়ে তাকে এস হিসাবে উল্লেখ করে চলেছে। ডাক নামটি ররির লক্ষ্যমাত্রার উল্লেখের চেয়ে আরও বেশি হয়ে ওঠে। লোগানের জন্য, এটি প্রিয়জনের একটি স্নেহময় শব্দ ছিল।\nপৃষ্ঠতলে, লোগান আড়ম্বরপূর্ণ এবং নিজেকে পূর্ণ বলে মনে করেন আত্মবিশ্বাস এবং মোহনীয়তা ud যেহেতু তিনি অর্থ থেকে এসেছেন, তাই তিনি যা চান তা পেতে অভ্যস্ত ছিলেন এবং বেপরোয়া আচরণ করে পালিয়ে যাওয়ার ঝোঁকও রাখতেন। বিপরীতে, ররি সাবধান এবং গণনা করা এবং তার যা কিছু আছে তার জন্য কাজ করতে হয়েছিল। সংক্ষেপে, তারা সম্পূর্ণ বিপরীত। এই বিরোধী বৈশিষ্ট্যগুলি প্রথমে ররিকে বিরক্ত করেছিল এবং লোগান ব্যাট থেকে ডানদিকে উঠতে সক্ষম হয়। তাকে 'এস' বলা তাঁর গুরুতর আচরণের জন্য ররির সাথে আলতোভাবে ঘুষ নেওয়ার উপায় এবং একজন ছাত্র সাংবাদিক হিসাবে যেভাবে তিনি তাঁর কাজকে সর্বোচ্চ গুরুত্ব দিয়েছিলেন, তার জন্য তাকে আয়েস করা। যিনি সম্পূর্ণরূপে উদাসীন ছিলেন, লোগান এতে হাস্যরস পেয়েছিলেন।\nসম্পর্কিত: গিলমোর গার্লস: জেসের সেরা আর্ক ছিল (এবং এটি স্ক্রিন অফ হয়ে গেছে)\nকিন্তু গিলমোর গার্লস গিয়েছিল, লোগান তার মিষ্টি এবং আরও দুর্বল দিকটি ররির কাছে দেখাতে শুরু করেছে। তার বাবা তাকে ছেলের চেয়ে ব্যবসায়িক বিনিয়োগের মতো আচরণ করেছিলেন এবং লোগানের একমাত্র উদ্দেশ্য ছিল একদিন তার বাবার ব্যবসা পরিচালনা করা। এই কারণে, তিনি সেই জীবনে আটকা পড়েছিলেন। একবার তিনি এবং ররি একে অপরের হয়ে পড়েছিলেন এবং ডেটিং শুরু করেছিলেন, লোগান যে ডাক নামটি ব্যবহার করে চলেছে তা প্রমাণ করে যে তার বিদ্রূপের স্তরগুলির নীচে তার হৃদয় রয়েছে। সুতরাং ররিকে 'এস' নামে ডাকার সময় তাকে জ্বালাতন করার পদ্ধতি হিসাবে এটি শুরু হয়েছিল, এটি প্রিয়জনের একটি মধুর শব্দ হয়ে দাঁড়িয়েছিল যা দেখিয়েছিল যে সে তার সম্পর্কে কতটা যত্ন নিয়েছিল।\nপড়ুন রাখা: অতিপ্রাকৃতদের জ্যারেড পাদালেকি খুব কাছাকাছি হয়েছিলেন কনান দ্য বার্বিয়ারিয়ান - এটি কেন তিনি করেন নি\nপ্লেটো থেকে এসজি ক্যালকুলেটর\nআপনি ভেবেছিলেন এটি ছিল তবে এটি আমার dio ছিল\nকীভাবে আপনার ড্রাগনকে গোপন জগতের শেষের প্রশিক্ষণ দিন\nমিসিসিপি কাদা বিয়ার পর্যালোচনা


করোনা ভাইরাসের কারণে ঘরে নামাজ পড়া যাবে কি? - Nirbik.Com\nকরোনা ভাইরাসের কারণে ঘরে নামাজ পড়া যাবে কি?\nকরোনা ভাইরাস প্রতিরোধের জন্য মসজিদে নামাজ আদায় না করার নির্দেশ মানা মুসলমানদের জন্য কতটা যৌক্তিক হবে? (বি.দ্র):কোরআন হাদিসের আলোকে ব্যাখ্যা দিবেন।\nএটা অবশ্যই যৌক্তিক হবে। জান বাঁচানো ফরজ।ভাইরাস একটি অদৃশ্য শক্তি তাই এটিকে আপনি গুরুত্ব দিচ্ছেন না। কিন্তু এটি যদি দৃশ্যমান হতো ঠিকই সবাই গুরুত্ব দিতো।ইসলামিক দেশগুলি যেমনঃ সৌদি আরবেও মসজিদে নামাজ সাময়িক ভাবে বন্ধ করা হয়েছে।হাদীসে এসেছে অতিরিক্ত বৃষ্টির কারণে বাইরে যেতে অসুবিধা হলে ঘরে নামাজ পড়ার কথা বলা হয়েছে।যেখানে সামান্য বৃষ্টির কারণে ঘরে নামাজ পড়তে বলা হয়েছে সেখানে একটা মরণঘাতী ভাইরাস থেকে বাঁচতে অবশ্যই ঘরে নামাজ পড়া যৌক্তিক হবে।\n”হজরত আব্দুল্লাহ ইবনে আব্বাস (রা.) থেকে বর্ণিত আছে, একদিন বৃষ্টিপাত হচ্ছিল প্রচুর, মুহাম্মদ (সা.) তার মুয়াজ্জিনকে বললেন, যখন তুমি ‘আশহাদু আন্নাহ মুহাম্মাদার রাসুল্লাহ’ বল, তারপর তুমি বলবে, ‘সাল্লু ফি বুয়ুতিকুম’ বা তোমরা ঘরে নামাজ আদায় করো। এটা কিন্তু বোখারী ও মুসলিমের হাদিস।\n”যখন মোয়াজ্জিন এটা বললেন, তখন লোকেরা এটা অপছন্দ করল। তখন আব্দুল্লাহ ইবনে আব্বাস তাদের লক্ষ্য করে বললেন, আমার ও তোমাদের চেয়ে উত্তম যিনি, হজরত মুহাম্মদ (সা.) তিনিও বরং এটি করেছেন। তিনি এ কথা বলেছেন।”\nবৃষ্টির দিনে যদি মসজিদে আসতে বারণ করা বা অনুৎসাহিত করা হয়, কারণ যিনি বৃষ্টি ভিজবেন, তিনি অসুস্থ হয়ে যেতে পারেন। অর্থাৎ কাদা শরীরে লেগে ক্ষত তৈরি হতে পারে এ কারণে যদি নামাজ আদায়ে বারণ করা হয়, তাহলে করোনাভাইরাসের মতো অভূতপূর্ব রোগের কারণে কি এই বিধান দিতে পারে না?\n”অন্য সময়ে মসজিদে লোক পাওয়া যায় না, কিন্তু করোনাভাইরাসের মধ্যে আবেগ দেখাচ্ছি। এটা কিন্তু আবেগের বিষয় না, এটা এখন বাস্তবতা।”\n26 মার্চ উত্তর প্রদান ফারহান\nশুক্রবার জুম্মার নামাজ মাঠে পড়া যাবে কি?\nকরোনা ভাইরাসের লক্ষণ কি?\n15 মার্চ "অন্যান্য" বিভাগে জিজ্ঞাসা Md:Tuhin (সম্পাদক)\nকরোনা ভাইরাসের উৎস কি?\n26 মার্চ "স্বাস্থ্য ও চিকিৎসা" বিভাগে জিজ্ঞাসা Md tawhid. Islam\nকরোনা ভাইরাসের মহামারী কখন শেষ?\n19 মার্চ "অন্যান্য" বিভাগে জিজ্ঞাসা Md:Tuhin (সম্পাদক)\nকরোনা ভাইরাসের নাম কিভাবে 'করোনা' হলো?\nসম্প্রতি দেহে ছড়িয়ে পড়া ভাইরাসের নাম কি ??\n20 মে 2018 "সাধারণ" বিভাগে জিজ্ঞাসা At Munna


IPL 2020: ‘এটা কোনও প্রশ্ন?’ ধোনিকে নিয়ে প্রশ্নে মেজাজ হারালেন চেন্নাই কোচ - IPL 2020: 'It isaquestion?' Chennai Super Kings coach Stephen Fleming on questions related to MS Dhoni, Bangla News\nবাংলা নিউজ > ময়দান > আইপিএল ২০২০ > IPL 2020: ‘এটা কোনও প্রশ্ন?’ ধোনিকে নিয়ে প্রশ্নে মেজাজ হারালেন চেন্নাই কোচ\nটুর্নামেন্টে এই প্রথম শারজায় খেলছে কলকাতা নাইট রাইডার্স এবং দিল্লি ক্যাপিটালস (ছবি সৌজন্য টুইটার)\nIPL 2020: ‘এটা কোনও প্রশ্ন?’ ধোনিকে নিয়ে প্রশ্নে মেজাজ হারালেন চেন্নাই কোচ\n১ মিনিটে পড়ুন . Updated: 03 Oct 2020, 06:52 PM IST লেখক Ayan Das\nধোনিকে নিয়ে প্রশ্নের রীতিমতো ক্ষোভে ফুঁসতে থাকেন ফ্লেমিং।\nIPL 2020Chennai Super KingsCSK coachStephen FlemingMS Dhoni\nপ্রথম ম্যাচ থেকেই ব্যাটিং অর্ডার নিয়ে সমালোচনার মুখে পড়েছেন। রোহিত শর্মাদের বিরুদ্ধে ভাগ্য থাকলেও পরের তিনটি ম্যাচে হারের মুখ দেখতে হয়েছে। প্রতি ম্যাচেই দলের ব্যাটিং অর্ডার নিয়ে প্রশ্ন উঠেছে। সানরাইজার্স হায়দরাবাদের বিরুদ্ধেও সেই প্রশ্নবাণের মুখে পড়ে মেজাজ হারালেন চেন্নাই সুপার কিংস কোচ স্টিফেন ফ্লেমিং।\nশুক্রবার দুবাইয়ে ডেভিড ওয়ার্নারদের বিরুদ্ধে শুরুর দিকে দাঁড়াতেই পারেনি চেন্নাইয়ের তারকাখচিত ব্যাটিং লাইন-আপ। উলটে কেদার যাদবের সঙ্গে ভুল বোঝাবুঝিতে রান-আউট হন ফ্যাফ ডু'প্লেসিস। যিনি এবারের আইপিএলে চেন্নাইয়ের সর্বোচ্চ রান-সংগ্রাহক। সানরাইজার্সের বিরুদ্ধে দারুণ ছন্দে ছিলেন। কিন্তু কেন কেদারের আগে মহেন্দ্র সিং ধোনিকে পাঠানো হয়নি, তা নিয়ে অনেকেই প্রশ্ন তোলেন।\nআইপিএলের যাবতীয় আপডেট, লাইভ স্কোর দেখতে স্কোর রাখুন -- এখানে\nম্যাচের পর স্বভাবতই সেই প্রশ্নের মুখে পড়েন চেন্নাই কোচ। ধোনির আগে কেদারকে পাঠানোর পিছনে কী চিন্তাভাবনা ছিল, তা নিয়ে প্রশ্ন করা হয়। তাতেই মেজাজ হারান ফ্লেমিং। রীতিমতো ক্ষোভে ফুঁসতে ফুঁসতে বলেন, ‘এটা কোনও প্রশ্ন?’\nপরে তিনি বলেন, 'ও (কেদার) আমাদের দলের চার নম্বর (ব্যাটসম্যান)। ধোনি মূলত মিডল থেকে পরের দিকের (লোয়ার-মিডল) খেলোয়াড়। কেদার যাদব আমাদের চার নম্বর (ব্যাটসম্যান)। ও (কেদার) দ্বৈত ভূমিকা পালন করে। যদি আমাদের ভালো শুরু হয়, তাহলে ও (কেদার) নীচের দিকে যেতে পারে এবং ধোনি উপরের দিকে নামতে পারে। আপনি যদি দ্রুত উইকেট হারান, তাহলে আপনার চার নম্বর ব্যাটসম্যান যায়।'\nতবে শুধু কেদার নন, চেন্নাইয়ের কোনও ওপেনার ফর্মে নেই। সেজন্য মুরলী বিজয়কে বাদ দিয়েই চতুর্থ ম্যাচে খেলতে নেমেছিল হলুদ বাহিনী। তাতেও কোনও লাভ হয়নি। শেন ওয়াটসনের রানের খরা চলছে। টপ অর্ডারে অজি তারকার বাজে ফর্ম নিয়ে চেন্নাই কোচ বলেন, 'দলের হয়ে উল্লেখজনকভাবে অবদান রাখতে ওয়াটসন এবং যাদব দু'জনেই চেষ্টা করছে। যে কোনও পর্যায়ে শেন জ্বলs উঠে পারে এবং কেদারের ক্ষেত্রেও সেটা প্রয়োজ্য।'


লবণ, গোলমরিচ ও লেবু দূর করবে যে ১০টি জটিল স্বাস্থ্য সমস্যা! – OnlineCityNews\nHome / বাংলা হেল্‌থ / লবণ, গোলমরিচ ও লেবু দূর করবে যে ১০টি জটিল স্বাস্থ্য সমস্যা!\nadmin November 10, 2020\tবাংলা হেল্‌থ 130 Views\nসাধারণত সালাদ তৈরিতে আম'রা কী কী ব্যবহার করি? লবণ, গোলমরিচ এবং লেবু এই তো? এই লবণ, গোলমরিচ এবং লেবুর আলাদা আলাদা স্বাস্থ্যগুণ রয়েছে। আপনি কি জানেন এই তিনটির মিশ্রণ সারা বিশ্বে অনেকগুলো রোগের প্রতিষোধক হিসেবে ব্যবহৃত হয়? শুধুমাত্র এই তিনটি উপাদান কোন পার্শ্ব প্রতিক্রিয়া ছা’ড়া সারি’য়ে তুলবে আপনার অসুখ।


নিবার্চনের মরশুমে প্রিয়াঙ্কা গান্ধীর জাতীয় কংগ্রেসে যোগদান নিঃসন্দেহে বড় চমক৷ ইন্দিরা গান্ধীর নাতনি তথা নেহেরু পরিবারের এই সদস্যের যোগদানে কংগ্রেস কতটা লাভবান হবে? বড় কোনো কি রাজনৈতিক বদল আসতে চলেছে?\nপ্রতীক্ষা ছিল বহু বছরের৷ কংগ্রেসের কর্মীদেরও বহুদিনের দাবি— প্রিয়াঙ্কা গান্ধী প্রত্যক্ষ রাজনীতিতে যোগ দিন৷ অবেশেষে সেই পদক্ষেপ নিয়েছেন প্রাক্তন প্রধানমন্ত্রী রাজীব গান্ধীর কন্যা৷ সরকারিভাবে ভারতের জাতীয় কংগ্রেসে যোগ দিয়ে সাধারণ সম্পাদকের পদ পেয়েছেন তিনি৷ সারা দেশে কংগ্রেস কর্মীরা হাইকমান্ডের এই সিদ্ধান্তে উল্লসিত৷ একই মত বিভিন্ন রাজ্যের নেতৃত্বের৷ পশ্চিমবঙ্গও ব্যতিক্রম নয়৷ ডয়চে ভেলেকে প্রদেশ কংগ্রেসের প্রাক্তন সভাপতি, বর্তমান সাংসদ প্রদীপ ভট্টাচার্য বলেন, ‘‘কংগ্রেস কর্মীরা অনেকদিন ধরেই প্রিয়াঙ্কাকে চাইছিলেন৷ তাঁর আসাতে কংগ্রেস কর্মীরা উজ্জীবিত হয়েছেন, অনেক বেশি কাজ করতে পারবেন৷ এতে কংগ্রেসের ভালোই হবে৷''\nপ্রিয়াঙ্কার সঙ্গে দেশের প্রাক্তন প্রধানমন্ত্রী ইন্দিরা গান্ধীর চেহারার মিল রয়েছে৷ ভোটের আগে তিনি কি সামলাতে পারবেন গুরু দায়িত্ব? এই প্রশ্নে রাজনৈতিক মহলে দোলাচল থাকলেও কংগ্রেস দারুণ আশাবাদী৷ পশ্চিমবঙ্গ প্রদেশ কংগ্রেসের সাধারণ সম্পাদক কৃষ্ণা দেবনাথ বলেন, ‘‘পরিবারের রক্ত ওঁর মধ্যে আছে৷ রয়েছে অভিজ্ঞতাও৷ প্রিয়াঙ্কা ভালো কাজ করবে৷ এজন্য কংগ্রেসের ভোটও বাড়বে৷ কংগ্রেস কর্মীরাও খুব উজ্জীবিত৷'' নারী হিসেবে প্রিয়াঙ্কার রাজনীতিতে আগমন ইতিবাচক বলেই মনে করেন নেত্রী কৃষ্ণা৷ তাঁর মন্তব্য, ‘‘পুরুষশাসিত সমাজে মহিলারা পিছিয়ে৷ আমাদের দলে মহিলারা আছেন৷ তবে উনি এলে দলে অনেক সংখ্যালঘু, দলিত, মহিলারা এগিয়ে আসবে৷''\nঅন্যরা কী ভাবছেন?\nতবে নারী বলে প্রিয়াঙ্কার রাজনীতিতে আগমন যে বাড়তি কিছু, এমনটা মনে করছে না তৃণমূল কংগ্রেস নেতৃত্ব৷ নাট্যব্যক্তিত্ব ও তৃণমূল সাংসদ অর্পিতা ঘোষ বলেন, ‘‘এই আসাটা সহজাত৷ তবে একজন রাজনীতিতে এসেছেন, তিনি ইন্দিরা গান্ধীর নাতনি, এটুকুই! এটা নিয়ে আলোচনারও কিছু নেই৷ আজকাল প্রচুর মহিলা রাজনীতিতে আসেন৷ যেখানে মহিলাদের ৫০ শতাংশ সংরক্ষণের কথা বলা হচ্ছে, সেখানে তিনি এসেছেন৷ এটা ভালই তো!''\nতৃণমূলের সর্বময় কর্তৃত্ব একজন মহিলার হাতে থাকলেও তৃণমূল বিধায়ক পরশ দত্ত প্রিয়াঙ্কার জন্য কোনো বাড়তি উচ্ছ্বাস দেখাতে রাজি নন৷ এতে কংগ্রেসের রাজনৈতিক লাভ হবে বলেও তিনি মনে করেন না৷ পরশ বলেন, ‘‘কংগ্রেসের নিজেদের সিদ্ধান্ত নিয়ে আমাদের কিছু বলার নেই৷ তবে কিছু লোক উজ্জীবিত হবে৷ ভোটবাক্সের ফল শুধু রায়বেরেলিতেই পাল্টাবে৷ অন্য কোথাও কিছু হবে না৷''\nসিপিএম নেতা ও রাজ্যের প্রাক্তন মন্ত্রী অশোক ভট্টাচার্য অবশ্য তরুণ প্রজন্ম হিসেবে প্রিয়াঙ্কার আগমনকে স্বাগতই জানিয়েছেন৷ তিনি বলেন, ‘‘রাজনীতি করার অধিকার সকলের আছে৷ একজন অল্পবয়স্ক মেয়ে রাজনৈতিক দলে যুক্ত হয়েছে, আমাদের ওয়েলকাম করা উচিত৷ অনেক সময় দেখা যায়, অনেক ছেলেপুলে কিছু রাজনীতি না করে শুধু রাজনৈতিক নেতা-নেত্রীর অমুক বলে উপরে উঠে যায়৷ হঠাৎ করে এমপি, এমএলএ হয়ে যাওয়ার থেকে অল্পবয়সিদের রাজনীতি করাটা ভালো৷ তবে প্রিয়াঙ্কার আগমনে কংগ্রেসের পালে বাড়তি হাওয়া লাগবে কিনা সেটা পরের কথা৷''\nজনতা কী ভাবছে?\nপ্রিয়াঙ্কার আগমনে তাঁর দলের পালে কতটা হাওয়া লাগতে পারে, তা বোঝার জন্য ডয়চে ভেলে কথা বলেছে নতুন ভোটারদের সঙ্গেও৷ তাঁদের একজন যাদবপুর বিশ্ববিদ্যালয়ের ছাত্রী উষসী পাল ব্যাপারটাকে একেবারেই গুরুত্ব দিতে নারাজ৷ তিনি বলেন, ‘‘কে কোথায় কী হল, তাতে আমাদের কিছু এসে যায় না৷ আমাদের এত ইস্যু রয়েছে, এসব নিয়ে ভাবার সময় নেই৷ আসল হল নীতি, কে নেতা সেটা বড় নয়৷''\nএকই ধরনের প্রতিক্রিয়া দিয়েছেন বাংলার শস্যভাণ্ডার বর্ধমানের কৃষিজীবী নকুল মাজি৷ তাঁর বক্তব্য, ‘‘আলুর ফলন ভাল হওয়া সত্ত্বেও এবার আমরা দাম পাচ্ছি না৷ সেটা আমাদের চিন্তা৷ কে নেতা হল তাতে আমাদের কী আসে-যায়?'' ব্যারাকপুর শিল্পাঞ্চলের একটি বেসরকারি কারখানার শ্রমিক তাপস গুছাইত অবশ্য ইন্দিরা পরম্পরায় গুরুত্ব দিলেন৷ তাঁর মতে, ‘‘ইন্দিরা গান্ধীর মতো জোরালো নেতৃত্ব আমাদের দরকার৷ তবে প্রিয়ঙ্কা সেই জায়গা নিতে পারবেন কি না, এখনই বলা মুশকিল৷''\nপ্রিয়াঙ্কার রাজনীতিতে অভিষেকের সঙ্গে সঙ্গে তাঁর স্বামী রবার্ট ভদ্রের জমি দুর্নীতির বিষয়টি উঠে আসছে৷ যদিও কংগ্রেস তো বটেই, বাম বা তৃণমূল নেতৃত্বও বলছেন, দুর্নীতি কোনো ফ্যাক্টর হবে না৷ কিন্তু বিজেপি সেটাকেই হাতিয়ার করবে বলে জানালেন বিজেপি নেতা সায়ন্তন বসু৷ তিনি বলেন, ‘‘এই ক্রিশ্চিয়ান মাইকেল এসে সোনিয়া ও রাহুলের যে ইমেইল দেখিয়েছেন, তাতে পরিষ্কার করে লেখা আছে, ‘আর মাস্ট বি প্রোটেকটেড', ‘আর মাস্ট বি ইনফর্মড' এটাই কংগ্রেসকে অর্ধেক ডুবিয়ে দেবে৷ বাকিদের জন্য ন্যাশনাল হেরাল্ড, রবার্ট ভদ্র আছে৷ এগুলো ছিলই৷ এবার প্রিয়ঙ্কা আসাতে সংবাদমাধ্যমে এগুলো বেশি বেশি করে থাকবে৷''\nবিজেপির এই নেতা প্রধানমন্ত্রী নরেন্দ্র মোদীর বার্তাই তুলে ধরেছেন৷ তিনি বলেন, ‘‘প্রিয়াঙ্কা গান্ধীর আগমনের গুরুত্ব নেই৷ প্রধানমন্ত্রী বলেছেন, কংগ্রেসের পরিবারই দল৷ রাহুল গান্ধী ব্যর্থ৷ এবার প্রিয়াঙ্কাকে নিয়ে আসবে৷ এবার প্রিয়াঙ্কা ব্যর্থ হলে তাঁর মেয়ে আসবে৷ এভাবেই হতে থাকবে৷ উল্টোদিকে আমাদের দলটাই পরিবার৷'' নরেন্দ্র মোদীর এই বক্তব্যে অবশ্য তীব্র প্রতিক্রিয়া দিয়েছেন কংগ্রেসিরা৷ কৃষ্ণা দেবনাথ বলেন, ‘‘পরিবার সম্পর্কে বিজেপি কী বলবে! মোদী নিজেই নিজের স্ত্রীকে অস্বীকার করেছেন, ওঁদের পরিবার নেই৷ প্রিয়াঙ্কার ঠাকুমা, বাবা নিজেদের বলিদান দিয়েছে, তার কোনো দাম নেই?''\nউত্তরপ্রদেশে বেশি আসন জেতার অর্থ দিল্লির ক্ষমতার দিকে এক কদম এগিয়ে যাওয়া৷ সম্প্রতি এই রাজ্যে জোট গড়েছে প্রধান দুই দল সমাজবাদী পার্টি ও বহুজন সমাজ পার্টি৷ প্রিয়াঙ্কা আসায় বিজেপির আশা, জোটের ভোট কেটে তাদের কিছুটা সুবিধাই করে দেবেন রাজীব-তনয়া৷ তবে রাজনৈতিক বিশ্লেষক উদয়ন বন্দ্যোপাধ্যায় তা মনে করছেন না৷ তাঁর মতে, ‘‘জোটের সমর্থক পশ্চাদপদ শ্রেণি ও মুসলিমরা৷ বরং প্রিয়াঙ্কা আসায় বিজেপির উচ্চবর্ণের একাংশের ভোট কংগ্রেস ফিরে পেতে পারে৷ তাতে জোটের সুবিধা হবে৷ তাই ভোটের মুখে এটা কংগ্রেসের মোক্ষম চাল৷'' প্রিয়াঙ্কার স্বামীর দুর্নীতি প্রসঙ্গে তিনি বলেন, ‘‘শহুরে মধ্যবিত্ত ছাড়া দুর্নীতি নিয়ে ভারতের আমজনতার বিশেষ মাথাব্যথা নেই৷ বিজেপি এটা নিয়ে প্রচার করলেও তাদের বিশেষ লাভ হবে না৷'' -ডয়চে ভেলে\n২৭ জানুয়ারি, ২০১৯ ০৮:৪২:০৭


Banglar Kobita - নকশী কাঁথার মাঠ\nআজ ১৫ জ্যৈষ্ঠ ১৪২৭, শুক্রবার\nনকশী কাঁথার মাঠ ১৯২৯ খ্রিস্টাব্দে প্রকাশিত বাংলা সাহিত্যের একটি অনবদ্য আখ্যানকাব্য। বাংলা ভাষায় রচিত এই আখ্যানকাব্যের লেখক বাংলাদেশের পল্লীকবি জসীমউদ্দীন। বাংলা কবিতার জগতে যখন ইউরোপীয় ধাঁচের আধুনিকতার আন্দোলন চলছিল তখন প্রকাশিত এই কাব্যকাহিনী ঐতিহ্যগত ধারার শক্তিমত্তাকে পুন:প্রতিপন্ন করে। এটি জসীমউদ্দীনের একটি অমর সৃষ্টি হিসাবে বিবেচিত। কাব্যগ্রন্থটি ইংরেজিতে অনূদিত হয়ে বিশ্বপাঠকের দৃষ্টি আকর্ষণ করতে সক্ষম হয়েছিল। নকশী কাঁথার মাঠ কাব্যোপন্যাসটি রূপাই ও সাজু নামক দুই গ্রামীণ যুবক-যুবতীর অবিনশ্বর প্রেমের করুণ কাহিনী কাহিনী। এই দুজনই ছিলেন বাস্তব চরিত্র।\nনকশী কাঁথার মাঠ-এর নায়ক রূপাই গাঁয়ের ছেলে, কৃষ্ণকায়, কাঁধ পর্যন্ত চুল। তার কতগুলো গুণ আছে: সে ভালো ঘর ছাইতে জানে, যে হাত দিয়ে সে সুন্দর ঘর ছায়, সেই হাতেই লড়কি চালাতে জানে, সড়কি চালাতে জানে, আবার বাঁশের বাঁশিতে তার মতো আড় আর কেউ দিতে পারে না, এমনকি তার মতো আর কেউ গান গাইতেও পারে না। এই রূপাইয়ের সঙ্গে পাশের গ্রামের মেয়ে সাজুর ভালোবাসা হয়, আর তারপর হয় বিয়ে। তারা সুখের সংসার পাতে। একদিন গভীর রাতে চাঁদ ওঠে, গোবর নিকানো আঙিনায় মাদুর পেতে সাজু রূপাইয়ের কোলে শুয়ে রয়, তাই একসময় বাঁশির বাজনা থেমে যায়। কারণ যাকে শোনানোর জন্য রূপাই এতদিন বাঁশি বাজিয়েছে, সেই মানুষটি এখন তারই ঘরে। সেদিন রাতের পূর্ণিমার আলোতে সাজুর রূপ দেখে দারুণ মুগ্ধ হয় রূপাই, কিন্তু পরক্ষণেই তার মনে কী যেন এক সংশয় জেগে ওঠে। সে ভাবে, এত সুখ আমার সইবে তো! এক অজানা আশঙ্কায় তার অন্তরের বেদনাশ্রু সাজুর কোমল মুখের ওপর পড়ে, সাজুর ঘুম ভেঙে যায়, স্বামীর চোখে জলের ধারা দেখে সাজু বলে, তুমি কাঁদছ কেন? তোমাকে তো আমি কোনো আঘাত দিইনি। রূপাই বলে, এক অজানা আশঙ্কায় কাঁদছি। সাজু বলে, না না, আমরা তো কোনো অন্যায় করিনি। এমন সময় হঠাৎ খবর আসে, বনগেঁয়োরা তাদের গাজনা-চরের পাকা ধান কেটে নিয়ে যাচ্ছে। রূপাই ছুটে যায় লড়কি-সড়কি হাতে বনগেঁয়োদের প্রতিরোধ করতে। সেখানে লড়াই হয় (স্থানীয় ভাষায় কাইজ্জা), কয়েকটি খুন হয় এবং ফলশ্রুতিতে রূপাই ফেরারি হয়ে যায়। আর সাজু রোজ একটা পিদিম বা মাটির প্রদীপ জ্বালিয়ে বসে থাকে রূপাইয়ের পথ চেয়ে। একটা মরা পাতা ঝরে পড়লেও রূপাই-বিরহিণী সাজু, পাতার শব্দ লক্ষ করে আলোটা নিয়ে ছুটে যায়, কোথায় রূপাই? দিন চলে যায়। একদিন গভীর রাতে রূপাই এসে দাঁড়ায় সাজুর সামনে। সাজু দেখে, রূপাইয়ের সারা গায়ে মাটি মাখা, রক্তের দাগও লেগে আছে কোথাও কোথাও। সাজু তাকে জড়িয়ে ধরে বলে, ‘তোমাকে আর যেতে দেবো না।’ রূপাই বলেছে, ‘আমার না যেয়ে উপায় নেই, যেতেই হবে। কেননা, আমি যদি ধরা পড়ি, আমার ফাঁসি অথবা কালাপানি হবে।’ সাজু এখানে বলেছিল, ‘তুমি তো চলে যাবে আমাকে কার কাছে তুমি রেখে যাবে’, তখন রূপাই বলে,\n“সখী দীন দুঃখীর যারে ছাড়া কেহ নাই\nতোমারে আজিকে সঁপিয়া গেলাম তাঁহার চরণতলে।”\n“আজো এই গাঁও অঝোরে চাহিয়া ওই গাঁওটির পানে\nনীরবে বসিয়া কোন্ কথা যেন কহিতেছে কানে কানে।”\n“\tকেহ কেহ নাকি গভীর রাত্রে দেখেছে মাঠের পরে\nতারি ঢেউ লাগি এ-গাঁও ওগাঁও গহন ব্যথায় ঝুরে।”\nএই কাব্যগ্রন্থের রূপাই চরিত্রটি জসীমউদ্দীন রূপায়ন করেছিলেন বাস্তবের একজন ব্যক্তিকে উপজীব্য করে, যার প্রকৃত নাম রূপা। রূপার বাড়ি ময়মনসিংহের গফরগাঁও উপজেলার শিলাসী গ্রামে৷ বাস্তবের রূপাও কাব্যের রূপাইয়ের মতো বলবান বীর ছিলেন, ছিলেন সেরা লাঠিয়াল। কৃষিজীবী শহর আলীর ৭ ছেলে ও ৪ মেয়ের মধ্যে রূপার অবস্থান তৃতীয়৷ আর রূপার রয়েছেন ৩ ছেলে ও ২ মেয়ে। ময়মনসিংহ গীতিকার সংগ্রাহক ড. দীনেশ চন্দ্র সেনের কথায় ময়মনসিংহ অঞ্চলের লোকজ সঙ্গীত সংগ্রহ করতে জসীমউদ্দীন গফরগাঁওয়ে এসেছিলেন৷ সেখানে এসেই কবি তার সাহিত্যচর্চার অন্যতম সঙ্গী খ্যাতনামা সাহিত্যিক মৌলভী শেখ আবদুল জব্বারের বনগাঁও গ্রামের বাড়িতে ওঠেন৷ এখানে অবস্থানকালে বনগাঁও গ্রামে জমির ধান কাটা নিয়ে একদিন বড় ধরণের এক দাঙ্গা (স্থানীয় ভাষায় কাইজ্জা) হয়৷ সেই দাঙ্গায় গফরগাঁওয়ের লাঠিয়াল দলের নেতৃত্ব দেন শিলাসী গ্রামের কৃষ্ণবর্ণের হালকা-পাতলা ছোটখাটো গড়নের যুবক রূপা৷ পল্লীকবি সেই দাঙ্গা দেখেন; দেখেন গ্রামাঞ্চলে জমি দখলের এক নারকীয় দৃশ্য৷ লাঠিয়াল দলের নেতৃত্বদানকারী রূপার তেজোদীপ্ত এক ভয়ঙ্কর বীরত্ব৷ ওই দাঙ্গাই কবির মনে রেখাপাত করে৷ নকশী কাঁথার মাঠ কাব্যের মূল উপজীব্য হয়ে ওঠে সেই দাঙ্গার ঘটনা৷ সেসময় এই রূপাকে মানুষ ‘রূপা গুণ্ডা’ বলেই জানতেন৷ বাংলাদেশ স্বাধীন হবার পর একবার তিনি ইউপি ‘সদস্য’ নির্বাচিত হন৷ অবিভক্ত ভারতে হিন্দু-মুসলিম দাঙ্গার সময় তিনি সরাসরি দাঙ্গায় জড়িয়ে পড়েছিলেন, আর তখন গফরগাঁও বাজারে ১১ জন মারা গেলে তাকে এ ঘটনায় দুই দফায় ১৫ মাস কারাভোগ করতে হয়। গফরগাঁও বাজারের কাইয়ুম মার্কেটে একটি স্টলে আড্ডা দিতেন জসীমউদ্দীন, সেখানে বসেই রূপাই সম্পর্কে খোঁজখবর নেন তিনি৷ সেই স্টলেই কবির সঙ্গে রূপার পরিচয় হয় এবং রূপা তাঁর নিজের সম্পর্কে জানান জসীমউদ্দীনকে, যা উপজীব্য করে কবি পরে কাব্যগ্রন্থটি রচনা করেছিলেন।\nকাব্যে, রূপাইয়ের বিপরীতে সাজু নামক যে নারী চরিত্র ছিল, তিনিও বাস্তবের এক ব্যক্তিত্ব, নাম ছিল ললীতা, রূপা ললীতাকে ভালোবাসতেন। ললীতা ছিলেন রূপার প্রতিবেশী গ্রাম মশাখালী'র বাসিন্দা। ললীতা ২০০৭ খ্রিস্টাব্দের জানুয়ারিতে মারা যান।\n১৯২৯ খ্রিস্টাব্দে প্রথম প্রকাশের পর এই কাব্যগ্রন্থটি ইংরেজিতে ই. এম. মিলফোর্ড কর্তৃক অনুদিত হয় The Field of Embroidered Quilt নামে।\nনকশী কাঁথার মাঠ – ১৪ নকশী কাঁথার মাঠ ৮৩৪৩ বার\nনকশী কাঁথার মাঠ – ১৩ নকশী কাঁথার মাঠ ৪০০১ বার\nনকশী কাঁথার মাঠ – ১২ নকশী কাঁথার মাঠ ৫৩১৯ বার\nনকশী কাঁথার মাঠ – ১১ নকশী কাঁথার মাঠ ২৫৭০ বার\nনকশী কাঁথার মাঠ – ১০ নকশী কাঁথার মাঠ ৩৫৪৩ বার\nনকশী কাঁথার মাঠ – ০৯ নকশী কাঁথার মাঠ ১৬৯০১ বার\nনকশী কাঁথার মাঠ – ০৮ নকশী কাঁথার মাঠ ২৯৩৬ বার\nনকশী কাঁথার মাঠ – ০৭ নকশী কাঁথার মাঠ ৪১২৪ বার\nনকশী কাঁথার মাঠ – ০৬ নকশী কাঁথার মাঠ ৩৩৫৯ বার\nনকশী কাঁথার মাঠ – ০৫ নকশী কাঁথার মাঠ ২৯৪৯ বার\nনকশী কাঁথার মাঠ – ০৪ নকশী কাঁথার মাঠ ৩৪০১ বার\nনকশী কাঁথার মাঠ – ০৩ নকশী কাঁথার মাঠ ৩৫১৭ বার\nনকশী কাঁথার মাঠ – ০২ নকশী কাঁথার মাঠ ৩৮৯০ বার\nনকশী কাঁথার মাঠ – ০১ নকশী কাঁথার মাঠ ৮৪৫৯ বার


দেশে করোনা চিকিৎসায় প্লাজমা থেরাপিতে সাফল্য | All news first\nদেশে করোনা চিকিৎসায় প্লাজমা থেরাপিতে সাফল্য\nদেশে করোনা চিকিৎসায় প্লাজমা থেরাপিতে সাফল্য পাওয়া গেছে বলে দাবি করেছে পুলিশ হাসপাতাল। তারা বলছেন, প্লাজমা থেরাপি দেয়া রোগীর অক্সিজেন গ্রহণের ক্ষমতা একদিনেই বেড়েছে ৩০ থেকে ৬০ শতাংশ পর্যন্ত।\nসোমবার সন্ধ্যায় সাংবাদিকদের এ তথ্য জানান পুলিশ সুপার ডা. এমদাদুল হক।\nদুই দিনের মধ্যেই পুলিশ হাসপাতালে রক্ত থেকে প্লাজমা সংগ্রহ শুরু হবে বলেও জানান তিনি।\nপুলিশ সুপার ডা. এমদাদুল হক বলেন, প্লাজমা থেরাপি নিয়ে আমরা অত্যন্ত আশাবাদী। তবে এখন পর্যন্ত রক্তের প্লাজমা আমাদের ঢাকা মেডিকেল কলেজ থেকে সেপারেশন করে নিয়ে আসতে হচ্ছে। আমরা পুলিশ হাসপাতালেই প্লাজমা প্রক্রিয়াকরণের মেশিন বসানোর কার্যক্রম শুরু করেছি। দুই তিন দিনের মধ্যেই এই কার্যক্রম শেষ হয়ে যাবে।


এই মাত্র পাওয়া খবর... এই সরকারের অধীনে নির্বাচন হবে না হঠাৎ ওবায়দুলের কন্ঠে নরম সুর !! বিএনপির নতুন হুংকার !!শেয়ার করে দেশবাসীকে দেখিয়ে দিন....!!Upload Any content, and share it all with friends, family, and the world on ChromTV\nএই মাত্র পাওয়া খবর... এই সরকারের অধীনে নির্বাচন হবে না হঠাৎ ওবায়দুলের কন্ঠে নরম সুর !! বিএনপির নতুন হুংকার !!শেয়ার করে দেশবাসীকে দেখিয়ে দিন....!! PUSE ON\nSubscribe8 Embed Share Report00 18 Link to this Embed (Responsive) Uploaded2months ago in the category Bangla TV এই মাত্র পাওয়া খবর...এই সরকারের অধীনে নির্বাচন হবে না হঠাৎ ওবায়দুলের কন্ঠে নরম সুর !! বিএনপির নতুন হুংকার !!শেয়ার করে দেশবাসীকে দেখিয়ে দিন....!!...\nএই মাত্র পাওয়া খবর...এই সরকারের অধীনে নির্বাচন হবে না হঠাৎ ওবায়দুলের কন্ঠে নরম সুর !! বিএনপির নতুন হুংকার !!শেয়ার করে দেশবাসীকে দেখিয়ে দিন....!! সরারসরিওবায়দুল\n2030 show more show less show more show less Comments (0)


পাবনায় হত্যাকাণ্ডের পাঁচ মাস পর রহস্য ফাঁস! পাবনায় হত্যাকাণ্ডের পাঁচ মাস পর রহস্য ফাঁস! – News Pabna\nপাবনা প্রতিনিধি : পাবনার আতাইকুলা থানার চড়াডাঙ্গা গ্রামের প্রবাসী আব্দুল আওয়াল (৩৫) হত্যা মামলায় স্ত্রী ও শ্বশুর-শাশুড়িকে গ্রেফতার করেছে পুলিশ ব্যুরো অব ইনভেস্টিগেশন (পিবিআই)।\nনিহত আব্দুল আওয়ালের বাবা তোফাজ্জল হোসেন জানান, তার ছেলে দেশের বাইরে থাকত। তার পুত্রবধূ খাদিজা বেগম গোলাপী এ সুযোগে শামীম হোসেন নামের এক ছেলের সঙ্গে পরকীয়ায় জড়িয়ে পড়ে।\n২০১৮ সলের ১০ ডিসেম্বর তার ছেলে বাড়ি আসে। ১৬ ডিসেম্বর সে শ্বশুরবাড়িতে যায়। ওই দিনই তার পুত্রবধূ, পুত্রবধূর প্রেমিক ও শ্বশুরবাড়ির লোকজন মিলে তার ছেলেকে শ্বাসরোধে হত্যা করে। পরে আত্মহত্যা বলে চালিয়ে দেয়ার জন্য তার মরদেহ ঝুলিয়ে রাখে তারা।\nএ ঘটনায় বাদী হয়ে প্রথমে আতাইকুলা থানায় মামলা করেন নিহতের বাবা। কিন্তু মামলার তদন্ত ঠিকমতো না হওয়ায় তিনি মামলাটি পিবিআইতে স্থানান্তরের আবেদন জানান।\nপুলিশ হেডকোয়ার্টারের নির্দেশে পিবিআই নতুন করে তদন্ত শুরু করে। অবশেষে হত্যাকাণ্ডের রহস্য ফাঁস হয়ে যায়।\nমামলার তদন্ত কর্মকর্তা পুলিশ ব্যুরো অব ইনভেস্টিগেশনের (পিবিআই) এসআই সবুজ বলেন, দীর্ঘ অনুসন্ধানের পর গোপন সংবাদের ভিত্তিতে শনিবার ভোর রাতে প্রবাসী হত্যাকাণ্ডে জড়িত স্ত্রী ও শ্বশুর-শাশুড়িকে গ্রেফতার করা হয়।\nতাদেরকে শনিবার (১১ মে) বিকেলে আদালতের মাধ্যমে পাবনা জেলা কারাগারে পাঠানো হয়েছে। খাদিজার পরকীয়া প্রেমিক শামীমসহ মামলার অন্য আসামিদের গ্রেফতারের চেষ্টা চলছে বলেও জানান পিবিআইয়ের এসআই সবুজ।


বুকে লাথি মেরে পা দিয়ে সিনহার গলা চেপে ধরে মৃত্যু নিশ্চিত করেন ওসি প্রদীপ - বাংলা একাত্তরবুকে লাথি মেরে পা দিয়ে সিনহার গলা চেপে ধরে মৃত্যু নিশ্চিত করেন ওসি প্রদীপ - বাংলা একাত্তর\nবুকে লাথি মেরে পা দিয়ে সিনহার গলা চেপে ধরে মৃত্যু নিশ্চিত করেন ওসি প্রদীপ\nবুকে লাথি মেরে পা দিয়ে সিনহার গলা চেপে ধরে মৃত্যু নিশ্চিত করেন ওসি প্রদীপ। সেনাবাহিনীর অবসরপ্রাপ্ত মেজর সিনহা মো. রাশেদ খান হত্যা মামলায় মঙ্গলবার কক্সবাজার জেলা ও দায়রা জজ আদালতে সাক্ষ্য দিয়েছেন সাহেদুল ইসলাম সিফাত। সিফাত মামলার ২ নম্বর সাক্ষী ও সিনহার সঙ্গী।\nঘটনার প্রত্যক্ষদর্শী হিসেবে সাক্ষ্য দিতে গিয়ে সাহেদুল ইসলাম আদালতকে বলেন, সেদিন রাতে (৩১ জুলাই, ২০২০) লিয়াকত আলীর গুলিতে রাস্তায় ঢলে পড়ে কাতরাচ্ছিলেন সিনহা মো. রাশেদ খান। টেকনাফ থানার তৎকালীন ওসি প্রদীপ ঘটনাস্থলে পৌঁছে প্রথমে লিয়াকত আলীর সঙ্গে আড়ালে গিয়ে কথা বলেন। এরপর সিনহার কাছে গিয়ে উত্তেজিত কণ্ঠে আপত্তিকর ভাষায় গালমন্দ করেন প্রদীপ। এরপর তিনি নিজের পা দিয়ে সিনহার শরীর নড়াচড়া করে দেখেন, তখনো সিনহা জীবিত ছিলেন এবং ‘পানি পানি’ করছিলেন। তখন প্রদীপ সিনহার বুকে লাথি মারেন এবং পা দিয়ে গলা চেপে ধরে মৃত্যু নিশ্চিত করেন। তল্লাশিচৌকির ভেতরে নিয়ে তাঁকেও (সিফাত) মারধর করেন প্রদীপ।\n২০২০ সালের ৩১ জুলাই রাতে টেকনাফের মেরিন ড্রাইভ সড়কের শামলাপুর তল্লাশিচৌকিতে পুলিশের গুলিতে নিহত সিনহার সঙ্গে গাড়িতে ছিলেন সিফাত। আজ মঙ্গলবার আলোচিত হত্যা মামলাটির দ্বিতীয় দিনের মতো সাক্ষ্য গ্রহণ করা হয়। আদালতের বিচারক ছিলেন জেলা ও দায়রা জজ মোহাম্মদ ইসমাইল।\nএর আগে আদালতে মামলার বাদী ও সিনহার বড় বোন শারমিন শাহরিয়া ফেরদৌসকে ঘটনার বিষয়ে জেরা করেন আসামিপক্ষের আইনজীবীরা। সকাল সোয়া ১০টায় শুরু হওয়া দুজন সাক্ষীর (শারমিন ও সিফাত) জেরা ও সাক্ষ্য দেওয়া শেষ হয় সন্ধ্যা সাড়ে সাতটার দিকে। মধ্যখানে বেলা সোয়া দুইটার দিকে এক ঘণ্টা বিরতি দেন বিচারক। রাত পৌনে আটটার দিকে প্রদীপসহ মামলার ১৫ জন আসামিকে আদালত থেকে প্রিজন ভ্যানে তুলে পুনরায় কারাগারে পাঠানো হয়।\nএ সময় আদালতের কাঠগড়ায় ছিলেন মামলার অন্যতম আসামি প্রদীপ কুমার দাশ, লিয়াকত আলীসহ ১৫ জন আসামি। সাক্ষ্য গ্রহণ ও জেরার সঙ্গে সংশ্লিষ্ট একাধিক সূত্র প্রথম আলোকে এ তথ্য নিশ্চিত করেন।\nআদালতকে দেওয়া সাক্ষ্য ও আসামিপক্ষের আইনজীবীদের জেরার মুখে মামলার বাদী শারমিন শাহরিয়া ফেরদৌস বলেন, টেকনাফ থানার বরখাস্ত হওয়া ওসি প্রদীপ কুমার দাশের নির্দেশে পুলিশ পরিদর্শক লিয়াকত আলীর গুলিতে খুন হন সিনহা মো. রাশেদ। ঘটনার প্রত্যক্ষদর্শীর কাছ থেকে হত্যাকাণ্ডের বিস্তারিত বিবরণ জেনে গত বছরের ৫ আগস্ট কক্সবাজার আদালতে অভিযুক্ত ব্যক্তিদের বিরুদ্ধে মামলা করেন তিনি। এ হত্যাকাণ্ড ছিল পূর্বপরিকল্পিত। তিনি অভিযুক্ত ১৫ আসামির সর্বোচ্চ শাস্তি দাবি করেন আদালতের কাছে।\nমঙ্গলবার সকাল সোয়া ১০টার দিকে শুরু হয় দ্বিতীয় দিনের জেরা ও সাক্ষ্য গ্রহণ। শুরুতে মামলার বাদী শারমিন শাহরিয়া ফেরদৌসকে হত্যাকাণ্ডের নানা বিষয়ে জেরা করেন আসামিপক্ষে তিনজন আইনজীবী। আইনজীবী রানাদাশ গুপ্ত লড়েন প্রদীপের পক্ষে। অপর দুজন আইনজীবী চন্দন দাশ ও সৈকত কান্তি দে লড়েন পুলিশ পরিদর্শক লিয়াকত আলী ও এএসআই লিটন মিয়ার পক্ষে।\nপরে আদালত প্রাঙ্গণে রাষ্ট্রপক্ষের আইনজীবী পিপি ফরিদুল আলম সাংবাদিকদের বলেন, মঙ্গলবার বাদীর জেরা সম্পন্ন এবং সিফাতের সাক্ষ্য আংশিক সম্পন্ন হয়েছে। বুধবার অবশিষ্ট সাক্ষ্য প্রদান শেষে তাঁকে জেরা করবেন আসামিপক্ষের আইনজীবীরা। পর্যন্ত টানা তিন দিনে মোট ১৫ জন সাক্ষীর সাক্ষ্য গ্রহণের কথা রয়েছে। এ মামলার মোট সাক্ষী ৮৩ জন।\nজেরা শেষে রাত পৌনে আটটায় আদালত প্রাঙ্গণে মামলার বাদী শারমিন শাহরিয়া ফেরদৌস সাংবাদিকদের বলেন, আদালতের প্রতি তাঁর আস্থা অনেক, আশা করছেন ন্যায়বিচার পাবেন।\nজেরা শেষে আদালত প্রাঙ্গণে বরখাস্ত হওয়া ওসি প্রদীপের আইনজীবী রানা দাশ গুপ্ত সাংবাদিকদের বলেন, হত্যাকাণ্ডের সঙ্গে প্রদীপ কুমার দাশ মোটেও জড়িত ছিলেন না। তিনি আদালতের কাছে সেটাই প্রমাণের চেষ্টা করছেন। তবে অভিযোগপত্রের বর্ণনার সঙ্গে বাদীর বক্তব্যের মিল পাচ্ছেন না দাবি করে এই আইনজীবী বলেন, আদালতের প্রতি তাঁরও আস্থা আছে। আদালতের কাছে ন্যায়বিচার পাবেন, আশা এই প্রবীণ আইনজীবীর।\nআদালত সূত্র জানায়, ২০২০ সালের ৩১ জুলাই রাতে টেকনাফ মেরিন ড্রাইভ সড়কের শামলাপুর তল্লাশিচৌকিতে পুলিশের গুলিতে নিহত হন মেজর (অব.) সিনহা মো. রাশেদ খান। এ ঘটনায় পুলিশ বাদী হয়ে তিনটি (টেকনাফে দুটি, রামুতে একটি) মামলা করে। পুলিশের মামলায় সিনহার সঙ্গে থাকা সাহেদুল ইসলাম সিফাতকে গ্রেপ্তার হন। এরপর সিনহা যেখানে ছিলেন, হিমছড়ির নীলিমা রিসোর্টে ঢুকে তাঁর ভিডিও দলের দুই সদস্য শিপ্রা দেবনাথ ও তাহসিন রিফাত নুরকেও আটক করে পুলিশ। পরে নুরকে ছেড়ে দিলেও শিপ্রা ও সিফাতকে গ্রেপ্তার করে কারাগারে পাঠায় পুলিশ। পরে তাঁরা জামিনে মুক্তি পান।\n২০২০ সালের ১৩ ডিসেম্বর ওসি প্রদীপ কুমার দাসসহ ১৫ জনকে অভিযুক্ত করে আদালতে অভিযোগপত্র দেন তদন্তকারী কর্মকর্তা ও র‌্যাব-১৫ কক্সবাজারের সিনিয়র সহকারী পুলিশ সুপার মো. খাইরুল ইসলাম। সুত্রঃ প্রথম আলো


LeaveaComment on ‘হোম অফিস’ বাতিল করায় চাকরি ছাড়লেন ৮০০ কর্মী!\nমে ১৪, ২০২২ ৮:৫০ পূর্বাহ্ণ\nকরোনাভাইরাস মহামারি ছড়িয়ে পড়ার পর বিভিন্ন প্রতিষ্ঠান তাদের কর্মীদের হোম অফিসে পাঠিয়ে দেয়। করোনার প্রকোপ কমে আসেই হোম অফিস থেকে অফিসে ফিরতে শুরু করেছে। তবে পরিস্থিতি বদলালেও নতুন অভ্যাস থেকে ফিরতে চাচ্ছেন না অনেকেই। আর এ কারণেই চাকরি ছাড়লেন ভারতের আট শতাধিক কর্মী।\nহোয়াইটহ্যাট জুনিয়র নামে একটি প্রতিষ্ঠানে ঘটেছে এ ঘটনা। এতদিন বাড়িতে বসে কাজ করছিলেন প্রতিষ্ঠানটির কর্মীরা। গত ১৮ মার্চ ইমেইল করে তাদের অফিসে ফিরতে বলা হলে একযোগে শুরু হয় কর্মীদের পদত্যাগ।\nভারতীয় সংবাদমাধ্যম এনডিটিভির খবরে এসব তথ্য উঠে এসেছে। প্রতিবেদনে বলা হয়, মুম্বাই, ব্যাঙ্গালুরু ও গুরুগাঁওয়ের হোয়াইটহ্যাট জুনিয়রের কর্মীদের মেইলের মাধ্যমে নিজ নিজ কার্যালয়ে এক মাসের মধ্যে যোগদানের জন্য বলা হয়। কিন্তু কর্মীরা কাজে যোগদান না করে একে একে পদত্যাগ করতে শুরু করেন। আট শতাধিক কর্মী এখন পর্যন্ত পদত্যাগ করেছেন। আরও কর্মী পদত্যাগ করবেন বলে জানিয়েছেন।\nপদত্যাগ করা কর্মীরা বলছেন, অফিস গিয়ে কাজ করতে হলে তাদের পকেটের অর্থ খরচ হয়। বাড়িতে বসে কাজ করলে তা হয় না। তাছাড়া গত দুই বছরে তারা বাড়ি থেকেই কাজ করতে অভ্যস্ত হয়ে উঠেছেন। তাই এখন আর অফিসে যেতে চান না। কর্মীরা একযোগে পদত্যাগ করায় বিপাকে পড়েছে বহুজাতিক শিক্ষাপ্রযুক্তি কোম্পানি বাইজু অধিগ্রহণকৃত প্রতিষ্ঠান হোয়াইটহ্যাট জুনিয়র।\nকর্মীদের পদত্যাগের কারণ আছে আরও। সংবাদমাধ্যম বিজনেস স্ট্যান্ডার্ড বলছে, কোডিং শিক্ষাবিষয়ক প্লাটফর্ম হোয়াইটহ্যাট জুনিয়র ছিল প্রযুক্তি উদ্যোক্তা এবং লেখক করণ বাজাজের। ২০২০ সালে প্রতিষ্ঠানটি হোয়াইটহ্যাট জুনিয়রকে বিক্রি করে দেন তিনি। বাইজু এ প্রতিষ্ঠানটির মালিকানা কিনে নেওয়ার আগ পর্যন্ত সব কিছুই ভালোভাবে চলছিল। কিন্তু সমস্যা শুরু হয় ২০২১ সাল থেকে করণ চলে যাওয়ার পর থেকে। ৩০ কোটি ডলার দিয়ে হোয়াইটহ্যাট জুনিয়রকে বাইজুর কাছে বিক্রি করে দিয়েছিলেন করণ।\nবিপদে পড়ে তাই কর্মীদের পদক্ষেপ নিতে শুরু করেছে হোয়াইটহ্যাট জুনিয়র। কর্মীদের পাশাপাশি প্রতিষ্ঠানের প্রশিক্ষকদের জন্য আবাসনের ব্যবস্থা করছে প্রতিষ্ঠানটি। এক বিবৃতিতে হোয়াইটহ্যাট জানায়, গত ১৮ এপ্রিল থেকে আমাদের কর্মীদের কার্যালয়ে ফিরতে বলা হয়েছিল। প্রথমে গুরুগাঁও ও মুম্বাইয়ে আমাদের সেলস এবং সাপোর্ট বিষয়ক কর্মীদের কাজে যোগ দিতে বলা হয়। তাদের জন্য আমরা মেডিকেল ও ব্যক্তিগত ইমার্জেন্সির ব্যবস্থা করেছি। আবাসনের ক্ষেত্রে সহযোগিতার আশ্বাস দিয়েছি। এ সময়ে আমাদের সাথে যারা প্রশিক্ষক হিসেবে আছেন, তারা নিজ নিজ বাসা থেকেই দায়িত্ব পালন করবেন।\nভারতের হোয়াইটহ্যাট জুনিয়রই যে এই সমস্যায় পড়েছে তা নয়। কর্মী পদত্যাগের খড়গ পড়েছে প্রযুক্তিবিশ্বের অন্যতম জনপ্রিয় প্রতিষ্ঠান অ্যাপলেও। এখন পর্যন্ত কোম্পানির যেসব কর্মী বাড়িতে বসে কাজ করছিলেন; তাদের সপ্তাহে অন্তত তিন দিন অফিসে এসে কাজ করতে বলা হয়। এ সিদ্ধান্ত সামনে আসার পর কোম্পানির কর্মীরা প্রতিবাদ শুরু করেন। অ্যাপলের প্রধান নির্বাহী কর্মকর্তা টিম কুকও কর্মীদের অফিসে আসার বিষয়ে জোর দেন। এরপর থেকেই শুরু হয় পদত্যাগ। চলতি মাসের শুরুতে প্রতিষ্ঠানের মেশিন লার্নিং বিষয়ক পরিচালক ইয়ান গুডফেলো পদত্যাগ করেন।\nTagged ‘হোম অফিস’ বাতিল করায় চাকরি ছাড়লেন ৮০০ কর্মী!\nপুতিনকে যে আহ্বান জানালেন জার্মান চ্যান্সেলর\nবিশ্বে করোনায় একদিনে আরও ৪ লাখের বেশি মানুষ আক্রান্ত\nতিন-চার দিনেই পতন হবে কিয়েভের, আশঙ্কা যুক্তরাষ্ট্রের


নিয়োগ আদেশ-২ ২০১৭ – Genetic Polytechnic Institute\nনিয়োগ আদেশ-২ ২০১৭\nস্মারক নং: নিয়োগ-চূড়ান্তকরণ আদেশ/২০১৭/১৭-৬ তারিখ: ০৫.০২.২০১৭ খ্রি.\nনিয়োগ পরীক্ষা ২০১৬ চূড়ান্ত ফলাফল ও\nস্মারক নং: নিয়োগ-চূড়ান্তকরণ/২০১৬-১৭/১৪, তারিখ: ৩০.০১.২০১৭ খ্রি.এর ফলাফলে উত্তীর্ণ এবং পরিচালক, জিপিআই, কুমিল্লা কর্তৃক ০৪.০২.২০১৭ খ্রি. প্রেরিত সুপারিশের প্রেক্ষিতে নিন্মোক্ত শুন্যপদে নিয়োগের সিদ্ধান্ত গ্রহন করেছে ব্যবস্থাপনা পর্ষদ। নিন্মোক্ত প্রার্থীদের আগামী ০৩ কর্ম দিবসের মধ্যে অধ্যক্ষ, জেনেটিক পলিটেকনিক ইন্সটিটিউট, কুমিল্লা বরাবর যোগদান করতে স্ব স্ব দায়িত্ব বুঝে নিতে অনুরোধ করা যাচ্ছে। যথাসময়ে যোগদান করতে ব্যর্থ হলে স্মারক নং: নিয়োগ-চূড়ান্তকরণ/২০১৬-১৭/১৪, তারিখ: ৩০.০১.২০১৭ খ্রি.এর ফলাফলে উত্তীর্ণ প্রার্থীদের মধ্য থেকে নিয়োগ প্রদান করা হবে।\nনং\tপদের নাম নিয়োগ আদেশ প্রাপ্ত প্রার্থীর নাম ও ঠিকানা পরীক্ষার রোল নং\n৬\tজুনিয়র ইন্সট্রাকটর ননটেক মো. আবদুর রহিম, পিতা : মো. শাহজাহান, মাতা : কাজী হোসনেয়ারা বেগম, জিয়নগর, ব্রাক্ষণবাড়িয়া।\t১০২৭\n৭\tজুনিয়র ইন্সট্রাকটর কম্পিউটার\tশারমিন আক্তার, পিতা : মো: খোরশেদ আলম, মাতা : জাহানারা বেগম, রাজাপাড়া, সদর দক্ষিণ, কুমিল্লা।\t১০০৮\n৮\tআয়া\tনুর জাহান বেগম, পিতা: রমজান আলী, স্বামী: রহিম উদ্দিন, মাতা: আঞ্জুমান বেগম, ছোটরা, মফিজাবাদ কলোনী, কুমিল্লা। ১০১১\nআলহাজ্ব মো. আবদুল মতিন খলিফা\nসভাপতি, ব্যবস্থাপনা পর্ষদ\nস্মারক নং: নিয়োগ-চূড়ান্তকরণ/২০১৭/১৭-৬ (অনুলিপি) তারিখ: ০৫.০২.২০১৭ খ্রি.\n১। চেয়ারম্যান, এমেড ফাউন্ডেশন বাংলাদেশ\n২। পরিচালক/অধ্যক্ষ, জেনেটিক পলিটেকনিক ইন্সটিটিউট, কুমিল্লা\n৩। চেয়ারম্যান, জনবল বাছাই উপ-কমিটি ২০১৬\n৪। ব্যবস্থাপক (হিসাব), জিপিআই,কুমিল্লা\n৫। ডেস্ক অফিসার, অফিস কপি (সংরক্ষেন জন্য)\n৬। নোটিশ বোর্ড\nক্লাশ রুটিন ফেব্রুয়ারি ২০১৭\nনিয়োগ পরীক্ষা ২০১৬ উত্তীর্ণ প্রার্থীদের যোগদান এবং সনদপত্র ফেরত গ্রহন প্রসংগে


সামালট: অনলাইন ডেটা এক্সট্র্যাক্ট করার জন্য 10 টি বিখ্যাত ওয়েব স্ক্র্যাপিং সরঞ্জামগুলি\nআপনি যদি আপনার পছন্দের বিভিন্ন সাইট থেকে তথ্য বের করতে চান এবং একটি দ্রুত গবেষণা প্রকল্প, এই ওয়েব স্ক্র্যাপিং সরঞ্জাম কোনো সমস্যা ছাড়াই অনলাইন ডেটা নিষ্কাশন সাহায্য করবে। তারা ব্যবহার করা সহজ এবং অন্যান্য অনুরূপ প্রোগ্রামের চেয়ে অনেক ভালো বিকল্প এবং সুবিধাগুলির সাথে আসে। এই সরঞ্জাম ব্যবহারকারীদের অনেক সময় এবং শক্তি সংরক্ষণ, তাত্ক্ষণিক দরকারী তথ্য নিষ্কাশন করার জন্য ডিজাইন করা হয়েছে।\nআসুন আমরা আপনাদের বলি যে এইগুলির মধ্যে কিছু প্রোগ্রাম বিনামূল্যে বিনামুল্য এবং অন্যেরা প্রিমিয়াম এবং অনির্বাচিত উভয় সংস্করণে আসে। একবার ট্রায়ালের মেয়াদ শেষ হয়ে যাওয়ার পর আপনাকে প্রিমিয়াম পরিকল্পনা নিতে হবে:\nআমদানিকৃত। এটি তার অত্যাধুনিক এবং উন্নত প্রযুক্তির জন্য পরিচিত এবং এটি একটি মহান ওয়েব ডেভেলপার এবং পেশাদার স্ক্রাপারের জন্য প্রোগ্রাম এটি নির্দিষ্ট ওয়েব পৃষ্ঠাগুলি থেকে ডেটা অ্যাক্সেস করতে সহায়তা করে এবং এটি মিনিটের মধ্যে CSV ফাইলগুলিতে রপ্তানি করে। কোনও কোড লাইন লেখা ছাড়া শত শত হাজার হাজার ওয়েবসাইটকে ঢেকে রাখতে পারে এবং আপনার প্রয়োজনীয়তা অনুসারে আমদানিকৃত 1000 এপিআইগুলি তৈরি করবে।\n2. ডিকসিও। অডিও:\nডেসিও .ও, ক্লাউড স্কার্প নামেও পরিচিত, আপনাকে কয়েক সেকেন্ডের মধ্যে সঠিক এবং সংগঠিত তথ্য পেতে সাহায্য করবে। আপনি এই প্রোগ্রামটি ডাউনলোড করতে হবে না কারণ Dexi.io হল একটি ব্রাউজার-ভিত্তিক এডিটর এবং ওয়েব স্ক্রাপর যা আপনার সাইটগুলি ছড়ায় না কিন্তু এটি সুবিধামত ক্রল করে বা ইন্ডেক্স করে। এটি Box.net এবং Google ড্রাইভ উভয়ই সংগ্রহ করে সংরক্ষণ করে এবং এটি JSON এবং CSV এ রপ্তানি করে।\nওয়েবহাউজ।.io আরেকটি ব্রাউজার-ভিত্তিক ওয়েব স্ক্রাপার এবং অ্যাপ্লিকেশান যা আপনার ওয়েবসাইটগুলিকে একক API এর সাথে ক্রল করে এবং বের করে দেয়। এটি 240 টিরও বেশি ভাষায় তথ্য সংগ্রহ করে এবং আরএসএস, এক্সএমএল এবং জেডসন সমর্থন করে।\nScrapinghub একটি ক্লাউড-ভিত্তিক ওয়েব স্ক্র্যাপিং প্রোগ্রাম এবং ডেটা এক্স্রেচার। এটি একটি নির্দিষ্ট, শক্তিশালী প্রক্সি ঘূর্ণনকারী ব্যবহার করে, যা ক্র্যাভেলারিয়া নামে পরিচিত। এটির বাইপাস বটগুলি আপনার সার্চ ইঞ্জিনকে সঠিকভাবে ইনডেক্স করতে সাহায্য করবে এবং এটি ক্ষতিকর বা নেতিবাচক বট থেকে মুক্ত রাখবে। প্রিমিয়াম প্ল্যান আপনাকে প্রতি মাসে প্রায় ২5 ডলার খরচ করবে যখন তার বিনামূল্যের সংস্করণটি সীমিত সংখ্যক বৈশিষ্ট্য সহ থাকবে।\nভিসুয়াল স্ক্রাপার একটি ব্যাপক ও অনুমোদিত ওয়েব ডেটা এক্সট্র্যাক্টর যা ব্যবহারকারীদের জন্য একাধিক ওয়েবসাইট এবং ব্লগ প্রক্রিয়া করতে পারে এবং ফলাফলগুলি কয়েক সেকেন্ডের মধ্যে প্রাপ্ত হয়। আপনি পরে এক্সএমএল, JSON, CSV, এবং এসকিউএলের আকারে আপনার ডেটা অ্যাক্সেস করতে পারেন।\n6. আউটউইট হাব:\nআউটউইট হাব একটি কার্যকর এবং আশ্চর্যজনক ফায়ারফক্স অ্যাড-অন যা আমাদের ওয়েব অনুসন্ধানকে তার অসাধারণ এবং অপ্রয়োজনীয় তথ্য নিষ্কাশন বৈশিষ্ট্যগুলির জন্য সহজ করে দেয়। আপনি স্বয়ংক্রিয়ভাবে ওয়েব পৃষ্ঠাগুলি ব্রাউজ করতে পারেন এবং একাধিক ফরম্যাটে প্রয়োজনীয় তথ্য পেতে পারেন।\nস্ক্রেপারটি তার ব্যবহারকারী-বন্ধুত্বপূর্ণ ইন্টারফেসের জন্য সুপরিচিত এবং গুগল স্প্রেডশীটগুলিতে আপনার এক্সট্র্যাক্টড ডেটা রপ্তানি করে। এটি একটি ফ্রি প্রোগ্রাম যা প্রারম্ভ এবং বিশেষজ্ঞদের দ্বারা উভয় ব্যবহার করা যেতে পারে। আপনি শুধু তার ক্লিপবোর্ডে তথ্য কপি করতে হবে এবং স্ক্রাপার আপনার জন্য এটি প্রক্রিয়া।\nএটি একটি শক্তিশালী এবং নমনীয় ওয়েব স্ক্রাপর এবং ডেটা এক্সট্র্যাক্টর যা আপনার প্রয়োজনীয়তাগুলির উপর ভিত্তি করে আপনার ডেটার মানটি বের করতে পারে। এটা দ্রুত কাজ করে এবং পাঁচ থেকে দশ সেকেন্ডের মধ্যে পছন্দসই তথ্য fetches। এটি বর্তমানে পেপ্যাল, মেল চিপ, এবং অন্যান্য কোম্পানিগুলি দ্বারা ব্যবহৃত হচ্ছে।\nSpinn3r এর সাথে, পেশাদার সাইট, সোশ্যাল মিডিয়া নেটওয়ার্ক, আরএসএস ফিডস, এটিম ফিড এবং নিউজ আউটলেটগুলি থেকে সম্পূর্ণ ডেটা সংগ্রহ করা খুব সহজ। এটি আপনাকে JSON ফাইলের আকারে পছন্দসই ফলাফলগুলি প্রদান করে।\n10 Source . পারসেহব:\nপারসেহব ওয়েব পৃষ্ঠাগুলিকে AJAX, জাভাস্ক্রিপ্ট, পুননির্দেশনা এবং কুকিজ সমর্থন করে। এটি আপনার জন্য একাধিক সাইটগুলি ক্রল করে এবং আপনার দস্তাবেজটি সহজেই সনাক্ত করতে একটি অসামান্য মেশিন লার্নিং প্রযুক্তি রয়েছে। এটা বিনামূল্যে পাওয়া যায় এবং Mac OS X, Windows এবং Linux এ অ্যাক্সেস করা যায়।